ഫ്രാന്‍സിസ് പാപ്പാ നേരിട്ട് കണ്ട് അംഗീകരിച്ച ദിവ്യകാരുണ്യ അദ്ഭുതം - Hrudayavayal\nഫ്രാന്‍സിസ് പാപ്പാ നേരിട്ട് കണ്ട് അംഗീകരിച്ച ദിവ്യകാരുണ്യ അദ്ഭുതം\nBy administrator on July 30, 2015, 3:58 am Comments Off on ഫ്രാന്‍സിസ് പാപ്പാ നേരിട്ട് കണ്ട് അംഗീകരിച്ച ദിവ്യകാരുണ്യ അദ്ഭുതം\nവര്‍ഷങ്ങള്‍ക്കു മുന്‍പു നടന്ന സംഭവമാണ്. 1996 ആഗസ്റ്റ് 18. ഫ്രാന്‍സിസ് പാപ്പ അര്‍ജന്റീനയുടെ തലസ്ഥാനമായ ബ്യൂണസ് ഐറിസിലെ മെത്രാനായിരുന്ന സമയം. അന്നദ്ദേഹം ജോര്‍ജ്ജ് ബര്‍ഗോളിയോ ആണ്. ഫാദര് അലജാന്‍ഡ്രോ പെസെറ്റ് ബ്യൂണസ് ഐറിസിലെ ദേവാലയത്തില് ബലിയര്‍പ്പിച്ചു കൊണ്ടിരുന്ന സമയം. വിശുദ്ധ കുര്‍ബാന നല്‍കിക്കഴിഞ്ഞയുടന് ഒരു സ്ത്രീ അച്ചനെ സമീപിച്ചു. ഉപേക്ഷിക്കപ്പെട്ട രീതിയില് പള്ളിക്കുള്ളില് തന്നെ ഒരു തിരുവോസ്തി കണ്ടതായി അവര് ഫാദര് അലജാന്‍ഡ്രോ പെസെറ്റിനെ അറിയിച്ചു. പാദര് പെസെറ്റ് സ്ഥലത്തെത്തി തിരുവോസ്തി കയ്യിലെടുക്കുകയും വെള്ളം നിറച്ച ഒരു പാത്രത്തില് സൂക്ഷിക്കുകയും ചെയ്തു.\nദിവസങ്ങള്‍ക്കു ശേഷം ഫാദര് പെസറ്റോ കണ്ടത് അത്ഭുതപ്പെടുത്തുന്ന ഒരു കാഴ്ചയാണ്. തിരുവോസ്തി രക്തനിറമായി മാറിയിരിക്കുന്നു. അദ്ദേഹം ബിഷപ്പ് ജോര്‍ജ്ജ് ബര്‍ഗോളിയോയെ വിവരമറിയിച്ചു. പ്രൊഫഷണല് ഫോട്ടോഗ്രാഫര്‍മാരെക്കൊണ്ട് തിരുവോസ്തിയുടെ ഏതാനും ചിത്രങ്ങളെടുക്കാന് അദ്ദേഹം നിര്‍ദ്ദേശിച്ചു. എന്നാല് ഈ വാര്‍ത്ത പുറത്ത് മറ്റാരും അറിഞ്ഞില്ല. തിരുവോസ്തിയുടെ വലുപ്പം കൂടിവന്നുകൊണ്ടിരുന്നു. ഇതിനെപ്പറ്റി ശാസ്ത്രീയമായി പഠിക്കാന് തന്നെ ബിഷപ്പ് ബര്‍ഗോളിയോ തീരുമാനിച്ചു.\n1999 ലാണ് വിശദമായ പഠനത്തിനായി തിരുവോസ്തി ന്യൂയോര്‍ക്കിലേക്കയക്കുന്നത്. എന്നാല് തിരുവോസ്തിയുടെ പിന്നിലുള്ള അണിയറക്കഥകള് ശാസ്ത്രജ്ഞന്‍മാര് അറിഞ്ഞിരുന്നില്ല. തിരുവോസ്തി പരിശോധിച്ച ശാസ്ത്രജ്ഞര് ഓസ്തിയില് മനുഷ്യ ഡിഎന്‍എയുടെ സാന്നിദ്ധ്യം കണ്ടെത്തി. മനുഷ്യഹൃദയത്തിന്റെ സങ്കോച-വികാസങ്ങള്‍ക്കു കാരണമായ പേശിയാണിതെന്നും സാമ്പിള് പരിശോധനക്കായെത്തുമ്പോളും ഈ ഹൃദയം ജീവനുള്ളതായിരുന്നുവെന്നും പഠനത്തില് കണ്ടെത്തി. നെഞ്ചില് കഠിനമായ പ്രഹരമേറ്റതു കൊണ്ടുള്ള ക്ഷതങ്ങള് ഹൃദയത്തെ ബാധിച്ചിരുന്നു എന്നും പഠനത്തില് കണ്ടെത്തിയിട്ടുണ്ട്. ഏതായാലും വര്‍ഷങ്ങള്‍ക്കു മുന്‍പു സംഭവിച്ച മഹാത്ഭുതം ഇന്നും വിസ്മയമായി നിലനില്‍ക്കുന്നു.\nഫ്രാന്‍സിസ് പാപ്പാ നേരിട്ട് കണ്ട് അംഗീകരിച്ച ദിവ്യകാരുണ്യ അദ്ഭുതം added by administrator on July 30, 2015, Time: 3:58 am


പോപ്പുലർ ഫ്രണ്ട് റാലിയിൽ വിദ്വേഷ മുദ്രാവാക്യം വിളിച്ച കേസ്; കുട്ടിയെ കണ്ടെത്താനാവാതെ പൊലീസ്; അന്വേഷണം ഊർജിതം – Sathyam Online\nകൊച്ചി: പോപ്പുലർ ഫ്രണ്ട് പ്രകടനത്തിലെ വിദ്വേഷ മുദ്രാവാക്യ കേസിൽ കുട്ടിയുടെ പിതാവിനെ കണ്ടെത്താൻ അന്വേഷണം ഊർജിതമാക്കി. കൊച്ചി തോപ്പുംപടിയിലെ താമസക്കാരായ കുട്ടിയുടെ കുടുംബം ഒളിവിലാണ്. ഇവർക്കായി ഈരാറ്റുപേട്ടയിലേക്കും അന്വേഷണം വ്യാപിപ്പിച്ചു. കുടുംബത്തിന് ഒളിവിൽ കഴിയാനുള്ള സഹായം ഈരാറ്റുപേട്ടയിൽ നിന്ന് കിട്ടിയെന്ന സംശയത്തിന്‍റെ അടിസ്ഥാനത്തിലാണ് പൊലീസ് നീക്കം.\nപോപ്പുലർ ഫ്രണ്ട് പ്രവർത്തകനായ പിതാവാണ് പ്രകടനത്തിലേക്ക് കുട്ടിയെ കൊണ്ടുവന്നത്. പൗരത്വ ഭേദഗതി നിയമത്തിനെതിരെ നടന്ന സമരങ്ങളിലും കുട്ടിയെ പങ്കെടുപ്പിച്ചിരുന്നു. കുട്ടിയെ ചുമലിലേറ്റിയ ഈരാറ്റുപേട്ട സ്വദേശിയായ അൻസാറിനെ പൊലീസ് പിടികൂടിയിരുന്നു. മതവിദ്വേഷം ഉണ്ടാക്കുന്ന തരത്തില് മുദ്രാവാക്യം വിളിക്കാന് കുട്ടിക്ക് പരിശീലനം നല്‍കിയെന്ന് പൊലീസിന്‍റെ റിമാന്‍റ് റിപ്പോര്‍ട്ടിൽ പറയുന്നു.\nസമൂഹമാധ്യമങ്ങളില് ദൃശ്യങ്ങള് പ്രചരിച്ച് നാല് ദിവസം കഴിഞ്ഞാണ് പൊലീസിന് കുട്ടിയെ തിരിച്ചറിയാന് കഴിഞ്ഞത്. ആലപ്പുഴയില് നിന്നുള്ള പൊലീസ് സംഘം കൊച്ചി തോപ്പുംപടിക്ക് സമീപമുള്ള വീട്ടിലെത്തിയെങ്കിലും അടച്ചിട്ട നിലയിലായിരുന്നു വീട്. ദൃശ്യങ്ങള് വിവാദമായതിന് പിന്നാലെ കുടുംബം സ്ഥലം വിട്ടെന്ന് പൊലീസ് അറിയിച്ചു. പോപ്പുലര് ഫ്രണ്ടിന്‍റെ സജീവ പ്രവര്‍ത്തകനാണ് പിതാവ്. ആലപ്പുഴയില് പോപ്പുലര് ഫ്രണ്ടിന്‍റെ പ്രകടനത്തിന് കുട്ടിയെ കൊണ്ടുവന്നത് പിതാവ് തന്നെയായിരുന്നു.\nപൗരത്വ ഭേദഗതി നിയമത്തിനെതിരെ നടന്ന സമരങ്ങളിലും കുട്ടിയെ പങ്കെടുപ്പിച്ചതായി പൊലീസിന്‍റെ അന്വേഷണത്തിൽ കണ്ടെത്തിയിട്ടുണ്ട്. ഇതിനിടെ ഹിന്ദു ക്രിസ്ത്യന് മതവികാരങ്ങള് ആളിക്കത്തിക്കാന് പ്രതികള് ലക്ഷ്യമിട്ടതായി പൊലീസ് കോടതിയില് നൽകിയ റിമാൻഡ് റിപ്പോർട്ടിൽ ആരോപിക്കുന്നു. ഇതിനായി കുട്ടിയെ ചുമലിലേറ്റി മറ്റു സമുദായങ്ങളിലുള്ളവരെ ആക്രമിക്കുന്നതിന് പ്രേരിപ്പിക്കുന്ന തരത്തില് മുദ്രാവാക്യം വിളിപ്പിച്ചു. മുസ്ലിം ജനവിഭാഗത്തെ ഇളക്കിവിടാന് ശ്രമിച്ചെന്നും റിപ്പോര്‍ട്ടിലുണ്ട്.\nപ്രകോപനപരമായ മുദ്രാവാക്യം വിളിക്കാന് കുട്ടിക്ക് പ്രത്യേകം പരിശീലനം നല്‍കിയിട്ടുണ്ട്. എവിടെ വെച്ചാണ് പരിശീലനം നല്കിയതെന്ന് കണ്ടെത്തണം. ആരാണ് പരിശീലിപ്പിച്ചതെന്നും ഇതിനായി ഗൂഢാലോചന നടന്നിട്ടുണ്ടോ എന്നന്വേഷിക്കണമെന്നും റിമാൻഡ് റിപ്പോര‍്‍ട്ടില് പറയുന്നു.\nബാബരി മസ്ജിദ്, ഗ്യാന് വ്യാപി വിഷയങ്ങള് മുദ്രാവാക്യങ്ങളില് ഉള്‍പ്പെടുത്തിയതിന് പിന്നില് ഗൂഢലക്ഷ്യങ്ങളുണ്ടെന്നും പൊലീസ് ആരോപിക്കുന്നു. നിലവില് മൂന്ന് പേരെയാണ് റിമാന്‍ഡ് റിപ്പോര്‍ട്ടില് പ്രതി ചേർത്തിരിക്കുന്നത്. പോപ്പുലർ ഫ്രണ്ട് ജില്ലാ സെക്രട്ടറി മുജീബ് യാക്കൂബ് കേസില് രണ്ടാം പ്രതിയാണ്. ഇതിനിടെ പ്രതികൾക്കെതിരെ ബാലനീതിനിയമ പ്രകാരമുള്ള കുറ്റങ്ങളും ചുമത്തിയിട്ടുണ്ട്. പ്രായപൂര്‍ത്തിയാകാത്തെ കുട്ടിയെ കുറ്റകൃത്യങ്ങളില് പങ്കാളിയാക്കി എന്നതാണ് കുറ്റം.


വിദ്യാര്‍ഥികള്‍ക്ക് വസ്‌ത്രകിറ്റ് നല്‍കി\nWednesday, April 24, 2019 Last Updated2Min3Sec ago English Edition\nTuesday 04 Sep 2018 12.25 AM\nഒറ്റപ്പാലം: പ്രളയം ചെളിയില് മുക്കിയ വസ്‌ത്രങ്ങള്‍ക്ക് പകരം പുതിയ വസ്‌ത്രങ്ങള് നല്‍കി പുതുനഗരം സ്‌കൂളിലെ വിദ്യാര്‍ഥികള്. ഗവ. വി.എച്ച്.എസ്.എസ്. ബധിര വിദ്യാലയത്തിലെ പെണ്‍കുട്ടികള്‍ക്കാണ് പുതുനഗരം ഗവ. എം.വി.എച്ച്.എസ്.എസ്. സ്‌കൂളിലെ നാഷണല് സര്‍വീസ് സ്‌കീം വിദ്യാര്‍ഥികള് വസ്‌ത്രക്കിറ്റ് നല്‍കിയത്.\nപ്രളയത്തില് വെള്ളം കയറിയതിനെ തുടര്‍ന്ന് പെണ്‍കുട്ടികളുടെ ഹോസ്‌റ്റലിലെ സാധന സാമഗ്രികള് ചെളിയും, മണ്ണും അടിഞ്ഞു നശിച്ചിരുന്നു. വസ്‌ത്രങ്ങള്, കിടക്ക, തലയണ, പുതപ്പ് എന്നിവയാണ് നശിച്ചത്. 14 വിദ്യാര്‍ഥികളുടെ നിത്യോപയോഗ സാധനങ്ങളും നഷ്‌ടപ്പെട്ടു. സംഭാവനയായി നല്‍കിയ കിറ്റില് പുതപ്പ്, ബെഡ്‌ഷീറ്റ്, മാക്‌സി, മറ്റ് നിത്യോപയോഗ സാധനങ്ങള് എന്നിവയാണ് ഉണ്ടായിരുന്നത്.\nനഗരസഭ ചെയര്‍മാന് എന്.എം. നാരായണന് നമ്പൂതിരി ഉദ്‌ഘാടനം ചെയ്‌തു. വാര്‍ഡ് കൗണ്‍സിലര് സുജിത അധ്യക്ഷയായി. കൗണ്‍സിലര് ടി.പി. പ്രദീപ് കുമാര്, പ്രിന്‍സിപ്പല് ഇന്ദു, പുതുനഗരം ഗവ. എം.വി.എച്ച്.എസ്.എസ്. പ്രിന്‍സിപ്പല് ബിജിമോള് ജേക്കബ്, പി.ടി.എ. പ്രസിഡന്റ് മഞ്‌ജു, എന്.എസ്.എസ്. പ്രോഗ്രാം കോ ഓര്‍ഡിനേറ്റര് സാബിത് അഹമ്മദ് പ്രസംഗിച്ചു.


കൊൽക്കത്ത: വിവാഹ സത്കാരത്തിനിടെ ഭക്ഷണം വിളമ്പുന്നതിനെ ചൊല്ലിയുണ്ടായ തർക്കം കയ്യാങ്കളിയിൽ കലാശിച്ചു. സംഘർഷം തടയാൻ ശ്രമിക്കുന്നതിനിടെ അടിയേറ്റ് യുവാവ് മരിച്ചു. ഹരൺ രവി ചൗധരി (26) ആണ് മരിച്ചത്. സംഘർഷത്തി\nവിവാഹ സത്കാരത്തിനിടെ ഭക്ഷണം വിളമ്പുന്നതിനെ ചൊല്ലി തർക്കം; പിന്നാലെ സംഘർഷം; തടയാൻ ശ്രമിച്ച യുവാവ് അടിയേറ്റ് മരിച്ചു\nകൊൽക്കത്ത: വിവാഹ സത്കാരത്തിനിടെ ഭക്ഷണം വിളമ്പുന്നതിനെ ചൊല്ലിയുണ്ടായ തർക്കം കയ്യാങ്കളിയിൽ കലാശിച്ചു. സംഘർഷം തടയാൻ ശ്രമിക്കുന്നതിനിടെ അടിയേറ്റ് യുവാവ് മരിച്ചു. ഹരൺ രവി ചൗധരി (26) ആണ് മരിച്ചത്. സംഘർഷത്തിൽ രണ്ടുപേര്‍ക്ക് പരിക്കുണ്ട്. ബംഗാളിലെ സമൂറിയയില് ബാഗ്‌ദിഹ ഗ്രാമത്തില് വെള്ളിയാഴ്‌ചയാണ് സംഭവം. വിവാഹ സത്കാരത്തിനിടെ ഭക്ഷണം വിളമ്പുന്നതിനെച്ചൊല്ലി കാറ്ററിംഗ് ജീവനക്കാരും കുടുംബാംഗങ്ങളും തമ്മില് തര്‍ക്കം ഉണ്ടാവുകയായിരുന്നു. തുടർന്ന് തർക്കം സംഘർഷത്തിലേക്ക് നീങ്ങുകയായിരുന്നു.\nകാറ്ററിംഗ് ജീവനക്കാര് കുടുംബാംഗങ്ങളെ മര്‍ദിക്കുകയും വിവാഹ വേദി തകര്‍ക്കാന് ശ്രമിക്കുകയും ചെയ്‌തു. ഇതിനിടെ സംഘര്‍ഷം തടയാന് ശ്രമിച്ച രവി ചൗധരിക്ക് അടിയേല്‍ക്കുകയായിരുന്നു. ഗുരുതരമായി പരിക്കേറ്റ രവി ചൗധരിയെ ആശുപത്രിയില് പ്രവേശിപ്പിച്ചെങ്കിലും ജീവന് രക്ഷിക്കാനായില്ല. പരിക്കേറ്റവര് ചികിത്സയിലാണ്. സംഭവത്തില് ജമൂറിയ പൊലീസ് കേസെടുത്ത് അന്വേഷണമാരംഭിച്ചു.


ഒന്നിന് പകരം മൂന്ന് - Aksharathalukal\nHome » Story » ഒന്നിന് പകരം മൂന്ന്\nDecember 15, 2018 April 12, 2021\nഅന്നും പതിവ്പോലെ തന്നെ രാവിലെ 5.30ന് fisrt ട്രിപ്പ് തുടങ്ങി. ബസിൽ നിറഞ്ഞു നിന്ന അയ്യപ്പഭക്തി ഗാനത്തിന് താളം പിടിച്ചു കൊണ്ട് അശോകൻ ചേട്ടൻ ഉഷസ് എന്ന ഞങ്ങളുടെ അന്നധാതാവിനെ മുൻപോട്ടു നയിച്ചു. അനീഷ് ടിക്കറ്റുകൾ കീറി കൊണ്ട് ഞങ്ങൾക്കും മുതലാളിക്കും ഉള്ള അന്നം അവന്റെ കക്ഷത്തിൽ ഇരിക്കുന്ന ബാഗിൽ നിറച്ചു കൊണ്ടിരുന്നു. പുതിയ പുതിയ കിളികളെ പ്രതീക്ഷിച്ചു കൊണ്ട് കിളി ആയ ഞാൻ ഡോറിൽ തൂങ്ങി കിടന്നു\nഉച്ച കഴിഞ്ഞു3മണിവരെ ഒരു കുഴപ്പവും ഇല്ലാതെ എന്റെ വായിനോട്ടവും അശോകൻ ചേട്ടന്റെ സാഹസികതയും അനീഷിന്റെ ഒച്ചപ്പാടും മുൻപിൽ പോകുന്ന ശകടത്തിന്റെ സാരഥിയെ തെറി പറഞ്ഞും പുറകിൽ വരുന്നവന്റെ തെറി കെട്ടും ഞങ്ങടെ പുലികുട്ടി നഗരത്തിരക്കിൽ കുഴപ്പം ഒന്നും ഉണ്ടാക്കാതെ അതിന്റെ ഡ്യൂട്ടി കൃത്യമായി ചെയ്തു കൊണ്ടിരുന്നു\n3 മണി ട്രിപ്പ്……\nപതിവ് ഇല്ലാതെ മുതലാളിയുടെ കുഞ്ഞളിയൻ നിബുഅളിയൻ വണ്ടിയിൽ വന്നു. ഭക്തി ഗാനം കേറ്റികൊണ്ടുവരാൻ കൊടുത്തുവിട്ട പരമഭക്തൻ ആയ അശോകൻ ചേട്ടൻ ആദ്യമായി വാങ്ങിയ USBയിൽ ലാറ്റിൻഅമേരിക്കൻ ഗോത്രവിഭാഗക്കാരുടെ ഭക്തിഗാനം കേറ്റി കൊണ്ടു വന്നു രാവിലെ 5.30ന് ബസിൽ കേറിയ എല്ലാവരെയും ഞെട്ടിച്ച മഹാൻ ആണ്\nഅന്ന് കിട്ടിയ തെറിയുമായി നാട് വിട്ടവൻ പിന്നെ പൊങ്ങുന്നതു ഇന്ന് ആണ്\nപാപി ചെല്ലുന്നിടം പാതാളം എന്ന് പറയുന്ന പോലെ അവൻ വന്നു വണ്ടിയിൽ കേറിയതും ഒരു വളവിൽ ഞങ്ങളെ ഓവർടേക്ക് ചെയ്ത ഈണം ബസ് ഒരു താളവും ഇല്ലാതെ ഉഷസ്സിന്റെ വലതു വശത്തെ സൈഡ് മിററും കൊണ്ടു പോയി\nതിളച്ചു ചോര ഞരമ്പുകളിൽ………..\nപിടിക്ക് അശോകൻ ചേട്ടാ അവനെ………… ! നിബു അലറി. എന്റെ കൈയിൽ ബെല്ലിന്റെ ചരടിൽ അതിദ്രുതം ചലിച്ചു.\nവല്ലവനും വന്നു നെഞ്ചത്ത് കയറിയതിനു എന്റെ മെക്കിട് കേറുന്നോടാ എന്ന ഭാവത്തിൽ ബെല്ല് ഉറക്കെ അടിച്ചുകൊണ്ടിരുന്നു\nഅടുത്ത സ്റ്റോപ്പിൽ ദേ കിടക്കുന്നു ഉഷസ് ഈണത്തിനു വട്ടം\nസിനിമ സ്റ്റൈലിൽ ചാടി ഇറങ്ങി ഡ്രൈവറുടെ അടുത്തേക്ക് മുളക്കാത്ത മീശ പിരിച്ചു ലാലേട്ടൻ സ്റ്റൈലിൽ ഞാൻ ചെന്നു\nഡ്രൈവർ സൈഡ്ലെ ഡോറിനിട് കൊടുത്തു കൈ വലിച്ചു ഒരെണ്ണം\nപടച്ചോനെ…….. കണ്ണിൽ നിന്നും പൊന്നീച്ച പറന്നു\nഎന്ന വേദന……… ഹു…….. !\nഅറിയാതെ നിറഞ്ഞ കണ്ണുനീർ ഡ്രൈവർ കാണാതെ തുടച്ചു കൊണ്ട് ചോദിച്ചു\nഎന്ന മൈ…… പണിയാട കാണിക്കുന്നേ\nചോദിച്ചിട്ട് ഡ്രൈവറുടെ മുഖത്തേക്ക് നോക്കിയ എന്റെ ഉള്ളൊന്നു കാളി. കാളൽ എന്ന് പറഞ്ഞാൽ ഒരു ഒന്ന്ഒന്നര കാളൽ\nഅവൻ കൈ വീശി ഒന്ന് തന്നാൽ ഞാൻ സ്വപ്നം കണ്ട എന്റെ ഭാവി ജീവിതം ?\nസ്റ്റാൻഡിൽ ചെന്നിട്ടു സംസാരിക്കാം\nകണ്ടക്ടർ ഡ്രൈവറുടെ തലയ്ക്കു മുകളിൽ തല നീട്ടികൊണ്ട് ഉണർത്തിച്ചു\nമ്മ്മ്മ്………. ! അമർത്തി ഒന്ന് മൂളിയിട്ടു ഞാൻ ഓടി വണ്ടിയിൽ കയറി\nആ പോട്ടെ റൈറ്റ്………… ! ഡബിൾ കൊടുത്തു\nഅശോകൻ ചേട്ടൻ പുറകിലേക്ക് എന്നെ നോക്കി കൊണ്ട് എന്തയി എന്ന് ചോദിക്കുന്നു\nസ്റ്റാൻഡിൽ ചെന്നിട്ടു സംസാരിക്കാമെന്നു\nഞാൻ പറഞ്ഞത് കേട്ടു അശോകൻ ചേട്ടൻ ഒന്ന് ആലോചിച്ചു\nഅതെങ്ങനെ ശരിയാകും ? ഇവിടെ ഉണ്ടായ പ്രശ്നം ഇവിടെ തീർക്കണം അതാ വേണ്ടത്\nപണ്ടാരം ഇവൻ ഇന്ന് മേടിച്ചു തരും ! മനസിൽ അങ്ങനെ വിചാരിച്ചപ്പോഴേക്കും അശോകൻ ചേട്ടൻ വണ്ടി മുൻപോട്ടു എടുത്തു\nസ്റ്റാൻഡിൽ എത്തി ആളെ ഇറക്കി കൊണ്ടിരിക്കുമ്പോൾ ആണ് കാണുന്നത് അനീഷ് ബാക്ക് ഡോറിൽ കൂടി ഇറങ്ങി ഓടുന്നു പുറകെ നിബുവും\nഎന്താടാ ? ഞാൻ ചോദിച്ചു\nഅവൻ സ്റ്റാൻഡിൽ കേറാതെ പുറത്തു കൂടി പോകുന്നു……….. !\nഓട്ടത്തിന്റെ ഇടയിൽ നിബു വിളിച്ചു പറഞ്ഞു\nഒരു അടിയുടെ സ്മെൽ കിട്ടി\nഅല്ലെ വേണ്ട പോയി നോക്കാം. ഞാനും പുറകെ ഓടി\nപുറത്ത് എത്തിയപ്പോൾ കണ്ട കാഴ്ച….. !\nഡ്രൈവർ സൈഡിൽ അനീഷ് വായുവിൽ നിൽക്കുന്നു. ഡ്രൈവർ അവനെ കുത്തിനു പിടിച്ചു വായുവിൽ നിർത്തിയിരിക്കുന്നു എന്ന് പറയുന്നത് ആയിരിക്കും ശരി\nനിബു അവനെ രെക്ഷിക്കടാ……… !\nനിബു അവിടെ കിടന്ന ഇഷ്ടിക എടുത്തു ഡ്രൈവറുടെ നെഞ്ചത്ത് നോക്കി ഒറ്റ എറി\nഡ്രൈവറുടെ ഫ്രണ്ടിൽ ഗ്ലാസ് ഉള്ള കാര്യം അളിയൻ മറന്നു പോയി\nസ്റ്റാൻഡ് കിടുങ്ങുംമറു ഒരു ഉഗ്രൻ ശബ്ദത്തോടെ ഗ്ലാസ് പൊട്ടി ചിതറി അതിലും ഗംഭീരം ആയി എന്റെ ചങ്കും കിടുങ്ങി\nഎന്തായാലും അനീഷ് രക്ഷപെട്ടു. അനീഷിനെ വിട്ട് അവൻ ലിവറും എടുത്തു ഉഷസ്സിന്റെ ഫ്രണ്ട് ഗ്ലാസും ബാക്ക് ഗ്ലാസും തല്ലി പൊട്ടിച്ചു\nആഹാ……….. ! എത്ര മനോഹരമായ ആചാരങ്ങൾ\nപിന്നെ അവിടെ നടന്നത് ഒരു മൂന്നാം ലോക മഹായുദ്ധം ആയിരുന്നു സുർത്തുക്കളെ മൂന്നാം ലോക മഹായുദ്ധം\nവഴിയേ പോകുന്നവനൊക്കെ അടികിട്ടി വഴിയേ പോകുന്നവനൊക്കെ അടിക്കേം ചെയ്തു\nആരോ വിളിച്ചു പറഞ്ഞു\nഞാൻ കണ്ടു സമാധാനത്തിന്റെ വെള്ളരി പ്രാവ് പോലെ വെളുത്ത ജീപ്പ്\nഎനിക്കെന്തോ വെള്ളരി പ്രാവുകളെ ഇഷ്ടമല്ല അതുകൊണ്ട് അതുകൊണ്ട് മാത്രം ഞാൻ ഓടി\nതലയ്ക്കു കൈ കൊടുത്തിരിക്കുന്ന ജ്യോതിഷ് കുമാർ.\nഞങ്ങളുടെ മുതലാളി. ചുറ്റും വമ്പൻ ചർച്ചകൾ കൊഴുക്കുന്നു. അവസാനം നാളെ രാവിലെ പോലീസ് സ്റ്റേഷനിൽ ഹാജരാകാനുള്ള തീരുമാനം. ആ സീൻ അവിടെ കഴിഞ്ഞു\nരാവിലെ പോലീസ് സ്റ്റേഷൻ\nഞങ്ങൾ6പേർ ഞാൻ, അനീഷ്, അശോകൻ പിന്നെ മറ്റേ ബസിലെ3പേർ നിബു അളിയൻ സ്കൂട് ആയി. അത് പിന്നെ അങ്ങനെ ആണല്ലോ ?\nആഹാ ഇവർ ആണോ ആ മഹാന്മാർ ? നീയൊക്കെ സ്റ്റാൻഡിൽ ഗുണ്ടായിസം കാണിക്കും അല്ലേടാ ?\nചോദിച്ചു കൊണ്ട് ഒരു അറ്റത്തു നിന്നും അടി തുടങ്ങി അതും കാവാല കുറ്റിക്ക് തന്നെ\n5 പേർക്കും ഓരോന്ന് കിട്ടി. എന്റെ ഊഴം എത്തി\nഎനിക്ക് പണ്ടേ കുറച്ച് ധൈര്യം കൂടുതൽ ആണല്ലോ ? അതിന്റെ ആകാം അണ്ടർവെയർ നനഞ്ഞു തുടങ്ങിയിരുന്നു\nഎന്റെ നേരെ നിന്നു പുള്ളി കൈ വീശിയതും ഞാൻ എന്റെ കൈ എടുത്തു തടഞ്ഞു. അറിയാതെ കൈ പൊങ്ങിപോയതാ സത്യം.\nപക്ഷെ ആരോട് പറയാൻ\nകൈയിൽ കേറി പിടിക്കുന്നോടാ നാ……….. മോനെ !\nഒന്നിന് പകരം മൂന്നെണ്ണം\nഞാൻ നക്ഷത്രം എണ്ണുക അല്ലായിരുന്നു നക്ഷത്രങ്ങളുടെ ഇടയിൽ ആയിരുന്നു. റിലെ വന്നപ്പോൾ ഞെട്ടലോടെ ഞാൻ അറിഞ്ഞു.\nഎന്റെ ധൈര്യത്തിന്റെ മുല്ലപെരിയാർ പൊട്ടി\nഎല്ലാവരെയും വിട്ടു എന്നെ മാത്രം ആ റൂം കഴുകിച്ചു 200 പേജിന്റെ ബുക്കിൽ ഇമ്പോസിഷൻ എഴുതിച്ചു\nക്ഷമ ആരോഗ്യത്തിനു നല്ലത്.\nഇനി നിക്കറിൽ മുള്ളില്ലാ\n200, പേജിന്റെ ബുക്ക് മുഴുവൻ ഒറ്റ ഇരുപ്പിൽ എഴുതി തിർത്തിട്ടുണ്ട ?\nനല്ല രസണ് !


Thomas Issac | കിഫ്ബിയെ ഇഡി ഒരു ചുക്കും ചെയ്യില്ല; ഏറ്റുമുട്ടാനാണ് ഭാവമെങ്കിൽ നേരിടുക തന്നെ ചെയ്യും; വെല്ലുവിളിച്ച് തോമസ് ഐസക്ക് - MarunadanMalayalee.com\nMarch 03, 202111:58 AM IST Permalink\nകൊച്ചി: കിഫ്ബിക്കെതിരെ കേസെടുത്ത എൻഫോഴ്സ്മെന്റ് ഡയറക്ടറേറ്റ് (ഇഡി) ഏറ്റുമുട്ടാനാണ് ഭാവമെങ്കിൽ നേരിടുക തന്നെ ചെയ്യുമെന്ന് ധനമന്ത്രി തോമസ് ഐസക്ക്. കിഫ്ബിയെ ഇഡി ഒരു ചുക്കും ചെയ്യില്ലെന്ന് മന്ത്രി വെല്ലുവിളിച്ചു. എഫ്ബി പോസ്റ്റിലൂടെയാണ് മന്ത്രിയുടെ പ്രതികരണം. വിശദീകരണത്തിനായി മന്ത്രി വാർത്താ സമ്മേളനം നടത്തും.\nകിഫ്ബി സിഇഒ കെഎം എബ്രഹാമിനും ഡപ്യൂട്ടി സിഇഒയ്ക്കും ഇഡി ഇന്നലെ നോട്ടീസ് നൽകിയിരുന്നു. അടുത്ത ആഴ്ച ചോദ്യം ചെയ്യലിന് ഹാജരാകാൻ ആവശ്യപ്പെട്ടാണ് നോട്ടീസ്.\nകിഫ്ബി അക്കൗണ്ടുള്ള ബാങ്ക് മേധാവികൾക്കും ചോദ്യം ചെയ്യാൻ നോട്ടീസ് നൽകി. കിഫ്ബിയുടെ ബാങ്കിങ് പാർട്ണറായ ആക്സിസ് ഹോൾസെയിൽ ബാങ്കിന്റെ മേധാവിക്കാണ് നോട്ടീസ് നൽകിയത്.\nകേന്ദ്രാനുമതിയില്ലാതെ കിഫ്ബി മസാല ബോണ്ട് ഇറക്കി വിദേശ ഫണ്ട് സ്വീകരിച്ചുവെന്നാണ് ഇഡിയുടെ ആരോപണം. സിഎജി റിപ്പോർട്ടിന്റെ അടിസ്ഥാനത്തിലാണ് ഇഡി നോട്ടീസ് അയച്ചിരിക്കുന്നത്.


നിശ്ശബ്ദനായിരിക്കുന്നതിന്റെ മാനങ്ങൾ വെളിപ്പെടുത്തുകയാണ് കഥാകൃത്ത്\nമനോജ്: അവസരം കിട്ടിയാൽ യാത്ര ചെയ്യുന്നവനാണ് ഞാൻ. യാത്രകളെ\nരിക്കാൻ ശ്രമിക്കാറുണ്ട്. യാത്രകൾ\nസ്വകാര്യതയിൽ നിന്നുള്ള മോചനമാണ്. യാത്ര ചെയ്യുമ്പോൾ പ്രാരബ്ധങ്ങളുടെ\nഭാരം മറക്കുന്നു. പല യാത്രകളും എന്റെ ജീവിതബോധത്തെ\nവർദ്ധിപ്പിച്ചിട്ടുണ്ട്. കാഴ്ചയുടെ പരിധിയെ വിശാലമാക്കാൻ യാത്രകൾ\nഎം.സുകുമാരൻ: യാത്ര ചെയ്യാൻ ഇഷ്ടപ്പെടുകയും തീരെ യാത്ര ചെയ്യാത്ത\nവ്യക്തിയുമാണ് ഞാൻ. രോഗങ്ങൾ നൽകുന്ന അവസ്ഥ വാക്കുകൾക്ക് അപ്പുറത്താണ്.\nരോഗി ഏതുസമയത്തും പരസഹായം അർഹിക്കുന്നു. അയാൾക്ക് എവിടെയും പ്രത്യേക\nപരിഗണനകൾ വേണം. മനസ്സ് സജീവമാണെങ്കിലും ശരീരം തളരുമ്പോൾ ആർക്കും ഒന്നും\nചെറുപ്പത്തിൽ മനോജിനെപ്പോലെ ബസുയാത്രയാണ് ഞാനും ഇഷ്ടപ്പെട്ടിരുന്നത്.\nസൗകര്യങ്ങൾ കൂടുതലാണെങ്കിലും ട്രെയിൻ യാത്ര വിരസമാണ്.\nമനുഷ്യജീവിതത്തിൽക്കൂടെയല്ല. ആവർത്തന വിരസമായ കാഴ്ചകളിൽക്കൂടെയാണ്\nട്രെയിൻ കടന്നുപോകുന്നത്. ബസ്സ് യാത്ര ജീവിതത്തിന്റെ വൈവിധ്യങ്ങളെ\nവെളിപ്പെടുത്തുന്നു. നമ്മൾ യാത്രചെയ്യുകയല്ല. ആൾക്കൂട്ടത്തിന്റെ\nതിരുവനന്തപുരത്ത് നിന്ന് ചിറ്റൂരിലേക്ക് കുടുംബസഹിതമുള്ള യാത്ര കനത്ത\nസാമ്പത്തിക ബാധ്യതയാണ്. അമ്മയും അച്ഛനും ജീവിച്ചിരുന്നപ്പോൾ\nനാട്ടിലേക്കുള്ള യാത്രയെ ഒഴിവാക്കാനായില്ല. പ്രായം കൂടുന്തോറും യാത്രകൾ\nഅസഹനീയമായ അനുഭവങ്ങളായി. എത്തിയ ഇടത്തെല്ലാം രോഗം ബാധിച്ചു\nകിടക്കേണ്ടിവരുന്നു. നിരന്തരം കഴിക്കുന്ന മരുന്നുകളുടെ പാർശ്വഫലമായി\nഇയ്ക്കിടെ മൂത്രമൊഴിക്കേണ്ടിവരുന്നു. അത്യാവശ്യമായ യാത്രകൾ പോലും ചെയ്യാൻ\nകഴിയാത്ത അവസ്ഥയാണ്. റെയിൽമാപ്പുനോക്കി നീണ്ടയാത്രകളെക്കുറിച്ച്\nവ്യാമോഹത്തോടെ ചിന്തിക്കാമെന്നു മാത്രം.\nഎഴുത്തുകാരന് യാത്രകൾ അത്യാവശ്യമാണ്. അവന്റെ മനസ്സിൽ ഭൂപ്രദേശങ്ങളുടെ\nബിംബങ്ങൾ നിറയും. ജീവിതത്തിന്റെ വൈവിധ്യത്തേയും യാത്രകൾ\nബോധ്യപ്പെടുത്തും. യാത്ര ആന്തരികാനുഭവമാക്കി തീർക്കാൻ കഴിയണം.\nഉൾക്കാഴ്ചയാണ് യാത്രക്കാരന്റെ ശക്തി. ഉൾക്കാഴ്ചയുള്ള\nയാത്രക്കാരനുമാത്രമേ യാത്ര തിരിച്ചറിവാകുകയുള്ളൂ.\nമനോജ്: പണം മാനദണ്ഡമായ സമൂഹത്തിൽ മനുഷ്യബന്ധങ്ങൾക്ക്\nപ്രസക്തിയില്ലല്ലോ. കോടിരൂപ ഉണ്ടെങ്കിൽ ആർക്കും കോടീശ്വരനാകാം. പുതിയ\nഈശ്വരനാകാം. സാമ്പത്തികവിഷമം മൂലമുള്ള അവഹേളനകൾ താങ്കൾ\nഎം.സുകുമാരൻ: ഓരോ വ്യക്തിയും വ്യത്യസ്ത സാഹചര്യങ്ങളിലാണ്\nജീവിക്കുന്നത്. ഒരേ അനുഭവത്തെ രണ്ടുപേർ വ്യത്യസ്തമായാണ്\nഅനുഭവിക്കുന്നത്. അധികാരവും സമ്പത്തും മാനദണ്ഡമാക്കിയ സമൂഹത്തിൽ\nജീവിക്കുന്ന വ്യക്തികളും ഇവയുടെ പ്രണേതാക്കൾ തന്നെയാണ്. മിക്ക\nമനുഷ്യരുടേയും ഇടപെടലുകളുടെ ലക്ഷ്യം സ്വകാര്യമായ നേട്ടങ്ങൾ തന്നെയാണ്.\nഇത് എല്ലാ ബന്ധങ്ങൾക്കും ബാധകമാണ്.\nഅവഗണിക്കപ്പെട്ട, എഴുത്തുകാരനാണല്ലോ താങ്കൾ. അതുകൊണ്ട് അവഗണന\nസ്വാഭാവികമാണ്. എന്റെ അവസ്ഥ കുറെക്കൂടി ഭേദപ്പെട്ടതാണ്. അറിയപ്പെടുന്ന\nഎഴുത്തുകാരനായതുകൊണ്ട് സമൂഹവും സുഹൃത്തുക്കളും ബന്ധുക്കളും\nആദരിക്കുന്നുണ്ട്. നന്മകൂടുതലുള്ള സുഹൃത്തുക്കളും ബന്ധുക്കളുമാണ് എന്റെ\nഅവഗണനയും അപമാനവും അസഹ്യമായ അനുഭവങ്ങളാണ്. എവിടെയും അർഹിക്കുന്നത്\nകിട്ടണം. വളരെ കുറിച്ച് എഴുതി ഒരുപാടു നേട്ടങ്ങൾ ഉണ്ടാക്കിയ ആളാണ് ഞാൻ.\nഅനർഹമായ പലതും എനിക്ക് ലഭിച്ചിട്ടുണ്ട്. അത് നൽകുന്നവരുടെ\nമഹാമനസ്ക്കത. എഴുത്ത് ജീവരക്തത്തെ വാക്കുകളിൽ നിക്ഷേപിക്കലാണ്.\nശാരീരികവും മാനസികവുമായ പീഢനം. മറ്റൊരു തരത്തിൽ പറഞ്ഞാൽ എഴുത്തുകാരന്റെ\nപീഢനങ്ങളെ സമൂഹം ആദരിക്കുമ്പോൾ എഴുതപ്പെട്ട ഓരോ വാക്കുകളും\nതിന്മനിറഞ്ഞ ലോകത്തിൽ നന്മയുടെ ഇടം കണ്ടെത്തുക പ്രയാസമാണ്.\nമനോജ്: സുഖങ്ങൾ മാത്രമുള്ള സ്വർഗ്ഗത്തെ അല്ല ദുരിതങ്ങൾ നിറഞ്ഞ\nനരകത്തെയാണ് എനിക്കിഷ്ടം. ദുരിതങ്ങളും ദുഃഖങ്ങളുമാണ് ജീവിതത്തെ\nസംബന്ധിച്ച തിരിച്ചറിവു നൽകുക. ജീവിതത്തെ സംബന്ധിച്ച താങ്കളുടെ\nഎം.സുകുമാരൻ: എന്റെ എഴുത്തിന്റെ നല്ല നാളുകളിൽ അസ്തിത്വവാദമാണ്\nധൈഷണികതയെ, സാഹിത്യമണ്ഡലത്തെ ഭരിച്ചിരുന്നത്. കമ്മ്യൂണിസ്റ്റ്\nപ്രത്യയശാസ്ത്രം സാഹിത്യത്തിൽ അവഗണിക്കപ്പെട്ട പ്രസ്ഥാനമാണ്. അതിനു\nകാരണം സോഷ്യലിസ്റ്റ് റിയലിസത്തിന്റെ സമൂഹത്തോടുള്ള കാഴ്ചപ്പാടാണ്.\nവർഗ്ഗീയമായി സമൂഹത്തെ വിഭജിക്കുമ്പോൾ വ്യക്തികൾ അപ്രസക്തമാകുന്നു. അവരുടെ\nമനോവിചാരങ്ങൾ, സ്വകാര്യ അനുഭവങ്ങൾ, എല്ലാം അവഗണിക്കപ്പെടുന്നു.\nസ്ഥലത്തേയും കാലത്തേയും സാമാന്യവൽക്കരിക്കുമ്പോൾ വ്യക്തിത്വങ്ങളും\nയാന്ത്രികമാകുക സ്വാഭാവികമാണ്. യാഥാർത്ഥ്യത്തെ അല്ല അയഥാർത്ഥ്യത്തെയാണ്\nസോഷ്യലിസ്റ്റ് റിയലിസം പെരുപ്പിച്ചുകാട്ടിയത്.\nദാരിദ്ര്യം കണ്ടുവളർന്ന ഞാൻ യാഥാർത്ഥ്യത്തെയാണ് എപ്പോഴും ഉൾക്കൊണ്ടത്.\nദാരിദ്ര്യമാണ് എന്റെ ജീവിതാവബോധത്തിന്റെ വികാസപരിണാമകേന്ദ്രം.\nദൈവത്തിന്റെ അനീതിയെ ദാരിദ്ര്യത്തിൽ നിന്നാണ് ഞാൻ തിരിച്ചറിഞ്ഞത്.\nദൈവമല്ല ഭക്ഷണമാണ്; ഭൗതികസാഹചര്യമാണ്; പ്രാധാന്യമെന്ന് ഞാൻ\nതിരിച്ചറിഞ്ഞത് ദരിദ്രരിൽ നിന്നാണ്. എന്റെ തലമുറയിലെ എല്ലാ\nഎഴുത്തുകാരും ദാരിദ്ര്യം എന്താണെന്ന് അറിഞ്ഞവരാണ്. വ്യത്യസ്ത ദിശയിൽ\nസഞ്ചരിച്ചെങ്കിലും ഞങ്ങൾക്കെല്ലാം ജീവിതത്തെ സംബന്ധിച്ച് വ്യക്തമായ ധാരണ\nഉണ്ടാക്കി എടുക്കാൻ കഴിഞ്ഞു.\nമനോജ്: നിരൂപണത്തേയും സർഗ്ഗാത്മസാഹിത്യത്തേയും താങ്കൾ എങ്ങനെയാണ് കാണുന്നത്?\nഎം.സുകുമാരൻ: നമ്മുടെ നിരുപണരംഗം പൊതുവെ മലിനമാണ്. മൗലികമായ ചിന്തകൾ\nയാതൊന്നും തന്നെ ഇല്ല. എല്ലാവരും പാശ്ചാത്യരെ കടമെടുത്താണ് ഉപജീവനം\nനടത്തുന്നത്. സർഗ്ഗാത്മകത സ്വന്തം മണ്ണിനെക്കുറിച്ചു പറയുമ്പോൾ നിരൂപണം\nഅന്യന്റെ അളവുകോലുമായി രചനയെ സമീപിക്കുകയാണ്. ആധുനിക സാഹിത്യസൃഷ്ടികളുടെ\nഅടിത്തറ പാശ്ചാത്യം തന്നെയാണ്. പക്ഷേ ഇവിടത്തെ എഴുത്തുകാരൻ ഇവിടത്തെ\nജീവിതത്തെക്കുറിച്ചാണ് പറയുന്നത്. മാധ്യമരീതി പാശ്ചാത്യമാണെന്നു\nമാത്രം. നിരൂപണത്തിന്റെ സ്ഥിതി ഇതല്ല. അത് പാശ്ചാത്യ ധൈഷണികതയുടെ\nഅന്ധമായ പകർപ്പാണ്. മൗലികമായ ഒരു നിരീക്ഷണം പോലുമില്ല.\nമനുഷ്യജീവിതത്തെക്കുറിച്ചു പറയുന്ന സാഹിത്യകാരന് എവിടെ എങ്കിലും നന്മ\nകാണും. ജീവിതവുമായി നേരിട്ടു ബന്ധമില്ലാത്ത നിരൂപകനിൽ നിന്ന് നന്മ\nപ്രതീക്ഷിക്കരുത്. നിരൂപകന്റെ മാർദ്ദവമായ തലോടൽ വളരെയധികം ഞാൻ\nഅനുഭവിച്ചിട്ടുണ്ട്. എന്റെ നേർക്കുള്ള നിരൂപകരുടെ സമീപനങ്ങൾക്ക്\nസാഹിത്യബാഹ്യമായ അനേകം കാരണങ്ങൾ കാണും.\nമനോജ്: താങ്കളുടെ കഥകൾ സിനിമ ആക്കിയിട്ടുണ്ടല്ലോ? ഇത് എന്തനുഭവമാണ്\nനൽകിയത്? സാമ്പത്തിക നേട്ടമുണ്ടായോ?\nഎം.സുകുമാരൻ: എന്റെ കഥകളുടെ പ്രമേയം രാഷ്ട്രീയമാണ്. എന്റെ കഥകളെ സിനിമ\nആക്കിയവരും രാഷ്ട്രീയ പ്രതിബന്ധതയെയാണ് നിർവ്വഹിച്ചതു. സാഹിത്യം\nകാലഘട്ടത്തിന്റെ പ്രതിച്ഛായ ഉൾക്കൊള്ളുന്നതുപോലെ അവരും കാലത്തെ\nഉൾക്കൊണ്ടു പ്രതിബദ്ധതയ്ക്ക് സംഭവിക്കുന്ന ദുരന്തം തന്നെ അത്തരം\nസിനിമകൾക്കുമുണ്ടായി. കലയും ജീവിതത്തിന്റെ സൂക്ഷ്മതലങ്ങളും അവരുടെ\nസിനിമകളിൽ നിന്ന് ചോർന്നുപോയി. മാറിയ കാലത്ത് അവ വീണ്ടും കാണുമ്പോൾ\nഅസഹനീയമായ അനുഭവങ്ങളായി. പ്രതിബദ്ധതയ്ക്ക് അപ്പുറത്തുള്ളതും\nപ്രതിബദ്ധതകൊണ്ട് ഇല്ലാതാകുന്നതുമാണ് ജീവിതം. കല. ഇവയെ സൂക്ഷ്മമായി\nകൈകാര്യം ചെയ്യണം. ആശയത്തെയും കാലികാവസ്ഥയേയും ഒഴിവാക്കിയാലും\nസർഗ്ഗസൃഷ്ടി നിലനിൽക്കണമെങ്കിൽ കല വേണം. പ്രതിബദ്ധതാസാഹിത്യത്തിലും\nഅത്തരം സിനിമകളിലും കലയുടെ നിരാസമാണ് സംഭവിച്ചതു. പ്രമേയത്തേയും\nവാക്കുകളേയും ഗൗരവമായി സമീപിച്ച എനിക്ക് സാഹിത്യത്തിൽ രചനാശിൽപത്തെ\nശേഷക്രിയയും സംഘഗാനവും ഉണർത്തുപാട്ടും, പിതൃതർപ്പണവും, തിത്തുണ്ണിയും\nസിനിമയാക്കിയിട്ടുണ്ട്. സിനിമയ്ക്കുവേണ്ടി പിതൃതർപ്പണം 'മാർഗ്ഗ'മായി.\nതിത്തുണ്ണി 'കഴക'മായി. ശേഷക്രിയയാണ് ഒരിക്കലും മറക്കാത്ത\nഅനുഭവമായിത്തീർന്നത്. കുറച്ചു ചെറുപ്പക്കാർ ചേർന്നാണ് ശേഷക്രിയ\nസിനിമയാക്കുന്നത്. രാഷ്ട്രീയ പ്രതിബദ്ധത ഉണ്ടെങ്കിലും സാധാരണ\nസിനിമാക്കാരുടെ ജീവിതശൈലിയാണ് അവർ തുടർന്നത്. യാതൊരു ചിട്ടയുമില്ല.\nലൊക്കേഷൻ സ്ക്രിപ്റ്റ് ഇല്ലാത്തതുകൊണ്ട് ചില ഭാഗങ്ങളുടെ ചിത്രീകരണത്തിൽ\nപശ്ചാത്തലമാകെ മാറി. ശേഷക്രിയ തീയറ്ററുകളിൽ എത്താതെ അവസാനിച്ചു.\nപിന്നീട് മാസങ്ങൾ കഴിഞ്ഞ് നിർമ്മാതാക്കളിൽ ഒരാൾ അടിവസ്ത്രവുമായി എന്റെ\nവീട്ടിലേക്ക് ഓടിക്കയറിവന്നു. പിന്നാലെ അയാളെ അന്വേഷിച്ച് മറ്റു പലരും.\nനിർമ്മാതാവ് ഭ്രാന്തിനു ചികിത്സയിലാണെന്ന് അറിയാൻ കഴിഞ്ഞു.\nബക്കറുമായുള്ള സൗഹൃദത്തെ ഇപ്പോഴും അഭിമാനത്തോടെ ഞാൻ ഓർക്കുന്നു. തികഞ്ഞ\nമാന്യൻ. സിനിമാക്കാരന്റെ ജാഡയില്ല. എം.പി.സുകുമാരൻനായരും വിജയരാഘവനും\nആശ്വാസം നൽകുന്ന അനുഭവമാണ്. കഥ എന്റേതാണെങ്കിലും സിനിമാ നിർമ്മാണവുമായി\nഞാൻ ഗാഢമായി ബന്ധപ്പെടാറില്ല. അനാവശ്യമായ മാനസിക സംഘർഷങ്ങളെ\nഒഴിവാക്കാനുള്ള മാർഗ്ഗമാണ്. വായനക്കാരന്റെ ആസ്വാദനത്തെ എഴുത്തുകാരന്\nനിയന്ത്രിക്കാനാവില്ല. അതുകൊണ്ട് സിനിമാ നിർമ്മാണത്തിൽ അനാവശ്യമായ\nഇടപെടലുകൾ നടത്താതെ ഞാൻ മാറിനിന്നു.\nമനോജ്: ജീവിത വീക്ഷണത്തിന് ദാമ്പത്യം എന്തു മാറ്റങ്ങളാണ് ഉണ്ടാക്കിയത്?\nഎം.സുകുമാരൻ: നഗരജീവിതം സുഖകരമാകണമെങ്കിൽ ധാരാളം പണം വേണം. എന്റേയും\nഭാര്യയുടേയും അവസ്ഥ മറിച്ചാണ്. ഞങ്ങളുടെ ജീവിതം ആരംഭിച്ചതുതന്നെ\nദാരിദ്ര്യത്തിന്റെ മേൽത്തട്ടിലാണ്. അനാവശ്യങ്ങളെ പരമാവധി ഒഴിവാക്കി,\nലൈൻമുറിയിലെ താമസം ഭാരിച്ച വാടക ഒഴിവാക്കി, ലാളിത്യത്തിന്റെ സൗന്ദര്യം\nഎന്താണെന്ന് അറിയാൻ എനിക്ക് അവസരമുണ്ടായി.\nരോഗങ്ങളാണ് ജീവതാരംഭം തൊട്ടേ എന്നെ അലട്ടിക്കൊണ്ടിരിക്കുന്നത്.\nവിട്ടുമാറാത്ത ശ്വാസംമുട്ടൽ, ആസ്തമ പിന്നെ പുതുതായിവന്ന രോമം\nകൊഴിച്ചിലും. ശരീരത്തിലെ എല്ലാ രോമങ്ങളും നഷ്ടപ്പെട്ടു. രോമങ്ങൾ ഇല്ലാത്ത\nമനുഷ്യൻ വികൃതസ്വരൂപമാണ്. എന്റെ സർഗ്ഗശേഷിയേയും മനസ്സിനേയും\nഇഷ്ടപ്പെട്ടതുകൊണ്ട് ഭാര്യ എന്റെ എല്ലാത്തരം അവസ്ഥകളോടും\nപൊരുത്തപ്പെട്ടു നീങ്ങി. ദാമ്പത്യം സൗഭാഗ്യവും പീഢനവുമാകുന്ന\nഅവസ്ഥയുണ്ട്. ദമ്പതികൾ പരസ്പരം കുറ്റപ്പെടുത്താനുള്ള കാരണങ്ങളും\nകണ്ടെത്താം. പരിമിതികളുടെ തിരിച്ചറിവും പാരസ്പര്യം ആവശ്യമാണെന്ന ബോധവും\nഓരോരുത്തർക്കും ഉണ്ടാകണം. ഇക്കാര്യത്തിൽ ഞാൻ ഭാഗ്യവാനാണ്. വലിയ\nകുഴപ്പങ്ങൾ ഇല്ലാത്തത്താണ് എന്റെ ദാമ്പത്യം.\nരജനിയുടെ ജനനത്തോടെയാണ് എന്റെ ജീവിതം സ്വകാര്യമായി പ്രസക്തമാകുന്നത്.\nമീനാക്ഷി സോസൈറ്റിയിലേക്കു പോയിക്കഴിഞ്ഞാൽ വീട്ടിൽ ഞാൻ തനിച്ചാണ്. മകൾ\nജനിച്ചതോടെ സഹായത്തിന് ഭാര്യയുടെ അമ്മയും എത്തി. മക്കൾ നമ്മുടെ എല്ലാം\nജീവിതത്തിന്റെ തുടർച്ചയാണ്. ജീവിതത്തിന്റെ പ്രാഥമികമായ പരിപൂർണ്ണത\nപ്രണയ വിവാഹമാണെങ്കിലും സമൂഹത്തിൽ നിന്നും കുടുംബത്തിൽ നിന്നും ഞങ്ങൾ\nബഹിഷ്കൃതരായിട്ടില്ല. എന്റെ വീട്ടുകാരുമായും അവളുടെ ബന്ധുക്കളുമായും\nആദ്യം മുതൽക്കെ നല്ല ബന്ധമാണുള്ളത്. അതിന്നും തുടരുന്നു. ഏതുതരം\nബന്ധത്തേയും സൗഹൃദങ്ങളേയും പരമാവധി നിലനിർത്താൻ ഞാൻ ശ്രമിക്കാറുണ്ട്.\nഅവയാണ് എന്റെ ശക്തി. പാരമ്പര്യ ധനസ്രോതസ്സുകൾ ഇല്ലാത്ത എനിക്ക്\nസുഹൃത്തുക്കളും ബന്ധുക്കളുമാണ് സാമ്പത്തിക സഹായികൾ. എന്റെ കഷ്ടപ്പാടുകളെ\nപങ്കുവെയ്ക്കുന്നതും ഇവർ തന്നെയാണ്.\nമനോജ്: സുഖം, സംതൃപ്തി, സുരക്ഷിതത്വം ഇവയാണ് സ്ത്രീ. എന്റെ\nഅനുഭവനിഷ്ഠമായ ഇത്തരം വീക്ഷണത്തിന് താങ്കളുടെ ജീവിതത്തിൽ എന്തു\nഎം.സുകുമാരൻ: മനോജിന്റെ നിരീക്ഷണത്തോട് ഭാഗികമായി ഞാൻ യോജിക്കുന്നു.\nഅനുഭവങ്ങളാണ് ചിന്തയ്ക്ക് ആധാരം. എനിക്ക് വ്യത്യസ്തമായ\nഅനുഭവങ്ങളാണുള്ളത്. എങ്കിലും ഒന്ന് എനിക്ക് ഉറപ്പിച്ചു പറയാൻ കഴിയും\nസ്ത്രീ നവീനതയുടേതല്ല, പാരമ്പര്യത്തിന്റെ വക്താവാണ്. അവൾ ലോകത്തെ\nസൃഷ്ടിക്കുന്നില്ല; മാറ്റിപ്പണിയുന്നില്ല, സംരക്ഷിക്കുക മാത്രമാണ്\nപരപ്രേരണകൊണ്ടല്ല ഞാൻ ഭൗതികവാദിയായത്. സ്വന്തം കണ്ടെത്തലാണ് എന്നെ\nഇവിടെ എത്തിച്ചതു. എന്റെ പ്രിയപ്പെട്ടവരാണെങ്കിലും ഭാര്യയും മകളും\nദൈവവിശ്വാസികളാണ്. മതാചാരങ്ങളെ അവർ മുറപോലെ തുടരാറുണ്ട്. അന്വേഷണങ്ങൾ\nസ്വന്തം അവസ്ഥയെ അപകടത്തിലാക്കും. ആരും പ്രതിസന്ധികളെ ഇഷ്ടപ്പെടുന്നില്ല.\nജീവി എന്ന നിലയിൽ എല്ലാ മനുഷ്യരും സുഖത്തെയാണ് ഇഷ്ടപ്പെടുന്നത്. ചില\nവിചിത്രജീവികൾ മാത്രം ദുഃഖത്തെ ഏറ്റുവാങ്ങുന്നു.\nമനോജ്: താങ്കളുടെ ആരോഗ്യസ്ഥിതി എങ്ങനെ? ദൈവസാന്നിദ്ധ്യമില്ലാതെ\nജീവിതത്തെ കുറിച്ചു ചിന്തിക്കാൻ താങ്കൾക്ക് കഴിയുന്നുണ്ടോ?\nഎം.സുകുമാരൻ: രോഗം ശൈശവം തൊട്ടേ എന്റെ ജീവിതത്തിന്റെ ഭാഗമായിരുന്നു.\nഅസ്മയാണ് എന്നെ ഏക്കാളത്തും വിഷമിപ്പിക്കുന്നത്. പിന്നെ മരുന്നുകൾ\nനൽകിയ അനുബന്ധരോഗങ്ങളുമുണ്ട്. ഇടയ്ക്ക് അപൂർവ്വമായ ഒരു രോഗവും\nബാധിച്ചു. ശരീരത്തിലെ രോമങ്ങളെല്ലാം കൊഴിഞ്ഞുപോയി. രോമങ്ങളുടെ\nആവശ്യത്തേയും അവയുടെ ധർമ്മത്തേയും കുറിച്ച് ബോധ്യമുണ്ടായത് രോമങ്ങളുടെ\nനഷ്ടത്തോടെയാണ്. പുരികങ്ങൾ സൗന്ദര്യം വർദ്ധിപ്പിക്കുക മാത്രമല്ല\nകണ്ണിലേക്ക് നേരിട്ടുവീഴുന്ന പ്രകാശത്തെ തടുക്കുന്നുമുണ്ട്. അതുപോലെ\nകൺപോളകളിലെ രോമങ്ങളാണ് പൊടിപടലങ്ങളിൽ നിന്ന് കണ്ണിനെ\nസംരക്ഷിക്കുന്നത്. ഇതെല്ലാം ഞാൻ മനസ്സിലാക്കുന്നത് രോമങ്ങൾ\nനഷ്ടപ്പെട്ടപ്പോഴാണ്. അവയവങ്ങളുടെ അഭാവമാണ് അവയവങ്ങളെ കുറിച്ച്\nനമുക്ക് ബോധ്യമുണ്ടാക്കുക. നഷ്ടമാണ് സാമീപ്യത്തിന്റെ\nതിമിര ശസ്ത്രക്രിയയിൽ നടന്ന പിഴവുമായാണ് ഞാൻ ഇപ്പോൾ ജീവിക്കുന്നത്.\nഒരു കണ്ണിന്റെ കാഴ്ച വല്ലാതെ കുറഞ്ഞിട്ടുണ്ട്. പരിഹാര ചികിത്സയും\nമുമ്പിലുണ്ട്. രോഗം ജീവിതത്തിന്റെ ഭാഗമായിത്തീർന്നിരിക്കുന്നു.\nശരീരം ആരോഗ്യത്തോടെ ഇരിക്കുമ്പോൾ മനസ്സ് ശക്തമാണ്. ഒന്നിന്റെ നഷ്ടം\nമറ്റൊന്നിനെ തളർത്തുന്നു. മനസ്സ് ശക്തമാണെങ്കിലും പ്രവർത്തിക്കാൻ\nപരമ്പര്യവും മതബദ്ധവുമായ സാഹചര്യത്തിലാണ് ഞാനും വളർന്നത്. രോഗങ്ങൾ\nബാധിക്കുമ്പോൾ മതാചാരപ്രകാരമുള്ള പല ചികിത്സകളും അമ്മ ചെയ്തിട്ടുണ്ട്.\nവിവാഹം കഴിഞ്ഞ് വർഷങ്ങൾക്കു ശേഷം ഉണ്ടായ കുട്ടിയായതുകൊണ്ട് വളരെ\nകരുതലോടെയാണ് അമ്മ എന്നെ വളർത്തിയത്. അമിതമായ സ്നേഹവാത്സല്യങ്ങൾ അവർ\nഎനിക്ക് നൽകി. എനിക്കു പനി വരുമ്പോൾ അമ്മ അതീവ ഉത്കണ്ഠയോടെ\nഉറക്കമൊഴിച്ചു. മരുന്നുകളും മന്ത്രചരടുകളും രോഗപ്രതിവിധിയായി.\nഅമ്മയുടെ അനാവശ്യമായ വേവലാതികൾ എന്റെ ജീവിതത്തിന്റെ\nഭാഗമായിത്തീർന്നിരിക്കുന്നു. മകൾക്ക് രോഗം വരുമ്പോൾ ഭാര്യയല്ല ഞാനാണ്\nകൂടുതൽ വിഷമിക്കുക. മരുന്നുകൾ തീൻമേശയുടെ ഭാഗമായതോടെ, ജീവിത വീക്ഷണം\nകൂടുതൽ വികസിച്ചതോടെ രോഗത്തെ ജീവിതത്തിന്റെ ഭാഗമായി സ്വീകരിക്കാൻ\nകഴിയുന്നുണ്ട്. രോഗത്തെയും മരണത്തേയും ദൈവീകതയുമായി ബന്ധിപ്പിക്കാൻ\nകഴിഞ്ഞിട്ടില്ല. ജീവിതത്തിന് ദൈവം അനാവശ്യമാണെന്ന് ഇപ്പോഴും\nവിശ്വസിക്കുന്നു. പ്രായം കൂടുന്തോറും ദൈവവിശ്വാസത്തിന്റെ അനാവശ്യകത\nഭൗതിക കേന്ദ്രീകൃതമായ അധ്യാത്മികതയെയാണ് ഞാൻ അന്വേഷിക്കുന്നത്.\nജീവിതത്തിന്റെ പ്രസക്തിയും ജീവിതം തന്നെയും ചോദ്യവിഷയങ്ങളാണ്.\nപ്രപഞ്ചവും സഹജീവികളും ചോദ്യചിഹ്നങ്ങളായി എന്റെ മുമ്പിലുണ്ട്. ചോദ്യങ്ങൾ\nഉത്തരം കിട്ടാത്ത ചോദ്യങ്ങളായി തുടരുകയും ചെയ്യുന്നു. ചോദ്യം ചെയ്യാനുള്ള\nമനസ്സുണ്ടാകുന്നത് തന്നെ മഹാഭാഗ്യം. ഒരു ജീവിതം കൊണ്ട് എല്ലാ\nചോദ്യങ്ങൾക്കും ഉത്തരം കണ്ടെത്താനായില്ല.\nമനോജ്: താങ്കൾ എഴുത്തിനിർത്തി നിശ്ശബ്ദനായിരിക്കുന്നു. എഴുതാത്ത അവസ്ഥയെ\nഎം.സുകുമാരൻ: ഓരോ എഴുത്തുകാരനും അയാളുടേതായ രചനാപരിസരമുണ്ട്. ചിലർ\nയൗവ്വനകാലത്തെ കേന്ദ്രീകരിച്ച് വാർദ്ധക്യത്തിലും\nഎഴുതിക്കൊണ്ടിരിക്കുന്നു. അവരുടെ വിഷയം പ്രണയവും സ്വകാര്യ\nവ്യക്തിത്വവുമാണ്. മറ്റു ചിലർ ഗാർഹിക പരിസരത്തെ കേന്ദ്രീകരിക്കുന്നു.\nവൈയക്തികമായ തിരഞ്ഞെടുപ്പുകൾ എഴുത്തുകാരന് ഒരുപാട് സുരക്ഷിതത്വം\nനൽകുന്നു. അയാൾ അധികാരത്തോടും വ്യവസ്ഥിതിയോടും ഏറ്റുമുട്ടുന്നില്ല.\nഅതുകൊണ്ട് ഭരണകൂടത്തിന്റെ ഔദാര്യങ്ങൾ അയാൾക്ക് ലഭിക്കുന്നു. അലോസരത\nഇല്ലാത്ത എഴുത്ത് എഴുത്തുകാരനെ മാധ്യമങ്ങളുടെ പ്രിയപ്പെട്ടവനാകുന്നു.\nഎന്റെ ആദ്യകാലത്തെ ഗൗരവമായ രചനകളിൽ വിശപ്പാണ് കേന്ദ്രവിഷയം.\nവിശപ്പിന്റെ ആധിക്യം മൂലം ജീവിതം നഷ്ടപ്പെട്ടവരെക്കുറിച്ചാണ് ഞാൻ\nഎഴുതിയത്. വിശപ്പ് എല്ലാ മൂല്യങ്ങളേയും അവസാനിപ്പിക്കുന്നു.\nവിശക്കുന്നവന് ഭക്ഷണത്തിന് അപ്പുറം യാതൊരു ചിന്തയുമില്ല.\nതത്വശാസ്ത്രവുമില്ല. വിശപ്പ് അടങ്ങുമ്പോഴാണ് മനുഷ്യനെക്കുറിച്ചും\nപരിസരത്തെക്കുറിച്ചും ബോധവാനാകുന്നത്. അത്തരമൊരു സാമൂഹ്യപരിസരമാണ്\nഅന്നത്തെ ചിറ്റൂരിൽ ഉണ്ടായിരുന്നത്. എന്റെ വീടിന് അടുത്തുതന്നെയാണ്\nതമിഴ് നെയ്ത്തുകാരുടെ തെരുവുകൾ. കമ്പനി തുണിത്തരങ്ങൾ വിപണി\nകീഴടക്കിയതോടെ അവരുടെ ഉൽപാദനം തോർത്തുകൾ മാത്രമായി. തോർത്തുകൾക്കുപോലും\nശ്രദ്ധേയമായ വിപണി ഇല്ല. അവ വിറ്റാൽ പോലും അവർക്ക് ഭക്ഷണത്തിനുള്ള\nവകകിട്ടില്ല. അവരുടെ വിശപ്പിന്റെ നിലവിളികൾ കേട്ടുവളർന്ന ഞാൻ\nമറ്റെന്തിനെക്കുറിച്ചാണ് എഴുതുക? വിശപ്പ് എന്റെ ആദ്യകാലകഥകളിലെ\nകേന്ദ്രവിഷയമായത് സ്വാഭാവികമാണ്. സർഗ്ഗാത്മകത സ്വകാര്യമായ നിലവിളിയല്ല.\nമറ്റുള്ളവരുടെ ദുഃഖത്തെ അവസ്ഥയെ ഉൾക്കൊള്ളലാണ് നല്ല രചനയുടെ\nആന്തരികസത്ത. എഴുത്ത് മനുഷ്യത്വവിരുദ്ധതയുടെ നേർക്കുള്ള പ്രതിഷേധമാണ്.\nപ്രതിഷേധിക്കാത്ത, ആരേയും അലോസരപ്പെടുത്താത്ത കല അവസരവാദിയുടെ\nവിശപ്പിന്റെ കാര്യകാരണങ്ങളെ കണ്ടെത്തലാണ് എന്റെ പിൻകാല കഥകൾ\nനിർവ്വഹിച്ചതു. രാഷ്ട്രീയ, സാമൂഹ്യ വ്യവസ്ഥിതിയാണ് അനീതികൾക്ക്\nകാരണമെന്ന് ഞാൻ തിരിച്ചറിഞ്ഞു. എന്നെ സംഘടനാ പ്രവർത്തകനും രാഷ്ട്രീയ\nവാദിയുമാക്കിയത് തിരുവനന്തപുരവും ഔദ്യോഗിക ജീവിതവുമാണ്. വിശപ്പും\nഅതിന്റെ തുടർച്ചയായ രാഷ്ട്രീയവുമാണ് എന്റെ രചനാ പശ്ചാത്തലം.\nഅവസ്ഥയോടുള്ള പ്രതികരണമാണ് എന്റെ രചനകളെന്നും പറയാം. മാനുഷികത നിറഞ്ഞ\nഒരു ലോകത്തെയാണ് ഞാൻ സ്വപ്നം കണ്ടത്. ആ സ്വപ്നത്തെ സഫലമാക്കുന്നതിന്\nവേണ്ടി ഞാൻ എഴുതി. സ്വപ്നശൂന്യമായ സാഹചര്യത്തിൽ എനിക്ക് എഴുത്തു\nപ്രതീക്ഷകളും സ്വപ്നങ്ങളുമില്ലാത്ത ജീവിതം ഭീകരമാണ്. അത്തരമൊരു\nസന്നിദ്ധാവസ്ഥയെയാണ് ഞാൻ നേരിടുന്നത്. കൃത്രിമമായി സ്വപ്നങ്ങളെ,\nപ്രത്യാശകളെ സൃഷ്ടിക്കാനാവില്ലല്ലോ. അതുകൊണ്ട് നിശ്ശബ്ദനാകേണ്ടി വന്നു.\nവ്യാജമായ രചനകൾ സൃഷ്ടിക്കാൻ എനിക്ക് കഴിയില്ല. സ്വകാര്യതയെ\nപ്രമേയമാക്കാനും എനിക്കു കഴിയില്ല. എന്റെ രചനാ പശ്ചാത്തലം രാഷ്ട്രീയ\nസാമൂഹ്യപരിസരമാണ്. പ്രത്യേകിച്ച് കമ്മ്യൂണിസം. കമ്മ്യൂണിസവും\nനവമുതലാളിത്തവും വേർതിരിക്കാനാവാത്ത വിധം ഒന്നായ കാലഘട്ടത്തിൽ എന്റെ\nരാഷ്ട്രീയ വിശ്വാസങ്ങൾക്ക് പ്രസക്തിയില്ല. അല്ലെങ്കിൽ എന്റെ നിശ്ശബ്ദത\nതാത്വികമായ രാഷ്ട്രീയ അവബോധത്തിന്റെ നിശ്ശബ്ദതയാണെന്ന് പറയാം.\nയൗവ്വനത്തിന്റെ തീവ്രതനൽകിയ രാഷ്ട്രീയ പ്രമേയങ്ങൾ എനിക്കു പോലും\nഇക്കാലത്ത് അസഹ്യമായിത്തീർന്നിരിക്കുന്നു. രാഷ്ട്രീയ രചനയുടെ,\nപ്രമേയപരമായ തിരഞ്ഞെടുപ്പിന്റെ പരിമിതിയാണ് ഞാൻ അനുഭവിക്കുന്നത്.\nഎന്നെ സംബന്ധിച്ചിടത്തോളം എഴുത്ത് ശാരീരികമായും മാനസികമായും ക്ലേശം\nനൽകുന്ന അധ്വാനമാണ്. ഞാൻ എഴുത്തു നിർത്തിയതല്ല. മാറിയ കാലത്തിൽ\nഎഴുത്തുകാരനും മനുഷ്യനാണല്ലോ? എല്ലാ മനുഷ്യർക്കുമുള്ളതുപോലെ അനേകം\nപ്രശ്നങ്ങളും എനിക്കുണ്ട്. കുടുംബബന്ധങ്ങൾ നൽകിയ ചുമതലയുമുണ്ട്. എന്റെ\nസാന്നിധ്യം എന്റെ പ്രിയപ്പെട്ടവർക്കു ആവശ്യമാണ്. അതുകൊണ്ട് ജീവിതം\nതുടരാൻ ഞാൻ നിർബന്ധിതനാണ്. കാലഘട്ടത്തിന്റെ സർഗ്ഗാത്മകമായ ആവശ്യമാണ്\nഞാൻ നിർവ്വഹിച്ചതു. ലാഭനഷ്ടങ്ങൾ എന്റെ ചിന്താപരിസരത്തിലില്ല.\nപരാജിതനല്ലാത്തതുകൊണ്ട് അവസരവാദി അല്ലാത്തതുകൊണ്ട് ഞാൻ സംതൃപ്തനാണ്.\nആത്മാവിനെ വഞ്ചിച്ചിട്ടില്ലെന്നു എനിക്ക് ആരോടും ധീരതയോടെ പറയാം.\nm sukumaran manoj\nLabels: m sukumaran manoj


തിരുവനന്തപുരം: രണ്ടാം പിണറായി മന്ത്രിസഭയില് 21 മന്ത്രിമാര്. സി.പി.എമ്മിന് 12 മന്ത്രിമാരും സി.പി.ഐയ്ക്ക് നാല്, ജനതാദള് എസ്-1, കേരള കോണ്‍ഗ്രസ് (എം)-1, എന്.സി.പി-1 എന്നിങ്ങനെ മന്ത്രിമാരുണ്ടാകും. മറ്റ് രണ്ട് മന്ത്രി സ്ഥാനങ്ങള് നാല് കക്ഷികള് വീതിച്ചെടുക്കും. ജനാധിപത്യ കേരള കോണ്‍ഗ്രസ്, ഐ.എന്.എല്ലും ആദ്യ രണ്ടര വര്‍ഷക്കാലവും മകരള കോണ്‍ഗ്രസ് (ബി), കോണ്‍ഗ്രസ് എസ് കക്ഷികള് അടുത്ത രണ്ടര വര്‍ഷവും മ്രന്തിമാരാകുമെന്ന് എല്.ഡി.എഫ് കണ്‍വീനര് എ.വിജയരാഘവന് പറഞ്ഞു.\nസ്പീക്കര് സ്ഥാനം സി.പി.എമ്മിനും ഡെപ്യൂട്ടി സ്പീക്കര് സ്ഥാനം സി.പി.ഐയ്ക്കും ചീഫ് വിപ്പ് കേരള കോണ്‍ഗ്രസ് എമ്മിനും നല്‍കും. വകുപ്പുകള് സംബന്ധിച്ച തീരുമാനം മുഖ്യമന്ത്രിയെ ചുമതലപ്പെടുത്തി. സി.പി.എമ്മിന്റെ മന്ത്രിമാരെ നാളെ ചേരുന്ന യോഗത്തില് തീരുമാനിക്കുമെന്നും വിജയരാഘവന് അറിയിച്ചു.\nമുഖ്യമന്ത്രി പിണറായി വിജയന്റെ അധ്യക്ഷതയില് ചേര്‍ന്ന എല്.ഡി.എഫ് സംസ്ഥാന സമിതി യോഗം ആര്.ബാലകൃഷ്ണപിള്ളയ്ക്ക് അനുശോചനം നേരഖപ്പെടുത്തി. നിയമസഭ തിരഞ്ഞെടുപ്പിനു ശേഷം ആദ്യം ചേര്‍ന്ന യോഗത്തില് എല്.ഡി.എഫിന് വിജയം സമ്മാനിച്ച കേരള ജനതയോട് നന്ദി രേഖപ്പെടുത്തി\nഎല്ലാ വിഭാഗം ജനങ്ങളും നല്‍കിയ വിപുലമായ പിന്തുണ മുന്നണിക്കുണ്ട്. ജനങ്ങളുടെ പ്രതീക്ഷയ്ക്ക് ഒത്ത് ഉയരാന് കഴിയുന്ന എല്ലാ വിഭാഗം ജനങ്ങളുടെയും പ്രതിനിധ്യം മന്ത്രിസഭയില് ഉണ്ടാകുന്ന സര്‍ക്കാര് രൂപീകരിക്കുമെന്ന് വിജയരാഘവന് അറിയിച്ചു.\nസത്യപ്രതിജ്ഞയുമായി വലിയ ആള്‍ക്കൂട്ടം ഒഴിവാക്കി. 18ന് വൈകിട്ട് എല്.ഡി.എഫ് പാര്‍ലമെന്ററി പാര്‍ട്ടി യോഗം ചേര്‍ന്ന് നേതാവിനെ തിരഞ്ഞെടുക്കും. തുടര്‍ന്ന് ഗവര്‍ണറെ കണ്ട് പുതിയ നേതാവ് സത്യപ്രതിജ്ഞയ്ക്ക് അനുമതി തേടും.\nമുന്നണി ഘടകകക്ഷിയല്ലാത്തിനാല് ആര്.എസ്.പിയെ ഉള്‍പ്പെടുത്തിയിട്ടില്ല. എന്നാല് അവരെ തഴഞ്ഞിട്ടില്ല. എല്.ജെ.ഡിയെ മന്ത്രിസഭയില് ഉള്‍പ്പെടുത്താത് എന്തുകൊണ്ടാണെന്ന് ചോദ്യത്തിന് അവരെ അവഗണിച്ചിട്ടില്ലെന്ന് വിജയരാഘവന് പ്രതികരിച്ചു


Janmabhumi| ദിലീപിന്റെ ജാമ്യത്തിനായി ഇടപെട്ടിട്ടില്ലെന്ന് നെയ്യാറ്റിന്‍കര ബിഷപ്പ് വിന്‍സന്റ് സാമുവല്; ഗൂഢാലോചന കേസില് അന്വേഷണ സംഘം മൊഴിയെടുത്തു\nMay 21, 2022, 11:06 a.m.\nതനിക്ക് ജാമ്യം ലഭിക്കാന് നെയ്യാറ്റിന്‍കര ബിഷപ്പിനെ ഇടപെടീച്ചെന്ന് വിശ്വസിപ്പിച്ച് ബാലചന്ദ്ര കുമാര് പണം തട്ടാന് ശ്രമിച്ചതായി ദിലീപ് കോടതിയെ അറിയിച്ചിരുന്നു. ഇതിന്റെ അടിസ്ഥാനത്തിലാണ് ബിഷപ്പിന്റെ മൊഴിയെടുത്തത്.\nകോട്ടയം : നടിയെ ആക്രമിച്ച കേസിലെ അന്വേഷണ ഉദ്യോഗസ്ഥരെ വധിക്കാന് ഗൂഢാലോചന നടത്തിയെന്ന കേസില് ദിലീപിന്റെ ജാമ്യത്തിനായി ഇടപെട്ടിട്ടില്ലെന്ന് ബിഷപ്പ് വിന്‍സന്റ് സാമുവല്. കേസുമായി ബന്ധപ്പെട്ട് കോട്ടയത്ത് അന്വേഷണ സംഘം മുമ്പാകെ നല്‍കിയ മൊഴിയിലാണ് ഇക്കാര്യം അറിയിച്ചിരിക്കുന്നത്.\nകേസിലെ സാക്ഷിയും പ്രധാന തെളിവുകളും പുറത്തുവിട്ട സംവിധായകന് ബാലചന്ദ്ര കുമാറിനെ തനിക്ക് അറിയാം. അതല്ലാതെ ദിലീപിന്റെ ജാമ്യത്തിനായി താന് ഇടപെടലുകള് നടത്തിയിട്ടില്ലെന്നും ബിഷപ്പ് അറിയിച്ചു. തനിക്ക് ജാമ്യം ലഭിക്കാന് നെയ്യാറ്റിന്‍കര ബിഷപ്പിനെ ഇടപെടീച്ചെന്ന് വിശ്വസിപ്പിച്ച് ബാലചന്ദ്ര കുമാര് പണം തട്ടാന് ശ്രമിച്ചതായി ദിലീപ് കോടതിയെ അറിയിച്ചിരുന്നു. ഇതിന്റെ അടിസ്ഥാനത്തിലാണ് ബിഷപ്പിന്റെ മൊഴിയെടുത്തത്.\nവൈദികനായ വിക്ടറുമായി ബാലചന്ദ്രകുമാര് വീട്ടില് വന്നു കണ്ടുവെന്നും കൂടുതല് പണം നല്‍കാതെ വന്നതോടെ ശത്രുതയായെന്നുമായിരുന്നു കോടതിയില് ദിലീപ് ബോധിപ്പിച്ചത്. ബാലചന്ദ്ര കുമാറിന്റെ വെളിപ്പെടുത്തലോടെയാണ് ദിലീപിനെതിരായ കേസ് വീണ്ടും സജീവമായത്.


Ubuntu - telplus.in\nനമ്മൾ വിന്‍ഡോസില് ചെയ്തതു പോലെ USB Token നോടൊപ്പം നല്‍കിയിട്ടുള്ള സോഫ്റ്റ് വെയര് ഉബുണ്ടുവില് ഇന്‍സ്റ്റാള് ചെയ്യാന് സാധിക്കില്ല…ലിനക്സിൽ ഇൻസ്റ്റാൾ ചെയ്യാവുന്ന ടോക്കൺ ഫയലുകൾ ബിംസിൽ ഡൗൺലോഡ്സ് എന്ന ലിങ്കിൽ ഉണ്ട്. (ഇത് ഡൌൺലോഡ് ചെയുമ്പോൾ നമ്മൾക്കു NICDSigner, token install file , എന്നിവ ലഭിക്കും ) അത് വേണമെങ്കിൽ ഡൌൺലോഡ് ചെയ്യാം..അല്ലങ്കിൽ ഇ-മുദ്ര എന്ന സൈറ്റിലും ഇത് ലഭിക്കും…\nഇപ്പോൾ proxkey ആണ് ഇൻസ്റ്റാൾ ചെയ്യാൻ പോവുന്നത്… ഇൻസ്റ്റാളേഷൻ ഫയൽ ഡൌൺലോഡ് ചെയ്യാം.. ഡൌൺലോഡ് ചെയ്ത ടോക്കൺ ഫയൽ ഇപ്പോ ഒരു സിപ്പ് ആയിട്ടാകും ലഭിച്ചിട്ടുണ്ടാവുക..ഇനി ഇത് ജസ്റ്റ് ഒന്ന് extract ചെയുക…ഇപ്പോ നമ്മൾക്കു ഇൻസ്റ്റാൾ ചെയ്യണ്ട ഫയൽ കാണാം .deb എന്നായിരിക്കും ഫയൽ എക്സ്റ്റൻഷൻ.\nകീ ബോർഡിലെ Ctrl +Alt +T പ്രസ് ചെയുക ഇപ്പോ ഒരു ടെർമിനൽ വിന്ഡോ ഓപ്പൺ ആയിട്ടുണ്ടാവും.\nsudo dpkg -i ഇതാണ് ഏതൊരു സോഫ്‌റ്റെവെയറും ഇൻസ്റ്റാൾ ചെയുമ്പോൾ ടൈപ്പ് ചെയ്യേണ്ടേ കമാന്‍റ് ..അതിന് ശേഷം ഇൻസ്റ്റാൾ ഫയലിന്റെ നെയിം അത് പോലെ എന്റർ ചെയുക.\nഅതിന് ശേഷം എന്‍റര് കീ അമര്‍ത്തുക. തുടര്‍ന്ന് സിസ്റ്റം പാസ് വേര്‍ഡ് ആവശ്യപ്പെടും… ( ഇവിടെ പാസ്സ്‌വേർഡ് എന്റർ ചെയുമ്പോൾ അത് കാണുവാൻ സാധിക്കില്ല…തെറ്റാതെ പാസ്സ്‌വേർഡ് എന്റർ ചെയ്താൽ മതി)\nഅത് നല്‍കി വീണ്ടും എന്‍റര് കീ അമര്‍ത്തുക. ഇതോടെ ഇന്‍സ്റ്റലേഷന് പ്രോസസ് ആരംഭിക്കും. പൂര്‍ത്തിയായിക്കഴിഞ്ഞാല് താഴെ കാണുന്ന വിന്‍ഡോ കാണുന്നതാണ്.\nഇത് പോലെ തന്നെ മറ്റ് ടോക്കണുകളും ഇൻസ്റ്റാൾ ചെയ്യാവുന്നതാണ്.\nബിംസിൽ ഡൗൺലോഡ്സ് എന്ന ലിങ്കിൽ ഉള്ള DSCSigner for Linux എന്നാ ഫയൽ ഡൌൺലോഡ് ചെയുക.\nNSCDSigner എന്ന സോഫ്റ്റ് വെയറന്‍റെ കൂടെ ജാവയും ഇന്‍സ്റ്റാള് ചെയ്യപ്പെടും. അത് കൊണ്ട് നമ്മൾക്കു ജാവ ഇൻസ്റ്റാൾ ചെയേണ്ടതില്ല.\nNSCDSigner ഡൌൺലോഡ് ചെയ്യുവാനായി ഇവിടെ ക്ലിക് ചെയുക\nനേരത്തെ തന്നെ പോലെ ഇത് ഒരു സിപ്പ് ഫയലായിട്ടാവും ലഭിക്കുക..അത് extract ചെയുക..\nകീ ബോർഡിലെ Ctrl +Alt +T പ്രസ് ചെയുക ഇപ്പോ ഒരു ടെർമിനൽ വിന്ഡോ ഓപ്പൺ ആയിട്ടുണ്ടാവും\nsudo dpkg -i അതിന് ശേഷം ഇൻസ്റ്റാൾ ഫയലിന്റെ നെയിം അത് പോലെ എന്റർ ചെയുക.\nഅതിന് ശേഷം എന്‍റര് കീ അമര്‍ത്തുക. തുടര്‍ന്ന് സിസ്റ്റം പാസ് വേര്‍ഡ് ആവശ്യപ്പെടും. അത് നല്‍കി വീണ്ടും എന്‍റര് കീ അമര്‍ത്തുക. ഇതോടെ ഇന്‍സ്റ്റലേഷന് പ്രോസസ് ആരംഭിക്കും. പൂര്‍ത്തിയായിക്കഴിഞ്ഞാല് താഴെ കാണുന്ന വിന്‍ഡോ കാണുന്നതാണ്.\nഇൻസ്റ്റാളേഷൻ എല്ലാം പൂർത്തിയായി കഴിഞ്ഞാൽ കമ്പ്യൂട്ടർ ഒന്ന് റീസ്റ്റാർട് ചെയുക….ഓൺ ആയി കഴിഞ്ഞാൽ DSC ടോക്കൺ usb പോർട്ടിൽ ഇന്സേര്ട് ചെയുക.\nNICDSigner എന്ന ആപ്ലിക്കേഷന് ഇപ്പോ സ്റ്റാര്‍ട്ട് ചെയ്യുകയും ഡെസ്ക്ടോപ്പില് മുകളില് വലത് ഭാഗത്തായി വിന്‍ഡോ കാണാൻ സാധിക്കും.\nSettings എന്ന ഓപ്ഷനില് ക്ലിക്ക് ചെയ്യുക.\nതാഴെ കാണുന്ന വിന്‍ഡോ കാണാം.\nഅതില് Select Your USB Token എന്നതിന് നേരെയുള്ള കോമ്പോ ബോക്സില് ക്ലിക്ക് ചെയ്ത് നമ്മുടെ ഡിവൈസ് ടൈപ്പ് ഏതെന്ന് സെലക്ട് ചെയ്യുക.. Proxkey, Trustkey,ഇവ രണ്ടും അല്ലാത്ത മറ്റൊന്നാണ് നമ്മുക്ക് ലഭിച്ച ഡിവൈസ് എങ്കില് ലിസ്റ്റില് കാണുന്ന Custom എന്നത് സെലക്ട് ചെയ്താല് മതി.\nഎന്നിട്ടു സേവ് ബട്ടൻ ക്ലിക് ചെയുക…\nഅതിന് ശേഷം USB Token ഒന്ന് ഡിസ്കണക്ട് ചെയ്ത് വീണ്ടു കണക്ട് ചെയുക..\nഇതോടെ സെറ്റിംഗ്സ് പൂര്‍ത്തിയാവുകയും ചെയ്യുന്നു..


മൊബൈലിനു മുമ്പിൽ മകന്റെ എഴുത്തിനിരുത്ത്; അച്ഛനെപോലെ ആകരുതേ മോനേ കമന്റ് നിരോധിച്ചെന്നും സീരിയൽ താരം ജിഷിൻ | Serial actor Jishin sharesapicture of his son's online class – News18 Malayalam\nമൊബൈലിനു മുമ്പിൽ മകന്റെ എഴുത്തിനിരുത്ത്; അച്ഛനെപോലെ ആകരുതേ മോനേ കമന്റ് നിരോധിച്ചെന്നും സീരിയൽ താരം ജിഷിൻ\nസ്കൂളിൽ സമപ്രായക്കാർക്കൊപ്പം ചിരിച്ച് കളിച്ച് പഠിക്കേണ്ട പ്രായത്തിൽ മൊബൈലിനു മുന്നിൽ ഇങ്ങനെ ഇരിക്കേണ്ടി വരുന്ന അവസ്ഥ. ഇത് കാണുമ്പോൾ തനിക്ക് തന്റെ വിദ്യാരംഭത്തെക്കുറിച്ച് അമ്മ പറഞ്ഞ കഥയാണ് ഓർമ്മ വന്നതെന്നും ജിഷിൻ കുറിച്ചു.\nമകനെ എഴുത്തിനിരുത്തുന്ന ചിത്രം പങ്കുവെച്ച് സീരിയൽ താരം ജിഷിൻ മോഹൻ\nLast Updated : June 08, 2021, 21:53 IST\nകോവിഡും ലോക്ക്ഡൗണും ആയതോടെ വീട്ടിൽ തന്നെയിരുന്നാണ് കുട്ടികളുടെ വിദ്യാഭ്യാസം. സ്കൂളുകൾ തുറക്കുന്നതും ക്ലാസുകൾ തുടങ്ങുന്നതും അവസാനിക്കുന്നതും എല്ലാം മൊബൈൽ ഫോണിന് മുന്നിലായി. ഏതായാലും തന്റെ മകന്റെ ഓൺലൈൻ സ്കൂൾ പ്രവേശനത്തിന്റെ വിശേഷവുമായി എത്തിയിരിക്കുകയാണ് സീരിയൽ താരം ജിഷിൻ മോഹൻ.\nഎഴുത്തിരുത്തോടു കൂടി മകന്റെ ഓൺലൈൻ ക്ലാസ് ആരംഭിച്ചെന്ന് പറഞ്ഞാണ് ജിഷിന്റെ കുറിപ്പ് ആരംഭിക്കുന്നത്. മൊബൈൽ ഫോണിനു മുമ്പിലിരിക്കേണ്ടി വന്ന കുട്ടികളെ കുറിച്ചോർത്ത് ഈ തലമുറയുടെ വിധിയെന്ന് പരിതപിക്കുന്നുമുണ്ട് താരം,\nഹൂല ഹൂപ്പിംഗ് ചെയ്ത് 18 സെക്കൻഡിനുള്ളിൽ കയറിയത് 50 പടികൾ, ഗിന്നസ് നേട്ടവുമായി തമിഴ്നാട്ടിൽ\nനിന്നുള്ള കൊച്ചു പയ്യൻ\nഅന്ന് നാട്ടിലെ കാരണവർ ആയിരുന്ന എടേത്ത് നാരാണേട്ടൻ എന്ന തലമുതിർന്നയാൾ തന്നെ എഴുത്തിനിരുത്തിയതും വികൃതിയായ താൻ കൈ കുതറിച്ച് എഴുതൂല എന്ന് പറഞ്ഞ് അദ്ദേഹത്തിന്റെ വയറിനിട്ട് ഇടിച്ച കഥയും ജിഷിൻ പങ്കുവെച്ചും. ഒപ്പം മകൻ ആദ്യദിന ഓൺലൈൻ ക്ലാസിൽ പങ്കെടുക്കുന്ന ചിത്രവും ജിഷിൻ പങ്കുവെയ്ക്കുന്നുണ്ട്.\nജിഷിൻ മോഹൻ ഫേസ്ബുക്കിൽ പങ്കുവെച്ച കുറിപ്പ്,\n'വിദ്യാരംഭം. എഴുത്തിനിരുത്തോടു കൂടി ജിയാന്റെ ആദ്യദിന ഓൺലൈൻ ക്ലാസ് ഇന്ന് ആരംഭിച്ചു. ഈ തലമുറയുടെ വിധി. സ്കൂളിൽ സമപ്രായക്കാർക്കൊപ്പം ചിരിച്ച് കളിച്ച് പഠിക്കേണ്ട പ്രായത്തിൽ മൊബൈലിനു മുന്നിൽ ഇങ്ങനെ ഇരിക്കേണ്ടി വരുന്ന അവസ്ഥ. ഇത് കാണുമ്പോൾ എനിക്ക് എന്റെ വിദ്യാരംഭത്തെക്കുറിച്ച് അമ്മ പറഞ്ഞ കഥ ഓർമ്മ വന്നു. അന്ന് നമ്മുടെ ഗ്രാമത്തിൽ എടേത്ത് നാരാണേട്ടൻ എന്ന് പറയുന്ന തലമുതിർന്ന കാരണവർ ആയിരുന്നു എന്നെ എഴുത്തിനിരുത്തിയത്. എന്റെ കൈ പിടിച്ച്, അരിയിൽ എഴുതിക്കാൻ നോക്കിയ അദ്ദേഹത്തിന്റെ ശ്രമം പാഴാകുകയായിരുന്നു. കൈ കുതറിച്ച് എഴുതൂല എന്ന് പറഞ്ഞ് അദ്ദേഹത്തിന്റെ വയറിനിട്ട് ഇടിച്ച ആ മൂന്നു വയസ്സുകാരൻ ജിഷിനെ അവർ ഇപ്പോഴും ഓർക്കുന്നു. ഏതായാലും ഈ അവസ്ഥയൊക്കെ മാറി കുട്ടികൾക്ക് സ്കൂളിൽ പോകാനുള്ള അവസ്ഥ ഉണ്ടാകട്ടെ എന്ന് പ്രാർത്ഥിക്കുന്നു.\nNote: അച്ഛനെപ്പോലെ ആകരുതേ മോനേ എന്ന കമന്റ് നിരോധിച്ചിരിക്കുന്നു.'\n'തെറ്റുണ്ടെങ്കിൽ ക്ഷമിക്കണം': കുട്ടനാടൻ പുഞ്ചയിലെ പാടി സോഷ്യൽ മീഡിയ കീഴടക്കി അസമീസ് സഹോദരിമാർ\nകഴിഞ്ഞ കുറച്ചു ദിവസങ്ങളായി സോഷ്യൽ മീഡിയയിൽ മലയാളം നാടൻ പാട്ടുകൾ പാടി തകർത്തു മുന്നേറുകയാണ് രണ്ടു പെൺകുട്ടികൾ. പാട്ട് പാടുന്നതിനു മുമ്പായി ഇന്ത്യയുടെ കിഴക്കൻ ഭാഗത്ത് നിന്നാണ് തങ്ങൾ വരുന്നതെന്നും ഇന്ന് കുറച്ച് മലയാളം പാട്ടുകളാണ് പാടുന്നതെന്നും തെറ്റുണ്ടെങ്കിൽ ക്ഷമിക്കണം എന്നും\nപറഞ്ഞാണ് പാട്ടു തുടങ്ങുന്നത്. എന്നാൽ പിന്നെ തെറ്റ് കണ്ടു പിടിച്ചേക്കാം എന്ന് വിചാരിച്ച് പാട്ട് കേൾക്കാനിരുന്നാൽ പാട്ടിൽ ലയിച്ചുപോകും, അത്ര തന്നെ.\nഅന്തര നന്തി, അങ്കിത നന്തി എന്നീ സഹോദരിമാരാണ് സുന്ദരമായി മലയാളം പാട്ടുകൾ പാടുന്നത്. നന്തി സിസ്റ്റേഴ്സ് എന്ന് പരിചയപ്പെടുത്തിയാണ് ഇവർ പാട്ടുകൾ പാടാൻ തുടങ്ങുന്നത്. നാടൻ പാട്ട് പാടാൻ വേണ്ട വിധത്തിലുള്ള കോസ്റ്റ്യൂം വരെ അണിഞ്ഞാണ്, 'നിന്നെക്കാണാൻ എന്നെക്കാളും ചന്തം തോന്നും കുഞ്ഞിപ്പെണ്ണേ'\nഎന്ന പാട്ട് പാടി തുടങ്ങുന്നത്. അതിനു പിന്നാലെ, നമ്മുടെ എക്കാലത്തെയും പ്രിയപ്പെട്ട പാട്ടായ 'അപ്പോഴേ പറഞ്ഞില്ലേ', അതു കഴിഞ്ഞാൽ 'കുട്ടനാടൻ പുഞ്ചയിലെ' - മനോഹരമായാണ് ഓരോ ഗാനവും ആലപിച്ചിരിക്കുന്നത്. തങ്ങളെ മലയാളം പാട്ടു പഠിച്ചെടുക്കാൻ സഹായിച്ച മലയാളികളായ സുഹൃത്തുക്കൾക്ക്\nഇവർ നന്ദി അറിയിക്കുന്നു.\nഇത് ആദ്യമായല്ല നന്തി സിസ്റ്റേഴ്സ് ആയ അന്തര നന്തിയും അങ്കിത നന്തിയും ഒരു മലയാളം പാട്ട് പാടുന്നത്. വമ്പൻ ഹിറ്റായി മാറിയ 'എന്റമ്മേടെ ജിമിക്കി കമ്മൽ' എന്ന ഗാനമായിരുന്നു ഇരുവരും ഇതിനു മുമ്പ്ആലപിച്ചത്. അന്ന് പാട്ട് ആസ്വദിച്ചവരിൽ വലിയൊരു പങ്കും മലയാളികളായിരുന്നു. തെറ്റുണ്ടെങ്കിൽ ക്ഷമിക്കണം\nഎന്ന മുൻകൂർ ക്ഷമാപണത്തിന് 'ഒക്കെ ക്ഷമിച്ചിരിക്കുന്നു' എന്നായിരുന്നു ഒരു വിരുതൻ നൽകിയ കമന്റ്.\nFirst published: June 08, 2021, 21:53 IST\nOnline ClassOnline Classes in Keralatv serial actor


‘സ്കൂളുകളിൽ ഹിജാബ് ധരിക്കുന്നത് അച്ചടക്കമില്ലായ്മയാണ്’ ; വിദ്വേഷ പ്രതികരണവുമായി വിദ്യാഭ്യാസ മന്ത്രി; പർദ ധരിക്കാനുള്ള അവകാശം ഭരണഘടന ഞങ്ങൾക്ക് നൽകിയതെന്ന് വിദ്യാർത്ഥിനികൾ – Media Mangalam\nകർണാടക: വിദ്യാർത്ഥികളുടെ ഹിജാബ് സമരത്തിൽ വിദ്വേഷ പ്രതികരണവുമായി വിദ്യാഭ്യാസ മന്ത്രി. കുട്ടികൾ സ്കൂളിൽ ഹിജാബ് ധരിക്കുന്നത് അച്ചടക്കമില്ലയിമയാണ് എന്നാണ് മന്ത്രി ബി.സി നാഗേഷിന്റെ വാദം. ഉഡുപ്പിയിലെ ഗവ. കോളജിലാണ് കുറച്ചു ദിവസമായി സമരം നടന്നു വരികയാണ്. കോളജിൽ ഹിന്ദുത്വ വാദികളുടെ പ്രതിഷേധത്തെ തുടർന്നാണ് ഹിജാബ് ധരിക്കുന്നതിനു വിലക്ക് ഏർപ്പെടുത്തിയിരിക്കുന്നത്.\nഹിജാബിന് അനുമതി നൽകിയാൽ തങ്ങൾ കാവിത്തുണി അണിഞ്ഞ് ക്ലാസിൽ വരുമെന്ന് പറഞ്ഞ് കുറച്ചുനാൾ മുമ്പ് ഹിന്ദുത്വ തീവ്രവാദികൾ കോളജിൽ എത്തി പ്രശ്നങ്ങൾ സൃഷ്ടിച്ചിരുന്നു. ഇതിന് പിന്നാലെയാണ് ഹിജാബ് നിരോധിച്ചുകൊണ്ട് ഉത്തരവിറങ്ങിയത്. ശേഷം കാമ്പസ് ഫ്രണ്ട് വിദ്യാർഥി സംഘടനയുടെ നേതൃത്വത്തിൽ ഹിജാബ് ധരിക്കാൻ അനുമതി വേണം എന്ന് ആവശ്യപ്പെട്ട് വിദ്യാർഥിനികൾ സമരം നടത്തി വരികയായിരുന്നു. ഇത് സംബന്ധിച്ചാണ് മന്ത്രിയുടെ പ്രസ്താവന.\n‘ഞങ്ങൾ ഹിജാബ് ധരിച്ചാണ് കോളജിലെത്തിയത്. എന്നാൽ, ക്ലാസുകളിൽ പങ്കെടുക്കുന്നതിൽ നിന്ന് ഞങ്ങളെ വീണ്ടും തടഞ്ഞു’-വിദ്യാർത്ഥികളിലൊരാളായ ആലിയ എൻ.ഡി. ടി.വിയോട് പറഞ്ഞു.’ഹിജാബ് ധരിച്ചതിന് ഞങ്ങളെ 20 ദിവസത്തേക്ക് വിലക്കിയിരിക്കുന്നു. ഞങ്ങൾക്ക് നീതി വേണം.\nപർദ ധരിക്കാനുള്ള അവകാശം ഭരണഘടന ഞങ്ങൾക്ക് നൽകുന്നു, എന്തുകൊണ്ടാണ് കോളജ് അത് വിലക്കുന്നത്?’ – മറ്റൊരു വിദ്യാർത്ഥിയായ മുസ്‌കൻ സൈനബ് ചോദിക്കുന്നു.കോളജ് അധികൃതരും ജില്ലാ അധികൃതരും വിദ്യാർത്ഥികൾക്ക് അന്ത്യശാസനം നൽകിയതിന് തൊട്ടുപിന്നാലെയാണ് പുതിയ പ്രതിഷേധം.ഈ ആചാരം ‘അച്ചടക്കരാഹിത്യത്തിന്’ തുല്യമാണെന്നും സ്കൂളുകളും കോളജുകളും “ധർമ്മം അനുഷ്ഠിക്കാനുള്ള സ്ഥലമല്ല” എന്നും സംസ്ഥാന വിദ്യാഭ്യാസ മന്ത്രി ബി. സി നാഗേഷ് പറഞ്ഞതിന് പിന്നാലെ പ്രതിഷേധവും ഉയർന്നിട്ടുണ്ട്.\neducation minister hijab students വിദ്യാഭ്യാസ മന്ത്രി വിദ്യാർത്ഥിനികൾ ഹിജാബ്\nഅമേരിക്ക പോലുള്ള രാജ്യങ്ങളില് ടേക്ക് ഓഫ് - ലാന്‍ഡിംഗ് സമയങ്ങളിൽ മൊബൈല് ഫോണുകള് എയര്‍പ്ലെയിന് മോഡിലേക്ക് മാറ്റിയില്ലെങ്കിൽ നിയമപരമായ ശിക്ഷ ലഭിക്കും; വിമാനം പറക്കുന്നതിന് മുമ്പായി ഫോണ് 'എയര്‍പ്ലെയ്ന് മോഡില്' ഇടേണ്ടതിന്റെ കാരണം ഇതാണ്


pournami: 08/01/2010 - 09/01/2010\nഅളിയാ നമ്മള് ബീണ്ടും ഫസ്റ്റ് ആയി\nഅളിയാ..; നമ്മള് വീണ്ടും ഫസ്റ്റ് ആയി. സന്തോഷിപ്പിന്, സന്തോഷിപ്പിന് ഇത്രയും നല്ലൊരു കാര്യം കേരളത്തിനു കിട്ടിയിട്ട് നമുക്ക് ആഘോഷിക്കേണ്ടേ? മദ്യമാണെന്റെ ജീവിതം. ഓരോ ഞരമ്പിലും മദ്യം തിളക്കുന്നു.\nഇന്നത്തെ മനോരമ ന്യൂസ്‌പേപ്പര് ആധാരമാക്കി എഴുതിയതാണിത് .കേരളത്തിനു മദ്യപാനത്തിന്റെ പ്രതിശീര്‍ഷ\nഉപഭോഗത്തില് ഒന്നാം സ്ഥാനം. രണ്ടാംസ്ഥാനം ബല്ലേ ബല്ലേ പഞ്ചാബിന് കഴിഞ്ഞ വര്‍ഷത്തെക്കാള് ഈ കഴിഞ്ഞ നാല് മാസം കൊണ്ട് 344.54 കോടിയുടെ നികുതി വർദ്ധന ചുമ്മാ കളിക്കല്ലേ നമ്മള് റിച്ചായി ഇതിന്റെ ഒരു കിടപ്പുവശം അല്ലെങ്കിൽ നടപ്പ് നില്പ് വശം; അടി വേണ്ട അതാണ് എല്ലാ വശവും പറഞ്ഞത്; 100 രൂപയ്ക്ക് ബിവറെജസ് കോര്‍പറേഷനില് നിന്നും മദ്യം വാങ്ങിയാല് 80 രൂപ സര്‍ക്കാരെടുക്കും പിന്നെ 18 രൂപ മദ്യകമ്പനിയ്ക്ക്2രൂപ കോര്‍പറേഷന് അപ്പോള് കേരളം ഇതുപോലെ കുടിക്കുമ്പോള് നേട്ടം സര്‍ക്കാരിന്. എന്തൊരു സ്നേഹം കേരളയീര്‍ക്ക് സര്‍ക്കാറിനോട്. കുടിച്ചു നാല് കാലില് നിന്നു കൊണ്ടൊരു സഹായം. കേരളത്തില് ഏറ്റവും കൂടുതല് വില്പന നടക്കുന്നത് ചാലക്കുടിയിലാണ്. ഇത്തവണ ആ പട്ടത്തിനു വേണ്ടി എല്ലാ ജില്ലക്കാരും പരിശ്രമിക്കുന്നുണ്ട് എന്നാണറിയാന് കഴിഞ്ഞത്. ആര്‍ക്കാണാവോ ഇത്തവണ കീരിടം കിട്ടുക? പോള് നീരാളിയെ നാട്ടിലേക്കു വരുത്തുന്നുണ്ട് എന്നാണറിയാന് കഴിഞ്ഞത് ആര്‍ക്കാണ് കീരിടം കിട്ടുക എന്ന് അറിയാന് .\nസര്‍ക്കാരിന്റെ കൈവശം പണം ഇല്ല എന്നല്ലേ എപ്പോഴും പറഞ്ഞു കേള്‍ക്കുന്നത്. അപ്പോള് ഈ കിട്ടുന്ന പണമൊക്കെ എവിടേക്ക് പോകുന്നു ?? ആര്‍ക്കെങ്കിലും അറിയാമോ? ചോദിക്കുമ്പോള് ആവോ..!! എന്നിട്ടൊരു തല കുലുക്കലും തല കുലുക്കല് കേരളം സ്വന്തമാക്കി വെച്ച ഒരു കലയാണ്. ഇങ്ങോട്ട് അങ്ങോട്ട് എന്ന മട്ടില് പട്ടരുടെയും അമ്മിയാരുടെയും ബൊമ്മ കണ്ടിട്ടില്ലേ, അത് പോലെ എങ്ങോട്ടെന്നില്ലാതെ തലയാട്ടി നില്‍ക്കുകയാണ് നമ്മള് ക്യൂ നില്ക്കാന് മടിയുള്ള കേരളത്തിലെ ജനങ്ങള് യാതൊരു മടിയും ഇല്ലാതെ ബിവറെജസ് കോര്‍പറേഷന് മുന്നില് ക്ഷമയുടെ പര്യായമായി നില്‍ക്കുന്ന കാഴ്ച ; അതൊരു വേറിട്ട കാഴ്ച തന്നെ. യാതൊരുവിധ പരാതിയും ഇല്ലാതെ തന്റെ ഊഴം കാത്തു നില്‍ക്കുന്ന കുടിയന്മാരോട് ആദരവ് തോന്നുന്ന നിമിഷമാണത്. ചിലര് അവിടെ നിന്നു തന്നെ കുടിക്കുന്നു. റോഡിലൂടെ വരുന്ന വണ്ടികള്‍ക്ക് മുന്നില് ബോധം കെട്ട് ഉടുതുണി ഊരി പ്രദര്‍ശനം. ചിലര് വെട്ടിയിട്ട തേങ്ങപോലെ നിലത്തു കിടക്കുന്നത് കാണാം. മൂക്കില് നിന്നും ചോര ഒക്കെയായി. കഴിഞ്ഞ മാസം ഞാനും എന്റെ കൂട്ടുകാരിയും കൂടി ഓട്ടോയില് വരുന്നനേരം അമ്പതു വയസ്സോളം പ്രായം തോന്നിക്കുന്ന ഒരു ആളു ചോര ഒക്കെ പോയി കിടക്കുന്നു. വണ്ടി ഇടിച്ചതാണോ എന്ന എന്റെ ചോദ്യത്തിനു ഓട്ടോക്കാരന്; ചേച്ചിയേ അത് പാമ്പാണ് എന്ന്. നമ്മള് പോയി സഹായിച്ചാല് അതിനു വേറെ പണി കിട്ടും എന്ന്. കഷ്ടം!! എന്ന് പറയാന് മാത്രം സാധിച്ചു. പിന്നെയൊരെണ്ണം ഞാന് കണ്ടത് കോവിലകം ബാറിനടുത്താണ്. അതിനടുത്ത് തന്നെ മെയിന് റോഡ്, തോട്, പാലം ഒക്കെയുണ്ട്. സത്യത്തില് കുഴപ്പം ഒന്നും കൂടാതെ നില്‍ക്കാന് സാധിക്കുന്നുണ്ടല്ലോ ഇവന്മാര്‍ക്ക്. സ്വന്തം കുടുംബം മറന്നു കുടിച്ചു നടക്കുന്ന മഹാന്മാര്. അവരാണ് ഇപ്പോള് സര്‍ക്കാരിന്റെ മുതല്‍കൂട്ട്. കുടിയന്മാര്‍ക്ക് സര്‍ക്കാര് പെന്‍ഷന്, ഇന്‍ഷുറന്‍സ് ഒക്കെ അനുവദിക്കണാമെന്നാണെനിക്കു പറയാണുള്ളത്. അവരു കാരണം ഇത്ര ഉപഭോഗം ഉള്ള സ്ഥിതിയ്ക്ക് അത്രയെങ്കിലും അവര്‍ക്ക് വേണ്ടി സര്‍ക്കാര് ചെയ്യേണ്ടതല്ലേ??\nഒഫീഷ്യല് കണക്കു അറിഞ്ഞത് ഇതാണെങ്കിൽ, എത്ര പണം നികുതി ആയി ലഭിക്കുന്നു. എന്നിട്ടു കുറേ കടം വാങ്ങല് നാടകം സര്‍ക്കാരു വക. അതിപ്പോ ഏതു സര്‍ക്കാരു കയറിയാലും ഇത് തന്നെ അവസ്ഥ. കിട്ടുന്ന പണം പണപ്പെട്ടിയില് വെച്ചപ്പോള് പെട്ടീടെ അടപ്പ് തെറിച്ചുപോയി എന്ന മട്ടാണ്; കുടിയുടെ കണക്കു പോലെ കുടിയന്മാരുടെ ബോധക്കേടും. അപാരം തന്നെ!! അതിപ്പോ പോലീസുകാരനായാലും കള്ളകത്തു ചെന്നാല് ഗോവിന്ദ.. ഗോവിന്ദ. കഴിഞ്ഞ ദിവസത്തെ ന്യൂസ് ഓര്‍ക്കുന്നിലെ ; പോലിസുഡ്രൈവെറുടെ വാഹനഓടീരും ഇടിയും പിന്നെ അടിയും. പിന്നെ തിരിച്ചരങ്ങേര്‍ക്കിട്ടു കിട്ടിയ മണിബാക്ക് പോളിസിയും മറ്റുമൊക്കെ ഏല്ലാവര്‍ക്കും അറിയാമല്ലോ . ജനം തിരിച്ചു പെരുമാറാന് മടിക്കുന്ന കാലം അത് മാറേണ്ട സമയം അതിക്രമിച്ചു. പോലീസായാലും സാധാരണക്കാരനായാലും തെറ്റ് തെറ്റ് തന്നെ.\nഇതുപോലെ പാമ്പിന്‍കളം കാണാന് പോയ എനിക്ക് ഇഴഞ്ഞുവന്ന ഒരു പാമ്പിനെ കാണാന് സാധിച്ചു..!! കളത്തിലെ പിള്ളാര് തുള്ളിയശേഷം തിരിഞ്ഞു നടക്കുമ്പോള് വാതിലിനടുത്ത് നല്ല അസ്സലൊരു മൂത്ത പാമ്പ്. എന്റമ്മോ!! ആകെ ഇഴഞ്ഞു മറിഞ്ഞു കിടക്കുന്ന ആ മനുഷ്യപാമ്പിനെ നോക്കി ചിരിക്കാന് വേറെ കുറെപേരും. അപ്പോള് ഇതാണ് നമ്മുടെ നാട്. തലയാട്ടാന് മാത്രമല്ല മറ്റുള്ളവരെ കളിയാക്കി ചിരിക്കാന് മാസ്റ്റര് ബിരുദം എടുത്തവര് കൂടിയാണു നമ്മള് കേരളീയര് . മുന്‍പ് മോണോആക്ട് മത്സരങ്ങളില് സ്ഥീരം എനിക്ക് അവതരിക്കാന് കിട്ടിയ കഥാപാത്രമാണ് കുടിയന്. അതുകൊണ്ട് തന്നെ അവരുടെ ഓരോ ചലനവും നിരീക്ഷിച്ചു അവരേപ്പോലെ അഭിനയിച്ച ഫലിപ്പിച്ചു വിജയിച്ച എനിക്ക് ഒന്നേ പറയാനുള്ളു; അവര്‍ക്കും വേണ്ടേ പെന്‍ഷന് ആനുകൂല്യങ്ങളൊക്കെ..!! കേരളത്തിന്റെ സാമ്പത്തിക ചരിത്രം മാറ്റി എഴുതുന്നതില് സുപ്രധാന പങ്കുവഹിക്കുന്ന കുടിയന്മാര് !! ഒന്നും ഇതില് കുടുതല് പറയാനില്ല.. കുടിയന്റെ പാവം ഫാമിലി അധോഗതി.\nPosted by pournami at 06:14 27 comments: Links to this post


'ആളൊരുക്ക'ത്തിലെ പപ്പുവാശാന് :: Janmabhumi Daily\nFriday9March 2018 3:50 am IST\n'ആളൊരുക്ക'ത്തിലെ പപ്പുപിഷാരടിയായി മാറാന് ഇന്ദ്രന്‍സിന് അത്രയൊന്നും പരിശ്രമിക്കേണ്ടിവന്നിരിക്കില്ല. പപ്പു പിഷാരടിയെ അഭിനയ ജീവിതത്തിലെ വലിയ വെല്ലുവിളി നിറഞ്ഞ കഥാപാത്രമായി അദ്ദേഹം കാണുന്നുമില്ല. അതിലുമെത്രെയോ ശ്രമകരമായ കഥാപാത്രങ്ങളെ ജീവസ്സുറ്റതാക്കിയിട്ടുണ്ട്, ഇന്ദ്രന്‍സിലെ നടന്. അപ്പോത്തിക്കിരിയിലെ ജോസഫും കഥാവശേഷനിലെ കള്ളനും പിന്നെയും എന്ന ചിത്രത്തിലെ കുട്ടനും ഇന്ദ്രന്‍സ് അവിസ്മരണീയമാക്കിയ കഥാപാത്രങ്ങളാണ്. അപ്പോത്തിക്കിരി എന്ന ചിത്രത്തിലെ അഭിനയത്തിന് പ്രത്യേക ജൂറി പരാമര്‍ശം ലഭിച്ചു. എം.പി.സുകുമാരന്‍നായര് സംവിധാനം ചെയ്ത 'രാമാന'ത്തിലെ അഭിനയത്തിന് ജോണ്‍ഏബ്രഹാം പുരസ്‌കാരവും ലഭിച്ചു.\nശുദ്ധരില് ശുദ്ധന്, ദൃഷ്ടാന്തം, മണ്‍ട്രോതുരുത്ത്, പാതി, ഗോഡ്‌സെ, ബുദ്ധനും ചാപ്ലിനും ചിരിക്കുന്നു, ലീല, പൊട്ടാസ് ബോംബ്, പേരറിയാത്തവര്, ലോന തുടങ്ങിയ ചിത്രങ്ങളിലെ ഇന്ദ്രന്‍സിന്റെ പ്രകടനം മികച്ച മറ്റേതൊരു നടനെയും പിന്തള്ളുന്നതായിരുന്നു. അതിനാല് തന്നെ, ഇപ്പോള് നിരവധിയായ നടന്മാരെ പിന്തള്ളി മലയാളത്തിലെ മികച്ച നടനായി അദ്ദേഹം തെരഞ്ഞെടുക്കപ്പെടുമ്പോള് അതില് ഒട്ടും അദ്ഭുതത്തിന് വകയില്ല.\nആളൊരുക്കത്തിലെ ഓട്ടന്‍തുള്ളല് കലാകാരനായി ഇന്ദ്രന്‍സ് അദ്ഭുതാഭിനയമാണ് കാഴ്ചവച്ചതെന്നാണ് ജൂറിയുടെ വിലയിരുത്തല്. പപ്പുവാശാന്റെ ജീവിതത്തിനൊപ്പം ലോകത്തിന്റെ മാറ്റം കൂടിയാണ് 'ആളൊരുക്കം' പറഞ്ഞു തരുന്നത്. 36 വര്‍ഷമായി ഇന്ദ്രന്‍സ് എന്ന സുരേന്ദ്രന് മലയാള സിനിമയില് എത്തിയിട്ട്. വസ്ത്രാലങ്കാരത്തില് തുടങ്ങി അഭിനേതാവായി മാറിയ ഇന്ദ്രന്‍സ് അഞ്ഞൂറിലധികം സിനിമകളില് ഇതിനോടകം വേഷമിട്ടു. ഹാസ്യതാരമായി തുടങ്ങി സ്വഭാവ നടനിലേക്കുള്ള മാറ്റം മലയാളി പ്രേക്ഷകനെ അദ്ഭുതപ്പെടുത്തുന്നതായിരുന്നു.\n''കൊതിയോടെയാണ് സിനിമയിലെത്തിയത്. സിനിമയില് നിന്നു ലഭിക്കുന്നതിലൊന്നും എനിക്ക് അമിതാവേശമില്ല. സിനിമ മാത്രം മതി. നല്ല സംവിധായകരുടെ കൂടെ സഹകരിക്കാന് പറ്റി. അഭിനേതാക്കളുടെ ഒരു നല്ല കൂട്ടുകിട്ടി. എല്ലാം ഭാഗ്യമാണ്. ഇങ്ങനെയങ്ങ് പോകണം. നല്ല കഥാപാത്രങ്ങള് ചെയ്യാന് കഴിയണം. സാധാരണക്കാരനായി ജീവിക്കണം. അതു മാത്രമാണാഗ്രഹം''. സംസ്ഥാനത്തെ മികച്ച നടനായി തെരഞ്ഞെടുത്തെടുത്തതിലുള്ള അമിത സന്തോഷം ഒന്നുമില്ലാതെ അദ്ദേഹം പ്രതികരിച്ചു.


Thoughts..Views..Dreams: അനാഥമാക്കപ്പെട്ട ഗ്രാമീണസംസ്‌കാരത്തിന്റെ തിരുശേഷിപ്പുകള്\nഅനാഥമാക്കപ്പെട്ട ഗ്രാമീണസംസ്‌കാരത്തിന്റെ തിരുശേഷിപ്പുകള്\nഎഴുപതുവര്‍ഷംനീണ്ട സാഹിത്യ സപര്യക്ക് പൂര്‍ണവിരാമമിട്ട് യു.എ ഖാദര് ഓര്‍മയായിരിക്കുന്നു. ഖാദര് എന്ന മനുഷ്യന് ഒരു വലിയ വിസ്മയമായിരുന്നു. യു.എ ഖാദറിന് സ്വന്തമെന്നുപറയാന് ഒരു ദേശമോ ഭാഷയോ സംസ്‌കാരമോ അദര്‍ശങ്ങളോ ആത്മീയതയോ ഉണ്ടായിരുന്നില്ല. എന്നാല്, മലയാളത്തിന്റെ സാഹിത്യ-സാംസ്‌കാരിക ഭൂമികയില് നിന്ന് അദ്ദേഹത്തെ വേര്‍പെടുത്താനുമാവില്ല. നോവലിസ്റ്റിന്റെയും കഥാകൃത്തിന്റെയും ചിത്രകാരന്റെയും വേഷത്തില് അദ്ദേഹം ആടിത്തീര്‍ത്ത ജീവിതം ഒരു ബഹുമുഖ പ്രതിഭയുടെ വിസ്മയകരമായ ജീവിതമായിരുന്നു.\nയു.എ ഖാദര് പിതാവ് ഉസങ്ങാന്റകത്ത് മൊയ്തീന്‍കുട്ടി സാഹിബിനൊപ്പം\nഇരട്ട സാസ്‌കാരിക സ്വത്വമാണ് യു.എ ഖാദര് എന്ന വ്യക്തിയെ വ്യത്യസ്തനാക്കുന്നത്. കൊയിലാണ്ടിക്കാരന് ഉസങ്ങാന്റകത്ത് മൊയ്തീന്‍കുട്ടി സാഹിബിന് ബര്‍മക്കാരിയും ബുദ്ധമതവിശ്വാസിയുമായ മാമൈദിയില് പിറന്ന കുഞ്ഞാണ് യു.എ ഖാദര്. 1935 ല് മ്യാന്‍മറിലെ (പഴയ ബര്‍മ) ബില്ലനിലാണ് ഖാദര് ജനിക്കുന്നത്. ഖാദര് ജനിച്ച് ഏതാനും ദിവസങ്ങള്‍ക്കം തന്നെ വസൂരി ബാധിച്ച് അദ്ദേഹത്തിന്റെ അമ്മ മരിച്ചു. അമ്മയില്ലാത്ത മകനുമായി ഏഴു വര്‍ഷം കൂടി മൊയ്തീന് ബര്‍മയില് കഴിഞ്ഞു. പിന്നീട് രണ്ടാം ലോകമഹായുദ്ധം ആരംഭിച്ചപ്പോള് മകനേയും കൂട്ടി തന്റെ നാടായ കൊയിലാണ്ടിയിലേക്ക് മടങ്ങാന് മൊയ്തീന് കുട്ടി തീരുമാനിച്ചു. മകനേയും തോളിലേറ്റി മൊയ്തീന് കുട്ടി ബര്‍മയില് നിന്നു മടക്കയാത്ര ആരംഭിച്ചു. അന്ന് ദിവസങ്ങളോളം കാല്‍നടയായി സഞ്ചരിച്ചതിന്റെ നേരിയ ഓര്‍മകള് ഖാദറിനുണ്ടായിരുന്നു. ചിറ്റഗോംഗിലെ അഭയാര്‍ഥി ക്യാമ്പിലെത്തുന്നതുവരെയുള്ള യാത്രക്കിടയില് വീണു മരിച്ചുപോയ നിരവധി സഹയാത്രകരെ കുറിച്ച് ഖാദര് പിന്നീട് പറയുകയുണ്ടായി. ജന്മനാടു വിട്ട് പോന്ന ആ കുട്ടിക്കായി കാലം കാത്തുവച്ചത് കഥകളുടെ വലിയൊരു ലോകമായിരുന്നു. പിതാവിന്റെ നാട്ടില് തന്റെ സര്‍ഗാത്മകയുടെ വേരുകളാഴ്ത്തി അദ്ദേഹം തന്റെ പിതൃദേശത്തിന്റെ മണ്ണില് അലിഞ്ഞു ചേര്‍ന്നിരുന്ന കഥകളുടെ വിസ്മയ ലോകം വായക്കാര്‍ക്കായി വാക്കുകളിലൂടെയും വരകളിലൂടെയും തുറന്നുതന്നു.\nമലയാള ഭാഷയുമായി വലിയ ബന്ധമില്ലാത്ത ബാല്യത്തില് നിന്ന് മലയാളത്തിലെ മുന്‍നിര എഴുത്തുകാരുടെ ഒപ്പം ഇരിക്കാനുള്ള യോഗ്യതയിലേക്കു താന് വളര്‍ന്നതിനെ കുറിച്ച് ഒരിക്കല് നേരിട്ടു ചോദിച്ചപ്പോള് അദ്ദേഹം പറഞ്ഞ ഉത്തരം ഇതാണ്. ''ഞാന് കേരളത്തിലേക്കു വരുമ്പോള് എനിക്ക് മലയാളവുമായി ഒരു ബന്ധവുമില്ല. മാതൃഭാഷ അമ്മയില് പഠിക്കേണ്ടതാണ്, അല്ലങ്കില് അമ്മയുടെ മുലപ്പാലിനൊപ്പം ലഭിക്കുന്നതാണ് എന്നൊക്കെയാണ് നാട്ടുചൊല്ലുകള്. എന്റെ അനുഭവത്തില് അതൊന്നും ശരിയല്ല. നമ്മുടെ രാജ്യവും ദേശവുമായി ബന്ധപ്പെട്ടുകിടക്കുന്ന ഒരു കാര്യം മാത്രമാണ് ഭാഷ. ഏതു ദേശത്തു ജനിക്കുന്നു എന്നതുമാത്രമല്ല ഏതു ദേശത്തു ജീവിക്കുന്നു എന്നതും വളരെ പ്രധാനമാണ്. വളരുന്ന ദേശത്തിന്റെ സംസ്‌കാരം അയാളിലുണ്ടാവും. ആ ദേശത്തിന്റെ താളമാണ് അയാളുടെ ജീവിതത്തിനുണ്ടാവുക. താളമായിരിക്കും അയാളുടെ ഭാഷയുടെ താളവും. അതല്ലാതെ മാതൃഭാഷ എന്ന സങ്കല്‍പത്തോട് എന്റെ ജീവിതാനുഭവങ്ങളെ മുന്‍നിര്‍ത്തി ഞാന് വിയോജിക്കുന്നു. ശരിക്കും മാതൃഭാഷ എന്നൊന്നുണ്ടെങ്കില് അത് നാടിന്റെ മണ്ണിന്റെ ഭാഷയാണെന്നു പറയാം. ഒരു വ്യക്തിയുടെ കൂട്ടുകാര്, ജീവിതാനുഭവങ്ങള് ഇതെല്ലാമാണ് ഒരാളുടെ ഭാഷയെ രൂപപ്പെടുത്തുന്നത്. അത്തരത്തില് രൂപപ്പെട്ടതാണ് എന്റെ ഭാഷ.''\nഉത്തരമലബാറിലെ മണ്ണില് ഉറഞ്ഞ ഗോത്രസ്മൃതികളെ തേടിച്ചെല്ലുകയും മണ്ണില് പുതഞ്ഞു കിടക്കുന്ന പുരാവൃത്തങ്ങളെ കണ്ടെടുത്ത് ഭാവനയുടെ ഉരകല്ലുപയോഗിച്ച് തേച്ചുമിനുക്കുകയും ചെയ്ത കഥാകാരനാണ് യു.എ.ഖാദര്. അതിന് തനിക്ക് പ്രേരണയായത് ബര്‍മയിലെ ബാല്യകാല ഓര്‍മകളാണെന്ന് ഖാദര് ഒരിക്കല് പറയുകയുണ്ടായി. '' എന്റെ രണ്ടു ജീവിതങ്ങളെ കുറിച്ച് ചോദിക്കാത്ത ആളുകള് കുറവ്. ചിലരുടെ ചോദ്യങ്ങള് വല്ലാതെ എന്നെ സങ്കടപ്പെടുത്തിയിട്ടുമുണ്ട്. കാരണം ഞാന് മനപൂര്‍വമായി തെരഞ്ഞെടുത്തതല്ലെങ്കിലും മലയാളമാണ് എന്റെ ജീവിതം. മലയാള ഭാഷയിലാണ് ഞാന് പിച്ചവെച്ചതെന്നു പറയാം. ഞാന് ജനിച്ചത് ബര്‍മയിലാണെന്നതും ബര്‍മക്കാരിയായ മാമൈദിയാണ് എന്റെ അമ്മ എന്നതും സത്യമാണ്. എന്നാല് ഞാന് മലയാളത്തിന്റെ തന്നെ ആളാണ്. അത് എന്റെ ഉറച്ച വിശ്വാസമാണ്. എന്റെ എഴുത്തില് ബര്‍മയിലെ ബാല്യം സ്വാധീനിച്ചിട്ടുണ്ട്. അതിനെ നിഷേധിക്കുകയോ മറച്ചുവയ്ക്കാനോ ഞാന് തയാറല്ല. കാരണം അത് എന്റെ സ്വത്വത്തെ ചോദ്യം ചെയ്യുന്നതിനു തുല്യാണമാണെന്ന് ഞാന് കരുതുന്നു. ഞാന് കൊച്ചു കുട്ടിയായിരുന്ന കാലത്തു മനസില് കയറിക്കൂടുന്ന നിരവധി ചിത്രങ്ങളുണ്ട്. അന്നത്തെ ജീവിതം, അവിടത്തെ പ്രത്യേകമായ ജീവിതാവസ്ഥകള്, ആചാരങ്ങള്, ആഘോഷങ്ങള്, പെഗോഡകള്, ഉത്സവങ്ങള് അങ്ങനെ അങ്ങനെ നിരവധി ചിത്രങ്ങള് ഉണ്ട്. ഞാന് അവിടം വിട്ട് ഇവിടെ എത്തിയപ്പോള് കാണുന്ന ചിത്രങ്ങളുമായി അതിനെ ബന്ധിപ്പാനുള്ള സ്വാഭാവികമായ ശ്രമം നടത്തുമല്ലോ. നമ്മുടെ ഇവിടുത്തെ ഉത്സവങ്ങളുമായി ബാല്യത്തില് കണ്ട ബര്‍മീസ് കാഴ്ചകളെ ബന്ധിപ്പിക്കാന് ശ്രമിച്ചിട്ടുണ്ട്. എന്റെ ഉപ്പ ഒരുകച്ചവടക്കാരനായിരുന്നല്ലോ. അദ്ദേഹത്തെ സംബന്ധിച്ച് ഉത്സവങ്ങള് വലിയ കച്ചവട സീസണായിരുന്നു. അമ്മ മരിച്ചു പോയതുകൊണ്ടും പറയത്തക്ക മറ്റു ബന്ധുക്കള് ഇല്ലാതിരുന്നതിനാലും അമ്മയില്ലാത്ത എന്നെയും കൊണ്ടായിരുന്നു ഉപ്പയുടെ യാത്രകള്. ഞാന് നേരത്തെ പറഞ്ഞതുപോലെ ഉത്സവങ്ങളും ഉത്സവക്കാഴ്ചകളും അവിടത്തെ ബര്‍മീസ് തരുണികളുടെ വേഷങ്ങളും അവരുടെ നൃത്തങ്ങളും പിന്നെ വലിയ വ്യാളീ മുഖങ്ങളും അടങ്ങുന്ന ആ കാഴ്ചകള് എഴുത്തിലേക്കു തിരിഞ്ഞകാലത്ത് ഒരുപാട് സഹായിച്ചിട്ടുണ്ട്.''\nഎഴുത്തിലേക്ക് കാലെടുത്തുവയ്ക്കും മുമ്പ് കുട്ടിക്കാലത്ത് ചിത്രമെഴുത്തിലായിരുന്നു ഖാദറിനു താല്‍പര്യം. അങ്ങനെയാണ് ചിത്രംവര പഠിക്കാന് മദ്രാസ് കോളജ് ഓഫ് ഫൈന് ആര്‍ട്‌സില് ചേര്‍ന്നത്. എഴുത്തിന്‍രെ ലോകത്തു നിറഞ്ഞു നിന്നപ്പോഴും ചിത്രംവര ആവേശമായിത്തന്നെ ഖാദര് ഒപ്പം കൂട്ടിയിരുന്നു. വിശ്വാസങ്ങളും പുരാവൃത്തങ്ങളും പാരമ്പര്യങ്ങളും ഇഴുകിച്ചേര്‍ന്ന രചനകളാണ് യുഎ ഖാദറിന്റെ ചിത്രങ്ങളില് തെളിയുന്നത്. ചിത്രംവരയ്ക്കാനുള്ള കഴിവിനെക്കുറിച്ച് അദ്ദേഹം ഒരിക്കല് പറഞ്ഞത് ഇങ്ങനെയാണ്. '' ചിത്രകലയിലെ കമ്പവും കഴിവും എവിടുന്നാണെന്ന് ചോദിച്ചാല് വീണ്ടും ബര്‍മയിലെ എന്റെ ബാല്യത്തിലേക്കുതന്നെ മടങ്ങിപ്പോകേണ്ടി വരും. അന്ന് കൊച്ചു കുട്ടിയായിരുന്ന കാഴ്ചകളുടെ ഓര്‍മകളില് നിന്നാവും. വ്യാളീ മുഖങ്ങളും മനുഷ്യന്റെയൊക്കെ രൂപവും ആകൃതിയും ഉള്ള സിംഹത്തിന്റെ മുഖവും ആയിട്ടുള്ള കോലങ്ങളാവാം എന്നില് ചിത്രകാരനെയും കുടിയിരുത്തിയതെന്നു പറയാം. എഴുത്തിലാണ് ഞാന് ശോഭിച്ചതെങ്കിലും. എഴുത്തില് നിന്ന് എനിക്കു ലഭിച്ചതിനു തത്തുല്യമായ സംതൃപതി എനിക്ക് ചിത്രരചനയില് നിന്നും ലഭിച്ചിരുന്നു. എഴുത്തിലേക്ക് തിരിഞ്ഞതുകൊണ്ട് കുറെക്കാലം ചിത്രകലയോടുള്ള താത്പര്യം മാറ്റിവച്ചു. പിന്നീട് സര്‍ക്കാര് ജോലിയില് നിന്നും വിരമിച്ചതിന് ശേഷമാണ് പഴയ താല്‍പ്പര്യം എന്നില് വീണ്ടും ചിറകുവിടര്‍ത്തിയതെന്നും പറയാം. അങ്ങനെ ഞാന് കുറച്ചു ചിത്രങ്ങള് വരച്ചു. തൃക്കോട്ടൂര് കഥകള്‍ക്കുവേണ്ടിയാണ് വരച്ചത്. തെയ്യത്തിനും കളംപാട്ടിനും നാഗക്കളങ്ങള്‍ക്കും ഞാന് പരിചയിച്ച നിറങ്ങളെങ്ങനെ ഉപയോഗിക്കാമെന്ന ചിന്തയിലാണ് പിന്നീട് വരക്കാന് ശ്രമിച്ചത്. 'തൃക്കോട്ടൂര് താവഴി' എന്ന പേരില് അത് പ്രദര്‍ശിപ്പിക്കപ്പെടുകയുമുണ്ടായി.''\nഎഴുത്തിലേക്കു വരാനുണ്ടായ കാരണം സി.എച്ച് മുഹമ്മദ് കോയയുമായി ഉണ്ടായ ബന്ധമാണെന്ന് ഖാദര് ഓര്‍ക്കുന്നു. '' എന്റെ വീടിരുന്ന കൊയിലാണ്ടിയിലോ സമീപപ്രദേശത്തോ വായിക്കുന്ന ആളുകളെ കണ്ടെത്തുക അത്ര എളുപ്പമായിരുന്നില്ല. എന്റെ ബാല്യത്തിലും കൗമാരത്തിലും എനിക്ക് വലിയ സുഹൃത്തുക്കള് ഉണ്ടായിരുന്നില്ല. സ്‌കൂള് പഠനകാലത്ത് എന്റെ ഈ ചൈനീസ് മുഖവും ആ ഒരു പ്രകൃതവും ഒക്കെകൊണ്ട് സൗഹൃദങ്ങള് വളരെ കുറവായിരുന്നു. അക്കാലത്ത് സ്‌കൂളില് പഠിക്കുന്ന കാലത്താണെന്നാണ് എന്റെ ഓര്‍മ. എന്റെ അയല്‍പക്കത്ത് ഒരു വലിയ കല്യാണം നടന്നു. ആ കല്യാണത്തിന് സി.എച്ച് മുഹമ്മദ് കോയയും ഉണ്ടായിരുന്നു. ഞാന് നേരത്തെ പറഞ്ഞല്ലോ എനിക്ക് സ്‌കൂളിലോ അയല്‍പക്കത്തോ വലിയ സുഹൃത്തുക്കളില്ലായിരുന്നു എന്ന്. അക്കാരണത്താല് ആ കല്യാണത്തിന് ഒറ്റപ്പെട്ടു നില്‍ക്കുന്ന എന്നെ അദ്ദേഹം ശ്രദ്ധിക്കുകയും എന്നെ വിളിച്ച് ഒരു പുസ്തകം വായിക്കാന് തരുകയും ചെയ്തു. വെറുതെനിന്നു സമയം കളയരുതെന്നും ഇത്തരത്തിലുള്ള നിരവധി പുസ്തകങ്ങള് വായിക്കണെന്നും അദ്ദേഹം ഉപദേശിക്കുകയും ചെയ്തു. അന്ന് അദ്ദേഹം തന്നത് വൈക്കം മുഹമ്മദ് ബഷീറിന്റെ 'ബാല്യകാല സഖി'. അതാണ് ഞാന് വായിക്കുന്ന ആദ്യത്തെ മലയാളം പുസ്തകമന്നുതന്നെയാണ് എന്റെ ഓര്‍മ. 1940 കളിലാണ്. പിന്നീട് തുടര്‍ച്ചയായി വായിക്കാനുള്ള ശ്രമമായി. ആ വയനയാണ് പിന്നീട് എഴുതണമെന്ന വലിയ ത്വര എന്നില് ഉണര്‍ത്തിയത് എന്നുപറയാം.''\nഖാദറിന്റെ എഴുത്തുശ്രമങ്ങള് ആദ്യമായി അച്ചടിച്ചതും സി.എച്ച് മുഹമ്മദ് കോയയാണ്. സിഎച്ചുമായി വളരെ അടുത്ത സൗഹൃദം നിലനിര്‍ത്തിയ ഖാദര് താന് എഴുതുന്നത് അദ്ദേഹത്തെ കാണിക്കുകയോ അഭിപ്രായങ്ങള് ചോദിക്കുകയോ പതിവായിരുന്നു. ഒരിക്കല് തന്റെ ജീവിതാനുഭവങ്ങളില് നിന്ന് അദ്ദേഹം എഴുതിയ ഒരു കഥ, വിവാഹസമ്മാനം (തന്റെ ഉപ്പയുടെ രണ്ടാം വിവാഹവും മറ്റും പരാമര്‍ശിക്കുന്നത്) സിഎച്ചിനു വായിക്കാന് കൊടുക്കുകയുണ്ടായി. ആ കഥ ചന്ദ്രിക ആഴ്ചപ്പതിപ്പിന്റെ ബാലപംക്തിയില് അച്ചടിച്ചുവന്നു. ഉസങ്ങാന്റകത്ത് അബ്ദുള് ഖാദര് എന്ന പേര് ചുരുക്കി യു.എ ഖാദര് എന്നാക്കിയതും സിഎച്ച് തന്നെയായിരുന്നെന്ന് ഖാദര് പിന്നീട് പറയുകയുണ്ടായി. അച്ചടിച്ച കഥയുമായി എത്തിയ സിഎച്ച് മലയാളത്തില് നിന്നും തന്റെ വായനയെ ലോകസാഹിത്യത്തിലേക്കും തിരിച്ചുവിട്ടതായും മോപ്പസാങ്ങിനെയും ആന്റണ് പാവ്‌ലോവിച്ച് ചെക്കോവിനെയും വായിക്കണമെന്നു പറഞ്ഞതും കൂടുതലെഴുതാന് പ്രോല്‍സാഹിപ്പിച്ചതും സിഎച്ചായിരുന്നു എന്നും അദ്ദേഹം ഓര്‍ത്തുപറഞ്ഞിട്ടുണ്ട്.\nഎം.വി ദേവന്റെ ചിത്രങ്ങള് കണ്ട് ആകൃഷ്ടനായി ഖാദര് ചിത്രകല പഠിക്കാനായി മദ്രാസിലേക്കു പോയി. പക്ഷേ, തന്‍രെ വഴി ചിത്രകല അല്ല എഴുത്താണെന്ന് തിരിച്ചറിഞ്ഞതോടെ അദ്ദേഹം തിരികെ പോരുകയുണ്ടായി. അതിനെക്കുറിച്ച് അദ്ദേഹംതന്ന പറഞ്ഞത് ഇങ്ങനെയാണ്. '' ശരിക്കും എനിക്കുതന്നെ അറിയില്ല എന്തുകൊണ്ടാണ് മദിരാശിയില് നിന്നു മടങ്ങിയത് എന്ന്. മടങ്ങണം എന്ന് എന്റെ മനസ് എന്നോടു പറഞ്ഞു. പെട്ടന്നു തന്നെ തീരുമാനമെടുത്തു. തിരിച്ചു പോന്നു. അത്രതന്ന. അല്ലാതെ വലിയ കാരണങ്ങള് എനിക്കുതന്നെ അറിയില്ല. പിന്നെ, ഉപ്പയും ഞാന് മടങ്ങണമെന്ന് നിര്‍ബന്ധിച്ചിരുന്നു. പക്ഷേ, മദ്രാസിലെ ജീവിതം എന്റെ എഴുത്തു ജീവിതത്തില് വലിയ സ്വാധീനം ചെലുത്തി. അവിടെനിന്നുണ്ടായ സൗഹൃദങ്ങള് വളരെ വലുതായിരുന്നു. ഗോവിന്ദനുമായും പദ്മനാഭനുമായും ( എം. ഗോവിന്ദന്, ടി. പത്മനാഭന്) അടുത്ത് പരിയപ്പെടാനായി. പിന്നീട് എനിക്കു വലിയ സൗഹൃദങ്ങള് നല്‍കിയത് ആകാശവാണിയില് പ്രവര്‍ത്തിച്ച കാലമാണ്. ഞാന് ആ കാലം നന്നായി ഓര്‍ക്കുന്നു. കുഞ്ഞനന്തനും (തിക്കോടിയന്), ഉറൂബ്, അക്കിത്തം പിന്നെ, നമ്മുടെ കക്കാട് എന്നിവരുമായുള്ള പരിചയം. അവരോടൊക്കെ സാഹിത്യം സംസാരിക്കാനാവുക. അതിലൂടെ ലഭിക്കുന്ന ചില എഴുത്തുണര്‍വുകള്, പ്രചോദനങ്ങള് അതൊന്നും വിസ്മരിക്കാനാവില്ല. എന്റെ എഴുത്തു രീതികളെ മോള്‍ഡ് ചെയ്യുന്നതില് ഈ വിപുലമായ സൗഹൃദം വലിയ പങ്കുവഹിച്ചിട്ടുണ്ട്''.\nഗുരുനാഥന്‍മാരോ ഗോഡ്ഫാദര്‍മാരോ എഴുത്തിന്റെ പാരമ്പര്യമോ ഒന്നും ഇല്ലാതെ മലയാള സാഹിത്യത്തിലേക്കു കടന്നുവന്നയാണ് യു.എ. ഖാദര്. സി.എച്ച് മുഹമ്മദുകോയയെ ഒഴിച്ചു നിര്‍ത്തിയാല് തന്റെ എഴുത്തിനെ പ്രോത്സാഹിപ്പിക്കാന് ആരും ഉണ്ടായിരുന്നില്ലെന്ന് ഒരിക്കല് അദ്ദേഹംതന്നെ പറയുകയുണ്ടായി. അത്തരത്തിലുള്ള അറിവൊന്നും തന്റെ ഉപ്പയുടെ കുടുംബത്തില് ആര്‍ക്കും ഉണ്ടായിരുന്നില്ലെന്നും അദ്ദേഹം പറയുകയുണ്ടായി. മദ്രാസില് ജീവിക്കുന്ന കാലത്താണ് ഖാദറിന്റെ എഴുത്ത് നാട്ടിലൊക്കെ അത്യവശ്യം വായിക്കപ്പെടുന്നത്. അക്കാലത്ത് അദ്ദേഹം എഴുതിയ വിശുദ്ധപൂച്ച എന്ന കഥ വലിയ വിവാദം സൃഷ്ടിക്കുകയും ചെയ്തു. മുസ്‌ലിമിലെതന്ന ഒരു വിഭാഗത്തെ ആക്ഷേപിച്ചെന്നു പറഞ്ഞ് ഒരു വിഭാഗം ആളുകള് രംഗത്തെത്തുകയുണ്ടായി. വിശുദ്ധ വംശജരാണ് തങ്ങന്മാര് എന്ന വിശ്വാസമുണ്ട്. അതിനെ കളിയാക്കുന്ന രൂപത്തില് ഒരു പൂച്ചയ്ക്ക് നേര്‍ച്ച നേരുന്നതാണ് പശ്ചാത്തലം. വായനാശീലമുള്ള ആളുകള് കുറവായിരുന്നതുകൊണ്ടാവാം ആ വിവാദം പെട്ടന്ന് കെട്ടടങ്ങി. അദ്ദേഹം ആദ്യം എഴുതിയ നോവലും വലിയ വിവാദത്തിന് തിരികൊളുത്തുകയുണ്ടായി. ചങ്ങലയെന്ന നോവലിലെ പ്രതിപാദ്യവിഷയവും മുസ്ലിം ജീവിതംതന്നെയായിരുന്നു. അന്ന് പ്രസിദ്ധീകരണം നിര്‍ത്തണമെന്ന് ആവശ്യപ്പെട്ടപ്പോള് ഖാദറിന് വലിയ പിന്തുണ നല്‍കി കൂടെ നിന്നതും സി.എച്ച് തന്നെയായിരുന്നു. പിന്നീട് എസ്പിസിഎസ് ചങ്ങല ആദ്യമായി പുസ്തകരൂപത്തില് പ്രസിദ്ധീകരിക്കുകയും ചെയ്തു.\nസിഎച്ച് മുഹമ്മദ് കോയക്കു പുറമെ ഇ.ടി മുഹമ്മദ് ബഷീറുമായും ഖാദറിന് വലിയ അടുപ്പമുണ്ടായിരുന്നു. ആ സൗഹൃദം ഖാദറിന്റെ മരണംവരെ ഇരുവരും തുടരുകയും ചെയ്തു. ഖാദറിന്റെ കഥകള് പകര്‍ത്തിഎഴുതിക്കൊടുത്തിരുന്നത് ഇ.ടി മുഹമ്മദ് ബഷീറായിരുന്നു. ആ ബന്ധത്തെകുറിച്ച് ഖാദര് പറഞ്ഞത്. ''എന്റെ 'വള്ളൂരമ്മ' എന്ന നോവല് മുഴുവനും പകര്‍ത്തിയെഴുതിയത് ഇ.ടി. മുഹമ്മദ് ബഷീറാണ്. മാത്രമല്ല ചന്ദ്രികയില് വന്ന പല കഥകളും. ആ ബന്ധം ഇ.ടി. വിദ്യാഭ്യാസ മന്ത്രിയായപ്പോഴും പിന്നീടും തുടര്‍ന്നു കൊണ്ടേയിരുന്നു. കേന്ദ്ര സാഹിത്യ അക്കാദമി അവാര്‍ഡ് വാങ്ങാന് പോയപ്പോള് ഡല്‍ഹിയില് സകുടുംബം താമസിച്ചത് ഇ.ടി.യുടെ ഫ്ളാറ്റിലാണ്. ഇ.ടി.ക്ക് നിര്‍ബന്ധമുണ്ടായിരുന്നു; ഞാന് അവിടെ തന്നെ താമസിക്കണമെന്ന്''.\n1970 കളിലാണ് തൃക്കോട്ടൂര് കഥകള് പ്രസിദ്ധീകരിച്ചു തുടങ്ങുന്നത്. അക്കാലത്ത് പൊതുവെ ഉയര്‍ന്നു കേട്ടിരുന്ന ഒരുവലിയ ആക്ഷേപമായിരുന്നു ആര്‍ക്കും വായിച്ചാല് മനസിലാവാത്ത കഥകളാണ് ഇപ്പോഴത്തേത് എന്ന്. എന്നാല് ഒരു സാധാരണ മലയാളിക്ക് വായിച്ചാല് മനസ്സിലാകുന്ന തര ത്തിലുള്ള കഥകളുമായി യു.എ ഖാദര് എന്ന കഥാകാരന് രംഗപ്രവേശം ചെയ്തപ്പോള് വായനക്കാര് ആ കഥകളെ രണ്ടുംകൈയും നീട്ടി സ്വീകരിക്കുകയായിരുന്നു.\nആ കഥകളിലൂടെ വരോളിക്കാവ് ഭഗവതിയെയും കൈമുറിയന് നാരായണനെയും പുലിമറ ദൈവത്തെയും കുരിക്കളം തറവാടിനെയും വണ്ണാര്‍ത്തൊടി വൈദ്യന്മാരെയുമെല്ലാം ഒരു സാധാരണ വായനക്കാരുടെ മനസില് ഊട്ടിയുറപ്പിക്കാന് ഖാദറിനായി. അമ്പലങ്ങള്, മഖാമുകള്, മുസ്ലിം പള്ളികള്, ചാലിയത്തെരുവ്, സര്‍പ്പക്കാവ് അങ്ങനെ അങ്ങനെ ഒരു പക്ഷേ, ഒരു ഗ്രാമത്തിന്റെ മണ്ണിലേക്ക് ഇത്രയേറെ സര്‍ഗാത്മകതയുടെ വേരുകള് താഴ്ത്തിയ ഒരു എഴുത്തുകാരനെയും നമുക്ക് കണ്ടെത്താനാവില്ല. സര്‍ഗാത്മകതയുടെയും ഭാവനയുടെയും മൂടുപടങ്ങള് തന്റെ രചനയില് നിന്ന് ഒഴിച്ചുനിര്‍ത്തുകയും, ഖാദര് താന് കണ്ട, ജീവിച്ചു വളര്‍ന്ന ഗ്രാമത്തെ, അവിടുത്തെ ചുറ്റുപാടുകളെ, അമ്പലങ്ങളെ, പള്ളികളെ, ഉത്സവങ്ങളെ, തിറകളെയൊക്കെ അതേപടി തന്നെയാണ് വായനക്കാരിലേക്കെത്തിക്കുകയും ചെയ്തു. അതിനായി അദ്ദേഹം കൂട്ടുപിടിച്ചത് ഭാഷയെ ആണ്. ഭാഷയുടെ നാടോടിപാരമ്പര്യത്തെ അടിസ്ഥാനമാക്കി നവീനമായ ഒരാഖ്യാന ശൈലിയാണ് അദ്ദേഹം പിന്‍പറ്റിയത്. അദ്ദേഹം പറഞ്ഞ തൃക്കോട്ടൂര് കഥകളിലെല്ലാം കീഴാളരായ നായികാനായകന്മാര് പ്രത്യക്ഷപ്പെട്ടത് ഖാദറിന്റെ രാഷ്ട്രീയ ബോധ്യങ്ങളുടെ നിലപാടുതറയില് നിന്നുകൂടിയായിരുന്നു. തൃക്കോട്ടൂരെന്ന ദേശത്തിന്റെ കഥകളിലൂടെ ഖാദര് പറയാന് ശ്രമിച്ചതത്രെയും മനുഷ്യജീവിതത്തിന്റെ കലര്‍പ്പില്ലാത്ത കഥകളായിരുന്നു. എല്ലാക്കാലത്തേക്കും തലമുറകള്‍ക്ക് പ്രചോദനവും അറിവും നല്‍കുന്ന ജീവിത സത്യങ്ങളായിരുന്നു. 1983 ലും 2000 ലും കേരളസാഹിത്യ അക്കാഡമി അവാര്‍ഡും 2009 ല് കേന്ദ്രസാഹിത്യ അക്കാഡമി അവാര്‍ഡും ഖാദറിനെതേടിയെത്തിയതിന്റെ കാരണവും അനുപമമായ അദ്ദേഹത്തിന്റെ രചനാവൈഭവംതന്നെയാണ്.\nPosted by sandeep salim (Sub Editor(Deepika Daily)) at 12:31 PM\nഹൃദയങ്ങളോടു സംവദിച്ച കവിത\nഅനാഥമാക്കപ്പെട്ട ഗ്രാമീണസംസ്‌കാരത്തിന്റെ തിരുശേഷിപ...


അന്താരാഷ്ട്ര യോഗ ദിനം; ജനപങ്കാളിത്തം കണക്കാക്കാന് സാറ്റലൈറ്റ് നിരീക്ഷണം വേണമെന്ന് ആയുഷ് മന്ത്രാലയം\nഅന്താരാഷ്ട്ര യോഗ ദിനം; ...\n6 Jun 2018 12:34 PM GMT\nഅന്താരാഷ്ട്ര യോഗാ ദിനമായി ആചരിക്കുന്ന ജൂണ് 21 ന് പരിപാടിയിലെ ജനപങ്കാളിത്തം കണക്കാക്കാന് സാറ്റാലൈറ്റ് നിരീക്ഷണം വേണമെന്ന് ആയുഷ് മന്ത്രാലയം. കാലാവസ്ഥാ, വാര്‍ത്താ വിനിമയ, ഗതി നിര്‍ണയ ഉപഗ്രഹ നിരീക്ഷണത്തിന് സമാനമായ രീതിയില് രാജ്യത്ത് നടക്കുന്ന യോഗാ ദിനാചരണങ്ങളിലെ പങ്കാളിത്തം കണക്കാക്കാനാണ് മന്ത്രാലത്തിന്റെ നീക്കം. ഇക്കാര്യം ആവശ്യപ്പെട്ട് ഐഎസ് ആര്‍ഒ മേധാവിക്ക് കത്തയച്ചതായും ആയുഷ് മന്ത്രാലയം സ്‌പെഷ്യല് സെക്രട്ടറി രാജേഷ് കൊട്ച പ്രതികരിച്ചു.\nജൂണ് 21 ന് രാവിലെ7നും എട്ടിനും ഇടയില് രാജ്യത്ത് നടക്കുന്ന ദിനാചരണത്തില് പ്രദാന പരിപാടിയുടെ സാറ്റലൈറ്റ് നിരീക്ഷണമാണ് തങ്ങള് ആവശ്യപ്പെട്ടിട്ടുള്ളത്. ഇതിലൂടെ യോഗാ ദിനത്തിലെ ജനപങ്കാളിത്തം വിലയിരുത്തുമെന്നും അദ്ദേഹം പറഞ്ഞു. കത്തിനോട് ഇതുവരെ ഐഎസ്ആര്‍ഒ അധികൃതര് പ്രതികരിച്ചിട്ടില്ലെന്നും അഡീഷണന് സെക്രട്ടറി പറയുന്നു.\nഡെറാഡൂണിലാണ് ഇത്തവണത്തെ യോഗാ ദിനാചരണത്തിന്റെ പ്രധാന ചടങ്ങ് സംഘടിപ്പിക്കുന്നത്. ഫോറസ്റ്റ് റിസര്‍ച്ച് ഇന്‍സ്റ്റിട്യൂട്ട് ഗൗണ്ടില് നടക്കുന്ന ചടങ്ങില് പ്രധാന മന്ത്രി നരേന്ദ്ര മോദിയും പങ്കാളിയാവും. ഐക്യരാഷ്ട്ര സഭ ജൂണ് 21 അന്താരാഷ്ട യോഗാ ദിനമാായി പ്രഖ്യാപിച്ച് 2015 മുതല് ദിനാചരണ ചടങ്ങിന്റെ പ്രധാന വേദിയില് ഒരോ വര്‍ഷവും അന്‍പതിനായിരത്തോളം പേര് പങ്കെടുത്തതായാണ് കണക്ക്. ഇത്തവണ അതിലധികം പേരുടെ പങ്കാളിത്തമാണ് സംഘാടകര് പ്രതീക്ഷിക്കുന്നത്.\nAyush ministry internationl yoga day ISRO june 21 Rajesh Kotecha satellite help special secretary un


അരങ്ങേറ്റക്കാരന്റെ പടക്കുതിപ്പില് ഓസീസിന് ബാറ്റിങ് തകര്‍ച്ച; ഒന്നാം ഇന്നിങ്‌സ് 300ന് ഓള് ഔട്ട് – Chandrika Daily\nBy chandrika Saturday March 25, 2017 11:54 am\nഅരങ്ങേറ്റക്കാരന്റെ പടക്കുതിപ്പില് ഓസീസിന് ബാറ്റിങ് തകര്‍ച്ച; ഒന്നാം ഇന്നിങ്‌സ് 300ന് ഓള് ഔട്ട്\nധരംശാല: ഇന്ത്യയ്‌ക്കെതിരായ നിര്‍ണായക ക്രിക്കറ്റ് ടെസ്റ്റില് അടിതെറ്റി ഓസീസിന് ബാറ്റിങ് തകര്‍ച്ച. ക്യാപ്റ്റന് സ്റ്റീവ് സ്മിത്തിന്റെ സെഞ്ചുറി നേടിയെങ്കിലും അരങ്ങേറ്റ ടെസ്റ്റ് കളിക്കുന്ന കുല്‍ദീപ് യാദവിന്റെ മാന്ത്രിക…\nധരംശാല: ഇന്ത്യയ്‌ക്കെതിരായ നിര്‍ണായക ക്രിക്കറ്റ് ടെസ്റ്റില് അടിതെറ്റി ഓസീസിന് ബാറ്റിങ് തകര്‍ച്ച. ക്യാപ്റ്റന് സ്റ്റീവ് സ്മിത്തിന്റെ സെഞ്ചുറി നേടിയെങ്കിലും അരങ്ങേറ്റ ടെസ്റ്റ് കളിക്കുന്ന കുല്‍ദീപ് യാദവിന്റെ മാന്ത്രിക ബോളിങില് ഓസീസ് കറങ്ങി വീഴുകയായിരുന്നു. ആദ്യ ദിനം അവസാനിക്കുമ്പോള് 300 റണ്‍സ്് ഒന്നാം ഇന്നിങ്‌സ് അവസാനിച്ച നിലയിലാണ് കംഗാരുപ്പട.\nഅരങ്ങേറ്റ ടെസ്റ്റില് തന്നെ ഇന്ത്യന് സ്പിന് ബോളിങിലെ വജ്രായുധമായി മാറിയ കുല്‍ദീപ് നാലു വിക്കറ്റ് വീഴ്ത്തി.\nപരമ്പരയിലെ സ്മിത്തിന്റെ മൂന്നാം സെഞ്ചുറിയോടെ 20ാം ടെസ്റ്റ് സെഞ്ചുറി നേടിയ സ്മിത്ത് 111 റണ്‍സെടുത്ത് പുറത്തായി.\nഉച്ചഭക്ഷണത്തിനു പിരിയുമ്പോള് ഒരു വിക്കറ്റ് നഷ്ടത്തില് 131 റണ്‍സ് എന്ന ശക്തമായ നിലയിലായിരുന്ന ഓസീസിന്റെ ഒന്നാം ഇന്നിങ്‌സ് അത്ഭുകരമായാണ് 300 റണ്‍സില് അവസാനിച്ചത്. രണ്ടാം വിക്കറ്റില് സ്റ്റീവ് സ്മിത്ത്‌ഡേവിഡ് വാര്‍ണര് കൂട്ടുകെട്ട് സഖ്യം 134 റണ്‍സ് ചേര്‍ന്നു മുന്നേറിയെങ്കിലും പിന്നീട് തുടരെ വിക്കറ്റുകള് വീഴുകയായിരുന്നു. 88 ഓവര് പൂര്‍ത്തിയാക്കുന്നതിനിടെ എല്ലാ വിക്കറ്റുകളും ഇന്ത്യ കയ്യിലാക്കി. ഉമേഷ് യാദവ് രണ്ടും ഭുവനേശ്വര് കുമാര്, അശ്വിന്, ജഡേജ എന്നിവര് ഓരോ വിക്കറ്റുകളും വീതം വീഴ്ത്തി.\nCategories: Culture, More, Views Tags: india vs australia, india-australia cricket test, Kuldeep Yadav, test


ചൂണ്ടുവിരല്: തീരദേശം വിജയതീരം\nPosted by Dr Kaladharan TP at Friday, November 18, 2011\nLabels: ആലപ്പുഴ, വിദ്യാഭാസ ഗുണനിലവാരം- സംവാദം\nകേരളത്തില് ലഭിക്കാവുന്ന പ്രഗത്ഭരായ റിസോഴ്സ് പെഴ്സന്സിന്റെ സേവനം അധ്യാപകര്‍ക്ക് ലഭ്യമാക്കുന്നതില് ഫാദര് പ്രത്യേക താത്പര്യം പ്രകടിപ്പിച്ചു\nഒരു സ്കൂള് ഒരു പ്രോജക്റ്റ് എങ്കിലും ചെയ്യണം എന്ന് കൂട്ടായി തീരുമാനിച്ചു. അത് വിജയം കണ്ടു. അമ്പതു പ്രോജക്റ്റ് ഏറ്റെടുക്കപ്പെട്ടു അനുഭവങ്ങളുടെ പങ്കിടലിലൂടെ വിജയ സന്ദേശവും മാതൃകയും വ്യാപിച്ചു.\nആത്മവിശ്വാസം വര്‍ദ്ധിച്ചു.വിവിധ കമ്മറ്റികള് പ്രവര്‍ത്തിച്ചു.സെമിനാറുകളും ചര്‍ച്ചകളും നടത്തി.പ്രശ്നങ്ങള് ലിസ്റ്റ് ചെയ്തു. പരിഹാരം അന്വേഷിച്ചു.മുന്ഗണന തീരുമാനിച്ചു. എല്ലാവരും എഴുത്തും വായനയും അറിഞ്ഞിരിക്കണം എന്നത് പോലെ ഹൃസ്വ കാല ലക്ഷ്യങ്ങളും ദീഘകാല ലക്ഷ്യങ്ങളും രൂപപ്പെടുത്തി.\nറിപ്പോര്‍ട്ട് നല്‍കുന്നത് ചിട്ടപ്പെടുത്തി.അത് സസൂക്ഷ്മം വായിച്ചു നോക്കി. (നമ്മുടെ ഔദ്യോഗിക സംവിധാനം സ്കൂള് നടത്തിപ്പിന്റെ ജീവത്തായ ഈ രീതി സ്വാംശീകരിക്കുമോ ?) നിരന്തര പ്രോത്സാഹനം മറ്റൊരു തന്ത്രമായി .\nതുടക്കത്തില് എതിര്‍പ്പുണ്ടായിരുന്നു.അത് ക്രമേണ അലിഞ്ഞു പോയി.\nആരും ചോദിക്കാനും പറയാനും ഇല്ലാത്ത അവസ്ഥയില് നിന്നും എല്ലാവരും ചോദിക്കുന്ന പറയുന്ന ഉത്തരവാദിത്വം ഏറ്റെടുക്കുന്ന അവസ്ഥയിലേക്ക് .\nപ്രാദേശിക ചാനലിനെ ഉപയോഗപ്പെടുത്തി ക്ലാസുകള് -അത് കുട്ടികള്‍ക്കും അധ്യാപകര്‍ക്കും നാട്ടുകാര്‍ക്കും പ്രയോജനം .-മുപ്പതു മണിക്കൂറിന്റെ സി ഡികള് ആലപ്പുഴയിലെ അധ്യാപകര് തന്നെ നിര്‍മിച്ചു.\nതൊണ്ണൂറു ശതമാനവും മാത്സ ബന്ധന തൊഴിലില് എര്പെട്ടിരിക്കുന്ന രക്ഷിതാക്കളുടെ മക്കള് ഭാഗ്യം ചെയ്തവരാണ് എന്ന് സമൂഹം പറഞ്ഞു തുടങ്ങി.\nകേരളത്തിലെ സ്കൂള് മാനേജ്മെന്റുകള്‍ക്ക് അധ്യാപക നിയമനം മാത്രമാണ് അജണ്ട.\nഅക്കാദമിക അജണ്ട എങ്ങനെ വിദ്യാഭ്യാസ കാര്യക്ഷമത ഉയര്‍ത്താന് പ്രയോജനപ്പെടും എന്നുള്ളതിന്റെ ഈ സാകഷ്യം വായിച്ചപ്പോള്\nനിങ്ങള്ക്ക് എന്തെങ്കിലും പങ്കിടാന് ഉണ്ടാകും. അത് ഉള്ളില് ഒതുക്കേണ്ട .കമന്റ് ബോക്സില് ടൈപ് ചെയ്തോളൂ ..\nവളരെ നല്ല ഉദ്യമങ്ങള് മാഷേ. ഇത്തരം നല്ല് വാര്‍ത്തകള് അഭിമാനം ഉണ്ടാക്കുന്നു.\nഅക്കാദമിക്ക് കാര്യങ്ങള് ഒരിക്കലും മാനേജ്മെന്റ്ന്റെ അജണ്ടയാവാറില്ല. [ നല്ല റിസള്‍ട്ട് വേണമെന്ന നിര്‍ബന്ധം ചിലയിടങ്ങളില് ഉണ്ട്; അവിടേയും പരിപാടികള് ഒന്നും ആലോചിക്കാറില്ല. ]\nഅധ്യാപക സംഘടനകള് ഒരിക്കലും സമയമെടുത്ത് അക്കാദമിക്ക് കാര്യങ്ങള് ചര്‍ച ചെയ്യാറില്ല; അവര്‍ക്ക് വിദ്യാഭ്യാസരംഗത്തെ പ്രശ്നങ്ങള് എന്നത് സര്‍വീസ് കാര്യങ്ങള് മാത്രം. പിന്നെ ചില രാഷ്ട്രീയ പ്രശ്നങ്ങളും.\nDD,DEO,AEO Conference കളില് ഒരിക്കലും അക്കാദമിക്ക് പരിപാടികള് ചര്‍ച്ചക്ക് വരുന്നില്ല. അവിടെ പ്രധാനമായും ആവര്‍ത്തിച്ചുള്ള വിവരശേഖരണം മാത്രം\nഎന്നിരിക്കിലും കാര്യങ്ങള് കുറേയെന്കിലും മുന്നേറുന്നത് താല്പര്യമുള്ള ചില ഹെഡ്മാസ്റ്റര് മാരും കുറേ അധ്യാപകരും ഇക്കാര്യങ്ങളില് ചിന്തൈക്കുന്നു- പ്രവര്‍ത്തിക്കുന്നു എന്നതുകൊണ്ടുമാത്രം ..\nനിരവധി ജില്ല-ഗ്രാമപഞ്ചായത്തുകള് അക്കാദമിക്ക് കാര്യങ്ങളില് ശക്തമായി ഇടപെടുന്നുണ്ട്; എന്നാല് അവിടെ പലപ്പോഴും ഉദ്യോഗസ്ഥ സഹകരണം വളരെ കുറവ്. Aeo,deo തുടങ്ങിയവര് _ നന്നായി ഇടപെടുന്ന സ്ഥലങ്ങളില് അതിന്റെ ഗുണവും കാണുന്നുണ്ട്.\nഒറ്റപ്പെട്ട അധ്യാപകരുടെ ഇടപെടല് മാത്രമാണ്` പ്രത്യക്ഷത്തില് ഏറ്റവും ശക്തം. ഏതുമുന്നേറ്റത്തിലും , ഏതു പുതുമയിലും , ഏതു വിജയത്തിലും അതിന്റെ പിന്നില് ഒന്നോ രണ്ടോ അധ്യാപകരുടെ കഠിനശ്രമം മാത്രം. അവര് കഴിയുന്നത്ര പേരെ സഹകരിപ്പിക്കുകയും ആവേശം കൊള്ളിക്കുകയും ചെയ്യും. എന്നാല് എതിര്‍പ്പുകള് ആണധികവും എന്നതും മറക്കരുത്.\nരാമനുണ്ണി മാഷ് ചൂണ്ടിക്കാണിച്ച കാര്യങ്ങള് പ്രധാനമാണ്\nഅധ്യാപക സംഘടനകള് കരിക്കുലം കമ്മറ്റിയില് കയറി കൂടുന്നതിനു വലിയ ഉത്സാഹം കാട്ടും. അത് അക്കാദമിക താത്പര്യതിന്റെ ലക്ഷണമാണോ? കഴിഞ്ഞ കാലത്തെയും ഇപ്പോഴത്തെയും പ്രതിനിധികളെ പരിശോധിക്കണം. അവര് സ്വന്തം സ്കൂളില് എത്രമാത്രം അക്കാദമിക ഉള്‍ക്കാഴ്ചയോടെ പ്രവര്ത്തിചിട്ടുന്ടെന്നു.\nഅത്തരം പാരമ്പര്യം ഇല്ലാത്തവര് സംഘടനയുടെ തലപ്പത്ത് ഇരിക്കുന്നു എന്ന ഒറ്റ കാരണത്താല് കരിക്കുലം കമ്മറ്റിയില് വരുന്നത് ആശാസ്യമാണോ? സംസ്ഥാന കമ്മറ്റിയില് നല്ല ധാരണ ഉള്ളവര് ഉണ്ട്.അവരെയാണ് സംഘടനയെ പ്രതിനിധീകരിച്ചു വിടെണ്ടിയിരുന്നത്. അധികാര ശ്രേണിയുടെ ഭാരം കുടഞ്ഞു കളയാന് ഇവര് ആലോചിക്കണം.\nസ്കൂളുകളില് കാംപൈന് വര്‍ക്കിനു പോകുമ്പോള് ,സബ്ജില്ലാ കമ്മട്ടികലില്, ജില്ല യോഗങ്ങളില് അക്കാദമിക കാര്യങ്ങളിലെ ഉത്കണ്ട ,അസ്വസ്തത എത്രമാത്രം ചര്‍ച്ചകളില് വരാറുണ്ട്?\nനടത്തിപ്പുകാരായ ഉദ്യോഗസ്ഥരുടെ കാര്യം കഷ്ടമാണ്/.ഒരു ഡി ഡി ഇ എന്നോട് പറഞ്ഞു എല്ലാ സര്‍ഗാത്മക ചിന്തകളും അന്വേഷണ താത്പര്യവും പോയിക്കിട്ടും. ഒരു തരം ദാസ്യപ്പണി. അക്കാദമിക കാര്യങ്ങളില് ശ്രദ്ധിച്ചാല് വീഴ്ചകള് കണ്ടെത്തും അത് പലര്‍ക്കും ഇഷ്ടമല്ല .അധ്യാപക സംഘടനകള് ഇക്കാര്യം ആവശ്യമായി ഉന്നയിക്കാറില്ല.\nഎങ്കിലും ഇതിനൊക്കെ അപവാദങ്ങലായ ചിലരുടെ പ്രവര്‍ത്തനം കൊണ്ട് എങ്ങനെയോ നാം മുന്നോട്ടു പോകുന്നു.\nപഞ്ചായത്തുകള് ക്രിയാത്മകമായി എല്ലാം കൂട്ടി യോജിപ്പിക്കാന് തുടങ്ങിയപ്പോഴാണ് അക്കാദമിക കാര്യങ്ങളില് നിങ്ങള്‍ക്കെന്തു അവകാശം എന്ന് അധ്യാപക സംഘടന ചോദിച്ചത്\nഅഹങ്കാരത്തിന്റെ ഈ ചോദ്യത്തിനു കീഴടങ്ങിക്കൊണ്ടാണ് നാം ആനന്ദിച്ചത്.\nസമൂഹത്തോടാണ് ചോദ്യം എന്ന് പോലും ആരും ചൂണ്ടിക്കാട്ടിയില്ല\nആലപ്പുഴ രൂപതയുടെ ഈ ഇടപെടല് എല്ലാവരും സ്വയം പരിശോധന നടത്താന് വേണ്ടി എങ്കിലും പരിഗണിച്ചാല് നന്ന്\nDIET Kannur said...\nസമൂഹത്തിലെ സമ്പന്നരുടെ മക്കള്‍ക്കു പഠിച്ചു വളരാനുള്ള സ്ഥാപനങ്ങള് പടുത്തുയര്‍ത്താനും അതുവഴി ധനം സമാഹരിക്കാനുമാണ് പല മതപിതാക്കന്മാരും ഉത്സാഹിക്കുന്നത് എന്നിരിക്കെ, വ്യത്യസ്തമായ ഈ മാതൃക\nഇത്തരം മാതൃകകള് ഇനിയും ഉണ്ടാവുമെന്ന് പ്രത്യാശിക്കാം\nSUNU &UNNI said...\npositive interventions from the part of schoolmanagement are very rare in our state.\nBut this is really different and appreciable. Thanks for bringing these activities in the lime light\nകേരളത്തിലെ പള്ളിക്കുടങ്ങള് പടുത്തുയര്ത്തുന്നതില് പങ്കു വഹിച്ച പാരമ്പര്യം കാത്തുസൂക്ഷിക്കുന്ന അച്ചന്‍എല്ലാവര്ക്കും മാതൃക ആവട്ടെ.


malayalam news-tamilnadu dont attend talks in delhi\nമുല്ലപ്പെരിയാര്: പ്രധാനമന്ത്രി വിളിച്ച യോഗം ബഹിഷ്‌കരിക്കുമെന്ന് തമിഴ്‌നാട്\nSunday 4th December 2011 7:11am\nന്യൂദല്‍ഹി: മുല്ലപ്പെരിയാര് പ്രശ്‌നപരിഹാരത്തിനു കേന്ദ്രസര്‍ക്കാര് വിളിച്ച ഉദ്യോഗസ്ഥ തലയോഗം ബഹിഷ്‌കരിക്കാന് തമിഴ്‌നാട് സര്‍ക്കാരിന്റെ തീരുമാനം. നാളെ ദല്‍ഹിയില് നടക്കാനിരിക്കുന്ന യോഗം തമിഴ്‌നാട് ബഹിഷ്‌കരിക്കുമെന്ന് തമിഴ്‌നാട് ചീഫ് സെക്രട്ടറി അറിയിച്ചു. ചര്‍ച്ച അനൗപചാരികമായതിനാലാണ് യോഗം ബഹിഷ്‌കരിക്കുന്നതെന്നാണ് അദ്ദേഹം നല്‍കിയ വിശദീകരണം. അനൗപചാരിക ചര്‍ച്ചയില് പങ്കെടുക്കില്ലെന്നാണ് ചീഫ് സെക്രട്ടറിക്കുവേണ്ടി പൊതുമരാമത്ത് സെക്രട്ടറി പുറത്തിറക്കിയ ഒറ്റവരി പത്രക്കുറിപ്പില് പറയുന്നത്.\nകേരളജനത ഭയാശങ്കയില് വിറങ്ങലിക്കുമ്പോഴാണ് കേരളത്തോടും കേന്ദ്രത്തോടും തമിഴ്‌നാട് മുഖം തിരിച്ചത്. തമിഴ്‌നാട്ടിലെയും കേരളത്തിലെയും ബന്ധപ്പെട്ട ഉദ്യോഗസ്ഥരെ ചര്‍ച്ചയ്ക്കു ക്ഷണിച്ചു രേഖാമൂലം കത്തു നല്‍കിയിരുന്നതായി കേന്ദ്ര ജലവിഭവ വകുപ്പു സെക്രട്ടറി ധ്രുവ് വിജയ് സിംഗ് അറിയിച്ചിരുന്നു. പ്രധാനമന്ത്രിയുടെ നിര്‍ദേശ പ്രകാരമായിരുന്നു ഇത്.\nതമിഴ്‌നാടിന്റെ അഭാവം മൂലം നാളത്തെ ഉദ്യോഗസ്ഥതല യോഗം നടന്നില്ലെങ്കില് അടുത്ത നടപടിയെക്കുറിച്ചു പിന്നീട് തീരുമാനിക്കുമെന്നു ജലവിഭവ മന്ത്രി പവന്‍കുമാര് ബന്‍സല് പറഞ്ഞു. തമിഴ്‌നാടും കേരളവും ചേര്‍ന്ന് രമ്യമായി പ്രശ്‌നം പരിഹരിക്കണം. അതിനാ യി ചര്‍ച്ചകള്‍ക്ക് ഇരുകൂട്ടരും തയാറാകുമെന്നാണു പ്രതീക്ഷയെന്നും അദ്ദേഹം വ്യക്തമാക്കി. ചര്‍ച്ച തമിഴ്‌നാട് ബഹിഷ്‌കരിച്ച വാര്‍ത്തയോട് പ്രതികരിക്കുന്നില്ലെന്ന് ജലവിഭവമന്ത്രി പി.ജെ. ജോസഫ് ദല്‍ഹിയില് അറിയിച്ചു. മുല്ലപ്പെരിയാര് പ്രശ്‌നത്തില് അടിയന്തരമായി ഇടപെടണമെന്നാവശ്യപ്പെട്ട് സുപ്രീംകോടതിയില് ബുധനാഴ്ച ഇടക്കാല ഹരജി നല്‍കുമെന്ന് ജലവിഭവമന്ത്രി പി.ജെ ജോസഫ് അറിയിച്ചു.\nഎന്നാല് മുല്ലപ്പെരിയാര് പ്രശ്‌നം കോടതിക്ക് പുറത്ത് തീര്‍പ്പാക്കാന് തമിഴ്‌നാടിന് താല്‍പര്യമില്ലാത്തതാണ് ഉദ്യോഗസ്ഥ ചര്‍ച്ച ബഹിഷ്‌കരിക്കാന് കാരണമെന്ന് സൂചനയുണ്ട്. പ്രധാനമന്ത്രിയുടെ നിര്‍ദേശപ്രകാരം വിളിച്ചുചേര്‍ത്ത യോഗത്തെ അനൗപചാരികമെന്ന് തമിഴ്‌നാട് വിശേഷിപ്പിച്ചതും ദുരൂഹമാണ്. മുല്ലപ്പെരിയാര് പ്രശ്‌നം സുപ്രീംകോടതിയുടെ പരിഗണനയിലാണെന്നും കോടതി ഉത്തരവു പാലിക്കുകയാണ് കേരളം ചെയ്യേണ്ടതെന്നുമാണ് തമിഴ്‌നാടിന്റെ നിലപാട് അവര് പരസ്യമായി വ്യക്തമാക്കുകയും ചെയ്തിട്ടുണ്ട്.\nഅണക്കെട്ടിലെ ജലനിരപ്പ് 142 അടിയായി ഉയര്‍ത്തണമെന്ന സുപ്രീംകോടതിയുടെ പഴയ ഉത്തരവ് നടപ്പാക്കാന് കേരളം തയാറാകണമെന്നു തമിഴ്‌നാട് എംപിമാര് ആവശ്യപ്പെട്ടു. അനാവശ്യ ഭീതി പരത്തി കേരളത്തിലെയും തമിഴ്‌നാട്ടിലെയും ജനങ്ങളെ ആശങ്കയിലാഴ്ത്തുന്ന നടപടികളില്‍നിന്നു കേരളം പിന്മാറണമെന്നും അവര് ആവശ്യപ്പെട്ടു.\nമുല്ലപ്പെരിയാര് പ്രശ്‌നത്തില് സുപ്രീംകോടതി തീരുമാനം വരുന്നതിനു മുമ്പ് കേരളവുമായി പ്രശ്‌ന പരിഹാര ചര്‍ച്ച നടത്തരുതെന്ന് ഡി.എം.ഡി.കെ പാര്‍ട്ടി നേതാവും തമിഴ്‌നാട് നിയമസഭയിലെ പ്രതിപക്ഷ നേതാവുമായ വിജയകാന്ത് ആവശ്യപ്പെട്ടു. കേരളവുമായി ഇപ്പോള് സംസാരിക്കുന്നതില് കാര്യമില്ല. സുപ്രീംകോടതിയുടെ തീര്‍പ്പിനായി കാത്തിരിക്കുകയാണ് തമിഴ്‌നാട് ചെയ്യേണ്ടതെന്ന് ഗവര്‍ണര് കെ. റോസയ്യയെ കണ്ട് ചര്‍ച്ച നടത്തിയ ശേഷം വിജയകാന്ത് ചെന്നൈയില് പത്രലേഖകരോടു പറഞ്ഞു. കാവേരി പ്രശ്‌നത്തിലടക്കം അയല്‍സംസ്ഥാനങ്ങളുമായി ചര്‍ച്ച നടത്തുന്നതുകൊണ്ടു പ്രയോജനമില്ലെന്ന് മുന്‍കാല അനുഭവങ്ങള് തെളിയിച്ചതായും അദ്ദേഹം അഭിപ്രായപ്പെട്ടു.ഡി.എം.ഡി.കെ എം.എല്.എമാരും വിജയകാന്തിനോടൊപ്പം ഉണ്ടായിരുന്നു.\nഅതിനിടെ, നിരാഹാര സമരമടക്കമുള്ള പ്രക്ഷോഭപരിപാടികളില് കേരലത്തില് നിന്നുള്ള മന്ത്രിമാരും മറ്റും പങ്കെടുക്കുന്നത് കേസിനെ ബാധിക്കുമെന്ന് അഭിഭാഷകനായ ഹരീഷ് സാല്‍വേ മുന്നറിയിപ്പ് നല്‍കി. ഇതിന്റെ അടിസ്ഥാനത്തില് താന് പ്രഖ്യാപിച്ച ഉപവാസസമരത്തില് നിന്ന് പിന്‍വാങ്ങുന്നതായി പി.ജെ. ജോസഫ് അറിയിച്ചു. അതിനിടെ ചപ്പാത്തില് ജനപ്രതിനിധികള് നടത്തുന്ന നിരാഹാര സമരം പുരോഗമിക്കുകയാണ്.


Syrian Voice: പാത്രിയര്‍ക്ക പതാക ഘോഷയാത്ര\nപാത്രിയര്‍ക്ക പതാക ഘോഷയാത്ര\nമുളന്തുരുത്തി: പെരുമ്പിള്ളി സെന്റ് ജോര്‍ജ് സിംഹാസനപ്പള്ളിയുടെ പ്ലാറ്റിനം ജൂബിലിയുടെ ഭാഗമായുള്ള പാത്രിയര്‍ക്ക പതാക ഘോഷയാത്ര നടത്തി.\nതൃപ്പൂണിത്തുറ നടമ സെന്റ് മേരീസ് പള്ളിയില് സുന്നഹദോസ് സെക്രട്ടറി ജോസഫ് മാര് ഗ്രിഗോറിയോസ് മെത്രാപ്പോലീത്തയില്‍നിന്നും വികാരി ഫാ. റെജി കുഴിക്കാട്ടില് പതാക ഏറ്റുവാങ്ങി. കരിങ്ങാച്ചിറ, ക്യംതാ സെമിനാരി, കണ്ടനാട്, മുളന്തുരുത്തി, വെട്ടിക്കല് കുന്നേല്, ആരക്കുന്നം പള്ളികള്‍വഴി കാഞ്ഞിരമറ്റം യാക്കോബായ പള്ളിയില് എത്തി. കൊടിമര ഘോഷയാത്രക്കുമൊപ്പം പള്ളിയില് എത്തിച്ചേര്‍ന്നു. തുടര്‍ന്ന് മാര് ഗ്രിഗോറിയോസ് നഗറില് ഇടവക മെത്രാപ്പോലീത്ത ഗീവര്‍ഗീസ് മാര് അത്തനാസിയോസ് പതാക ഉയര്‍ത്തി. നടമ പള്ളി വികാരി ഫാ. ജേക്കബ് കുരുവിള, പെരുമ്പിള്ളി പള്ളി ട്രസ്റ്റി മത്തായി കളരിക്കല്, സെക്രട്ടറി പൗലോസ് കുളച്ചിറയില് എന്നിവര് നേതൃത്വം നല്‍കി.


ഐഎസ്എൽ: ബംഗളുരു-ബ്ലാസ്റ്റേഴ്സ് പോരാട്ടം ഇന്ന്\nNovember 5, 2018 5:03 pm NRI Desk Sports\nകൊച്ചി: ഐഎസ്എല്ലിൽ ബ്ലാസ്റ്റേഴ്സ് ഇന്ന് ബംഗളുരു എഫ്സിക്കെതിരെ കളത്തിലിറങ്ങും. കൊച്ചിയിലാണ് മത്സരം. തുടര്‍ച്ചയായ നാലു മത്സരങ്ങളില് സമനില വഴങ്ങിയ ബ്ലാസ്റ്റേഴ്സിന് ജയം അത്യാവശ്യമാണ‌്. ആദ്യ മത്സരം മാത്രമാണ് ബ്ലാസ്റ്റേഴ്സിന് ജയിക്കാനായത്. പോയന്റ് പട്ടികയില് ആറാം സ്ഥാനത്താണ് നിലവില് ബ്ലാസ്റ്റേഴ്സ്. സീസണില് മികച്ച പ്രകടനം തുടരുന്ന ബംഗളുരുവിന് ഇന്നത്തെ മത്സരം ജയിച്ചാല് ഒന്നാമതെത്താം.\nകഴിഞ്ഞ സീസണിലെ രണ്ടാം സ്ഥാനക്കാരായ ബംഗളൂരു എഫ്സി ഇക്കുറിയും മികച്ച ഫോമിലാണ്. നാല് കളികളിൽ മൂന്ന് ജയം അവര് നേടിക്കഴിഞ്ഞു. ഇതേസമയം സമനില പൊളിച്ച് വിജയവഴിയില് തിരിച്ചെത്തുകയാണ് മഞ്ഞപ്പടയുടെ ലക്ഷ്യം. ഐഎസ‌്എലിൽ ഏറ്റവും കൂടുതൽ ആരാധകരുള്ള ടീമുകൾ ഏറ്റുമുട്ടുമ്പോൾ ആവേശം ഉറപ്പ‌്. അഞ്ചു കളിയിലും തോറ്റില്ലെന്നത‌് ബ്ലാസ‌്റ്റ്ഴ‌്സിനെ സംബന്ധിച്ച‌് ആശ്വാസമാണ‌്.\nTags: banglur fc, ISL, kerala blasters


ക്ലബിന് തിരിച്ചടി; അര്‍ജന്റീനന് സൂപ്പര് താരം ലോകപ്പില് നിന്നും പുറത്ത്\nഅര്‍ജന്റീനയുടെ പ്രതിരോധനിരയിലെ യുവതാരം ഇമ്മാനുവല് മമ്മാന പരിക്കു മൂലം റഷ്യന് ലോകകപ്പില് നിന്നും പുറത്താകുമെന്ന് ഉറപ്പായി. റഷ്യന് ക്ലബ് സെനിത് പീറ്റേഴ്സ്ബര്‍ഗിന്റെ താരമായ മമ്മാന റഷ്യന് ലീഗില് റൊസ്റ്റോവിനെതിരെയുള്ള മത്സരത്തിനിടെയാണ് പരിക്കേറ്റത്. കാലിന്റെ ലിഗ്മെന്റിനു സാരമായി പരിക്കുള്ള താരത്തിന് ആറു മസം മുതല് ഒമ്പതു മാസം വരെ വിശ്രമം ആവശ്യമായി വരുമെന്ന് സെനിത് പീറ്റേഴ്സ്ബര്‍ഗ് ഔദ്യോഗികമായി അറിയിച്ചു.\nഇരുപത്തിരണ്ടുകാരനായ മമ്മാന 2017 ജൂണ് 9ന് ബ്രസീലുമായി നടന്ന സൗഹൃദ മത്സരത്തിലാണ് ആദ്യമായി അര്‍ജന്റീനക്കു വേണ്ടി കളിക്കാനിറങ്ങുന്നത്. മത്സരത്തില് അര്‍ജന്റീന വിജയിച്ചിരുന്നു. തുടര്‍ന്ന് അഞ്ചു മത്സരങ്ങളോളം താരം അര്‍ജന്റീനക്കു വേണ്ടി ബൂട്ടു കെട്ടി. ഏതാനും ദിവസങ്ങള്‍ക്കകം ലീഗ്മെന്റിന് ശസ്ത്രക്രിയ നടത്തിയതിനു ശേഷം താരം പൂര്‍ണ വിശ്രമത്തിലാവും. ലോകകപ്പിനു മുന്‍പ് താരത്തിന് തിരിച്ചെത്താന് യാതൊരു മാര്‍ഗവുമില്ലെന്ന് ക്ലബ് അറിയിച്ചു.\nമമ്മാനയുടെ പരിക്ക് സാംപോളിയുടെ ലോകകപ്പ് പദ്ധതികള്‍ക്ക് കനത്ത തിരിച്ചടിയാണ് സമ്മാനിച്ചത്. ഒട്ടമെന്റിക്കൊപ്പം സെന്‍ട്രല് ഡിഫന്‍സ് കൈകാര്യം ചെയ്യാന് അര്‍ജന്റീനിയന് നിരയില് സാധ്യത കൂടുതലുണ്ടായിരുന്ന താരമായിരുന്നു മമ്മാന. ഈ മാസം സ്പെയിനും ഇറ്റലിക്കുമെതിരെ നടക്കുന്ന സൗഹൃദ മത്സരങ്ങള്‍ക്കുള്ള ടീം പ്രഖ്യാപിച്ചപ്പോള് അതിലിടം നേടിയതിനു ശേഷമാണ് അര്‍ജന്റീനിയന് യുവതാരം പരിക്കേറ്റു പുറത്തായത്.\nഗ്രൂപ്പ് ഡിയില് ക്രൊയേഷ്യ, ഐസ്ലന്റ്, നൈജീരിയ എന്നിവര്‍ക്കൊപ്പമാണ് അര്‍ജന്റീന. ജൂണ് 16ന് മോസ്‌കോവില് വച്ച് ഐസ്ലന്റിനെതിരെയാണ് അര്‍ജന്റീനയുടെ ആദ്യ മത്സരം.\nമുരളി വിജയ് പുറത്ത്\nTags: emmanuel-mammana out-of world-cup-2018


Reshared post from ഹരിചന്ദനം :) ഇന്നലെ രാത്രി മെയിൽ നോക്കിയപ്പോൾ “ലാൽ‌സലാം“ എന്ന സബ്ജക്റ്...\nMar 24, 2011 Mar 24, 2011 Buzz Public\ntag:google.com,2010:buzz:z12xvbagupeow5soe04cixtxxluqfhrajaw Reshared post from ഹരിചന്ദനം :)\nഇന്നലെ രാത്രി മെയിൽ നോക്കിയപ്പോൾ “ലാൽ‌സലാം“ എന്ന സബ്ജക്റ്റോട് കൂടിയ ഒരു മെയിൽ അൺ‌റീഡ് ആയി കിടക്കുന്നു. സതീശ് എന്ന പേരിൽ വന്നിരിക്കുന്ന മെയിൽ വായിക്കാതെ ഡെലീറ്റ് ചെയ്യാനാണു തോന്നിയത്. ഇലക്ഷൻ അടുത്തതു കൊണ്ട് നിരവധി ക്യാമ്പയിൻ മെയിലുകൾ സുഹൃത്തുക്കളിൽ നിന്നു കിട്ടുന്നുണ്ട്. പലതും വായിച്ചു മടുത്തു. എന്നാലും ഒന്നു ഓപൺ ചെയ്തു നോക്കാനൊരു ടെന്റ്‌ൻസി. മെയിൽ ആകെ മൂന്ന്-നാലു വരികൾ\n“ഡാ , ദിസ് ഈസ് സതീശ്. ---- കോളേജ്, --- ബാച്ച്. ഡു യു റിമംബർ മി? പ്ലീസ് നോട്ട് മൈ നമ്പർ --------“\nവല്ലാതെ വല്ലാതെ സന്തോഷം തോന്നി. ഈ ലോകത്ത് നിന്നു ഞാൻ പൊങ്ങിപ്പറന്ന പോലെ. നിന്നെയെങ്ങനെ മറക്കാനാടാ... ഡിഗ്രീ ക്ലാസുകളിൽ എന്റെ പ്രിയമിത്രം. സഖാവ് സതീശ്. പഠിക്കുന്ന കാലത്ത് അവൻ നാട്ടിലെ ഡി.വൈ.എഫ്.ഐ യൂണിറ്റ് സെക്രട്ടറിയായിരുന്നു. ഞാൻ ആർ.എസ്.എസ്. ചുമതലയിലും. ക്ലാസിലെ എസ്.എഫ്.ഐ - എ.ബി.വി.പി ചർച്ചകളിലും വാഗ്വാദങ്ങളിലും പ്രമുഖ സ്ഥാനത്ത് ഞങ്ങളിരുവരുമായിരുന്നു. വളരെ ശക്തമായ രീതിയിൽ തന്നെ സംഘടനാപ്രവർത്തനം നടന്നിരുന്ന ആ കാമ്പസിൽ (ചെയർമാനും യു.യു,സിയും എ.ബി.വി.പിയും യൂണിയൻ എസ്.ഫ്.ഐക്കും :) ) അന്ന് രാഷ്ട്രീയ സംഘർഷങ്ങൾ ഇല്ലായിരുന്നു. വിവിധ രാഷ്ട്രീയ ചേരിയിലാണെങ്കിലും ഞങ്ങളെല്ലാവരും ഒരുമിച്ച് ധാരാളം സമയം ചിലവഴിച്ചിരുന്നു.\nഅന്ന് എന്റെ റ്റ്യൂഷൻ ആയിരുന്നു എന്റെയും അനിയത്തിയുടേയും പഠനച്ചിലവുകളും വീട്ടിലെ മറ്റു കാര്യങ്ങൾക്കും ഏക ആ‍ശ്രയം. അതു പലപ്പോഴും തികയാതെ വരിക പതിവായിരുന്നു. അവളുടെ പഠിപ്പിന്റെ കാര്യത്തിൽ യാതൊരു വിട്ടുവീഴ്ചയും ചെയ്യാൻ എനിക്ക് സാധിക്കുമായിരുന്നില്ല. അതു പലപ്പോഴും എന്റെ ഫീസുകൾ മുടങ്ങുന്നതിനു ഇടയാക്കിയിരുന്നു. സെക്കന്റ് ഇയർ  പരീക്ഷയുടെ (പ്രാക്റ്റിക്കൽ) ഫീസ് അടക്കാൻ സാധിക്കാതെ വിഷമീച്ചിരുന്ന എന്റെ അടുത്തേക്ക് സതീശ് വന്നു. കുറെ ഒഴിഞ്ഞു മാറിയെങ്കിലും അവന്റെ കടും‌പിടുത്തത്തീനുമുന്നിൽ എന്റെ അവസ്ഥ പറയേണ്ടി വന്നു. മുന്നൂറ്റി അമ്പത് രൂപയോളം കണ്ടെത്തണം. വഴിയുണ്ടാക്കാടാ, വെള്ളിയാഴ്ച വരെ ടൈമില്ലേ, നീ ചെന്ന് ക്ലാസിൽ കയറ് എന്നു പറഞ്ഞു അവൻ പാർട്ടി മീറ്റിങ്ങിനു പോയി. ബുധനും വ്യാഴവും അവൻ ക്ലാസിൽ വന്നില്ല. അവന്റെ വീട്ടിലെ നമ്പർ ആർക്കും അറിയുകയും ഇല്ല. പരീക്ഷ എഴുതാൻ സാധിക്കില്ല എന്ന് മനസ്സിനെ പറഞ്ഞു പഠിപ്പിച്ചു. വെള്ളിയാഴ്ച രാവിലെ കൊമേഴ്സിലുള്ള അവന്റെ ഒരു അയൽ‌വാസി എന്നെകാണാൻ വന്ന് സതീശിനു സുഖമില്ല, പനിയാണു,ഇതു തന്റേൽ തരാൻ പറഞ്ഞു എന്ന് പറഞ്ഞ് എന്റേൽ നാനൂറു രൂപ തന്നു. അന്ന് കെ,എസ്,യുവിന്റെ സമരമായിരുന്നു. വേഗം തന്നെ ഫീസടച്ചു, ഞാൻ ആ പയ്യന്റെ കൂടെ അവന്റെ വീട്ടിലേക്ക് പോവാനുള്ള പരിപാടിയിട്ടു.\nതൃശ്ശൂരിന്റെ ഒരു ഉൾനാടൻ ഗ്രാമത്തിൽ ബസിറങ്ങി, ചരൽ വിരിച്ച വഴിയിലൂടെ ആ പയ്യന്റെയൊപ്പം സതീശിന്റെ വീട്ടിലേക്ക് കയറിച്ചെന്നപ്പോൾ, എനിക്കെന്റെ സംസാരം നിലച്ചു പോയിരുന്നു. ഒരു ഓലമേഞ്ഞ കുഞ്ഞു വീട്. അതിനൊരു ചെറിയ വരാന്തയിൽ ഒരു ചൂരൽകട്ടിലിൽ അവൻ ഒരു മുഷിഞ്ഞ മുണ്ടും പുതച്ച് ചുരുണ്ട് കിടപ്പുണ്ട്. എന്നെ കണ്ടപ്പോൾ അമ്മയും അവന്റെ സംസാരശേഷിയില്ലാത്ത പെങ്ങളും (അതും എനിക്കൊരു പുതിയ അറിവായിരുന്നു) ഇറങ്ങിവന്നു. പനിയെക്കുറിച്ച് അന്വേഷിച്ചപ്പോൾ അമ്മ പൊട്ടിത്തെറിച്ചു.\n“അവനേ അവന്റെ പാർട്ടിക്ക് ഫണ്ടുണ്ടാക്കാൻ വേണ്ടി രണ്ടു ദിവസം അദ്ധ്വാനമല്ലായിരുന്നോ? അനുഭവിക്കട്ടെ. കിഴക്കേലെ കുളത്തിലെ ചണ്ടി വാരാൻ ദിവസക്കൂലിക്ക് പോയേക്കാർന്നു രണ്ടു ദിവസം. ഇതിനാണല്ലോ അവനെ ഞാൻ കൂലിപ്പണിക്ക് പോയി പഠിപ്പിക്കാൻ പറഞ്ഞയച്ചേക്കണേ“ .....\nസതീശാ, നിനക്കെന്റെ കണ്ണുകൾ കാണാൻ പറ്റുന്നുണ്ടോ സഖാവേ, അതിലേക്ക് നോക്കിയിട്ട് പറയെടാ, ഞാൻ നിന്നെ മറന്നുപോയെന്ന്\nVivek T 114626980905209889254\nനാലുകെട്ടിലെ അപ്പുണ്ണി.. ! Mar 24, 2011 Mar 24, 2011


കോവിഡ് വ്യാപിക്കുമ്പോഴും പ്രധാനമന്ത്രി മയിലുകൾക്കൊപ്പം തിരക്കില്; രാഹുല് | Rahul Gandhi | Narendra Modi\nകോവിഡ് വ്യാപിക്കുമ്പോഴും പ്രധാനമന്ത്രി മയിലുകൾക്കൊപ്പം തിരക്കില്; രാഹുല്\nസ്വന്തം ലേഖകൻ September 14, 2020 02:33 PM IST\nരാജ്യത്ത് കോവിഡ് രോഗികൾ വർധിക്കുമ്പോഴും നമ്മുടെ പ്രധാനമന്ത്രി മയിലുകൾക്കൊപ്പം തിരക്കിലെന്ന പരിഹസവുമായി കോൺഗ്രസ് മുൻ അധ്യക്ഷൻ രാഹുൽ ഗാന്ധി. രാജ്യത്ത് കോവിഡ് രോഗികളുടെ എണ്ണം 50 ലക്ഷം കടക്കും. ഈ സാഹചര്യത്തിലാണ് പ്രധാനമന്ത്രി നരേന്ദ്ര മോദിക്കെതിരെ രൂക്ഷ വിമർശനം ഉന്നയിച്ച് രാഹുൽ ഗാന്ധി രംഗത്തെത്തിയിരിക്കുന്നത്.\n'ജനങ്ങൾ സ്വയം ജീവൻ രക്ഷിക്കാൻ പര്യാപ്തരായിരിക്കണമെന്നും ട്വിറ്ററിൽ പങ്കുവച്ച കുറിപ്പിൽ പറയുന്നു. ഒരാളുടെ ഈഗോയുടെ ഫലമാണ് രാജ്യത്ത് നടപ്പാക്കിയ ആസൂത്രിതമല്ലാത്ത ലോക്ഡൗണും അതുവഴിയുടെ കോവിഡ് അതിരൂക്ഷ വ്യാപനവും. മോദി സർക്കാർ 'ആത്മനിർഭർ' എന്ന് പറയുന്നു. അതിനർത്ഥം ജനങ്ങൾ സ്വയം ആരോഗ്യം സംരക്ഷിക്കണം, കാരണം പ്രധാനമന്ത്രി മയിലുകൾക്കൊപ്പം തിരക്കിലാണ് എന്നാണ്'. രാഹുൽ ഗാന്ധി ഹിന്ദിയിലുള്ള ട്വീറ്റിൽ കുറിച്ചിരിക്കുന്നത് ഇതാണ്.\nഇതിനിടെ, രാജ്യത്ത് കോവിഡ് രോഗ വ്യാപനം രൂക്ഷമായി തുടരുന്നു. ആകെ രോഗികളുടെ എണ്ണം നാല്‍പ്പത്തിയഞ്ച് ലക്ഷം കവിഞ്ഞു. ഇന്നലെ മാത്രം 92,071 പേര്‍ക്ക് രോഗം ബാധിച്ചു. ഇതോടെ ആകെ രോഗികളുടെ എണ്ണം 48,46,427 ആയി. 1,136 രോഗികള് ഇന്നലെ മരിച്ചു. ആകെ മരണം 79,722. രാജ്യത്ത് ആകെ 9,86,598 പേരാണ് ചികിത്സയിലുള്ളത്. ഇന്നലെ മാത്രം 77,512 പേര്‍ക്ക് രോഗം ഭേദമായി. ആകെ രോഗമുക്തി നേടിയവരുടെ എണ്ണം 37,80,107 ആയി ഉയര്‍ന്നു. മഹാരഷ്ട്ര, ആന്ധ്ര പ്രദേശ്, തമിഴ്നാട് തുടങ്ങിയ സംസ്ഥാനങ്ങളില് തന്നെയാണ് ഇന്നലെയും കൂടുതല് രോഗ ബാധിതര്. <മഹാരാഷ്ട്രയില് 22,543 പേര്‍ക്ക് ഇന്നലെ രോഗം ബാധിച്ചു. 11,549 പേര്‍ക്ക് രോഗം ഭേദമായപ്പോള് 416 പേര്‍ക്ക് ജീവന് നഷ്ടമായി. ആന്ധ്രയിലും തമിഴ്നാട്ടിലും ഇന്നലെ രോഗം ബാധിച്ചവരേക്കാള് കൂടുതല് പേര്‍ക്ക് രോഗം ഭേദമായി.


തിയേറ്ററുകള് തുറക്കുന്ന കാര്യം പരിഗണനയില്; അന്താരാഷ്ട്ര ചലച്ചിത്രമേള നടത്താന് തന്നെയാണ് തീരുമാനമെന്ന് സാംസ്‌കാരിക മന്ത്രി സജി ചെറിയാന് - metromatinee.com Lifestyle Entertainment & Sports\nതിയേറ്ററുകള് തുറക്കുന്ന കാര്യം പരിഗണനയില്; അന്താരാഷ്ട്ര ചലച്ചിത്രമേള നടത്താന് തന്നെയാണ് തീരുമാനമെന്ന് സാംസ്‌കാരിക മന്ത്രി സജി ചെറിയാന്\nകോവിഡ് കാരണം ദീര്‍ഘനാളുകളായി തിയേറ്ററുകള് അടച്ചിട്ടിരിക്കുകയാണ്. തിയേറ്ററുകള് ഉടന് തുറക്കണമെന്നാവശ്യം നിരവധി തവണ ഉയര്‍ന്നു എങ്കിലും ടിപിആര് കുറഞ്ഞാല് മാത്രമേ തിയേറ്ററുകള് തുറക്കൂ എന്ന് മന്ത്രി വ്യക്തമാക്കുകയായിരുന്നു. എന്നാല് ഇപ്പോഴിതാ തിയേറ്ററുകള് തുറക്കുന്ന കാര്യം പരിഗണനയിലെന്ന് അറിയിച്ചിരിക്കുകയാണ് സാംസ്‌കാരിക മന്ത്രി സജി ചെറിയാന്.\nഅന്താരാഷ്ട്ര ചലച്ചിത്രമേള നടത്താന് തന്നെയാണ് തീരുമാനം. നടത്തിപ്പില് കൂടിയാലോചനകള് വേണമെന്നും സജി ചെറിയാന് പറഞ്ഞു. വരും ദിവസങ്ങളില് ടിപിആര് ശതമാനം കണക്കിലെടുത്തും മാനദണ്ഡങ്ങള് അനുസരിച്ചും തിയേറ്ററുകള് തുറക്കുന്നത് പരിഗണനയിലാണ്. വിനോദ നികുതിയില് ഇളവ് നല്‍കുന്നത് സര്‍ക്കാരിന്റെ പരിഗണനയിലെന്നും മന്ത്രി വ്യക്തമാക്കി.\nഅതേസമയം ഇരുപത്തിയാറാമത് കേരള രാജ്യാന്തര ചലച്ചിത്രമേള (ഐഎഫ്എഫ്കെ) ഡിസംബര് 10 മുതല് 17 വരെ നടക്കും. സ്ഥിരം വേദിയായ തിരുവനന്തപുരത്ത് മാത്രമായാണ് മേള നടക്കുക. ഡിസംബറില് നിലവിലുള്ള കോവിഡ് മാനദണ്ഡങ്ങള് പാലിച്ചാകും മേളയുടെ നടത്തിപ്പ്. കഴിഞ്ഞ തവണ ആള്‍ക്കൂട്ടം നിയന്ത്രിക്കുന്നതിനായി നാല് മേഖലകളിലായാണ് ചലച്ചിത്ര മേള നടത്തിയത്. തിരുവനന്തപുരത്തിന് പുറമെ, കൊച്ചി, പാലക്കാട്, തലശ്ശേരി എന്നിവയായിരുന്നു വേദികള്.\nകൊവിഡ് വ്യാപന തോത് കുറയാതെ തിയേറ്ററുകള് വെളിച്ചം കാണില്ല ; സംസ്ഥാനത്തെ സിനിമ തിയറ്ററുകള് തുറക്കുന്നതില് അന്തിമ തീരുമാനം ആയില്ലെന്ന് മന്ത്രി സജി ചെറിയാന് !\nസംസ്ഥാനത്ത് ടിപിആര് കുറഞ്ഞാല് മാത്രമേ തിയേറ്റര് തുറക്കുന്നത് പരിഗണിക്കൂ; സാംസ്‌കാരിക വകുപ്പ് മന്ത്രി സജി ചെറിയാന്\nഓണത്തിന്റെ ആഘോഷം കൂടി കഴിയുമ്പോള് കൊവിഡ് വ്യാപാന തോത് എപ്രകാരമായിരിക്കുമെന്ന് പറയാന് കഴിയില്ല, അടുത്ത നാല് മാസത്തേയ്ക്ക് തിയേറ്ററുകള് തുറക്കാന് സാധിക്കില്ലെന്ന് മന്ത്രി\nമറ്റ് വ്യവസായ- വാണിജ്യ സ്ഥാപിനങ്ങള്‍ക്ക് ഇളവ് നല്‍കിയിട്ടും തിയേറ്ററുകള് മാത്രം ഒഴിവാക്കുന്നത് ശരിയല്ല; ഒണത്തിന് മുമ്പ് തിയേറ്ററുകള് തുറക്കണം\nപ്രീതയും അമ്മയും പോലീസ് സ്‌റ്റേഷനിലെത്തി ഡിസിപിയെ കണ്ട് കൊടുക്കുന്ന പരാതിയിൽ എന്തെന്നറിയുമ്പോൾ ; കുടുംബവിളക്ക് ആരാധകരെ മുൾമുനയിൽ നിർത്തുന്ന കഥ!


biju karnan seema case investigation | ഡിഎന്‍എ പരിശോധനയ്ക്ക് നിറപറ മുതലാളി സമ്മതം പ്രകടിപ്പിച്ചിട്ടും അതു മാത്രം നടന്നില്ല; സീമയുടെ വയറ്റിലെ കുട്ടിയുടെ അച്ഛനെ ശാസ്ത്രീയമായി കണ്ടെത്താതെ കള്ളക്കളികള് നടക്കുന്നത് ഒത്തുതീര്‍പ്പിന്റെ ഭാഗം; പ്രധാന പ്രതിയെ അറസ്റ്റിലാകുന്നതിന് മുമ്പ് സീമയ്ക്ക് ജാമ്യം കിട്ടിയതിലും അസ്വാഭാവികത; കേസില് നിന്ന് പിന്മാറില്ലെന്ന് പരസ്യമായി ബിജു കര്‍ണ്ണന് വിശദീകരിക്കുമ്പോഴും അന്വേഷണത്തില് നിറയുന്നത് അസ്വാഭാവികതകള്; വാദിയും പ്രതിയും വീമ്പ് പറയുമ്പോഴും ഗര്‍ഭം കാട്ടിയുള്ള പണം തട്ടിപ്പ് കേസ് അട്ടിമറിയിലേക്കോ? - marunadantv.com\nഡിഎന്‍എ പരിശോധനയ്ക്ക് നിറപറ മുതലാളി സമ്മതം പ്രകടിപ്പിച്ചിട്ടും അതു മാത്രം നടന്നില്ല; സീമയുടെ വയറ്റിലെ കുട്ടിയുടെ അച്ഛനെ ശാസ്ത്രീയമായി കണ്ടെത്താതെ കള്ളക്കളികള് നടക്കുന്നത് ഒത്തുതീര്‍പ്പിന്റെ ഭാഗം; പ്രധാന പ്രതിയെ അറസ്റ്റിലാകുന്നതിന് മുമ്പ് സീമയ്ക്ക് ജാമ്യം കിട്ടിയതിലും അസ്വാഭാവികത; കേസില് നിന്ന് പിന്മാറില്ലെന്ന് പരസ്യമായി ബിജു കര്‍ണ്ണന് വിശദീകരിക്കുമ്പോഴും അന്വേഷണത്തില് നിറയുന്നത് അസ്വാഭാവികതകള്; വാദിയും പ്രതിയും വീമ്പ് പറയുമ്പോഴും ഗര്‍ഭം കാട്ടിയുള്ള പണം തട്ടിപ്പ് കേസ് അട്ടിമറിയിലേക്കോ?\nവ്യവസായി ബിജു കര്‍ണ്ണനെ ഭീഷിണിപ്പെടുത്തി അര കോടിയോളം രുപ തട്ടിയെടുത്ത കേസ്സില് അറസ്റ്റിലിയ ചാലക്കുടി സ്വദേശിനി സിമയ്‌ക്കൊപ്പം താമസിച്ചിവന്നിരുന്ന അജീര് ഹുസൈനെ കണ്ടെത്താന് അന്വേഷണം ഊര്‍ജ്ജിതമാക്കിയതായി പെരുമ്പാവൂര് സി ഐ ഫൈസല്. അതിനിടെ കേസ് ഒത്തുതീര്‍പ്പിലെത്തുമെന്നും സൂചനയുണ്ട്. ഡിഎന്‍എ പരിശോധനയിലേക്ക് കാര്യങ്ങള് എത്താത്തത് അതുകൊണ്ടാണ്. പൊലീസും കേസില് ഡിഎന്‍എ പരിശോധനയ്ക്ക് ശ്രമിച്ചില്ല. യുവതിയുടെ വയറ്റിലുള്ള കുട്ടിയുടെ അച്ഛന് ആരെന്നത് ഈ കേസില് നിര്‍ണ്ണായകമാണ്.\nകേസില്4പ്രതികളാണ് ഉണ്ടായിരുന്നത്. ഇതില് സീമയുള്‍പ്പെടെ3പേരെ പരാതി ബിജു പരാതി നല്‍കി ദിവസങ്ങള്‍ക്കുള്ളില് പിടികൂടിയിരുന്നു. സീമയെ കസ്റ്റഡിയില് എടുക്കാന് പൊലീസെത്തിയപ്പോള് ഇയാള് രക്ഷപെട്ടെന്നാണ് പുറത്തുവന്നിട്ടുള്ള സൂചന.എന്നാല് ഇക്കാര്യം പൊലീസ് സ്ഥിരീകരിച്ചിട്ടില്ല. ഇയാളെ കണ്ടെത്താന് വ്യാപക അന്വേഷണം നടത്തിവരികയാണെന്നാണ് പൊലീസ് വ്യക്തമാക്കുന്നത്. പണം നഷ്ടപ്പെട്ടത് സംബന്ധിച്ചുമാത്രമാണ് പരാചതിയെന്നും ഇതുപ്രകാരം അന്വേഷണം നടത്തിയെന്നും സീമയും കൂട്ടാളികളും പണം കൈക്കലാക്കിയതായി സ്ഥിരീകരിക്കുന്നതിനുള്ള തെളിവുകള് ലഭ്യമായ സാഹചര്യത്തിലാണ് അറസ്റ്റെന്നുമാണ് പൊലീസ് വ്യക്തമാക്കുന്നത്.\nകേസില് പ്രധാന പ്രതിയായ അജീര് ഹുസൈന് അറസ്റ്റിലായിട്ടില്ല. അതിന് മുമ്പ് തന്നെ സീമയ്ക്ക് ജാമ്യം കിട്ടി. പ്രോസിക്യൂഷന് എതിര്‍ക്കാത്തതു കൊണ്ടാണ് ഇതെന്ന ആരോപണം സജീവമാണ്. കേസ് ഒതുക്കി തീര്‍ക്കുന്നതിന് വേണ്ടിയാണ് ഇതെന്നാണ് ആരോപണം. അതിനിടെ ഗര്‍ഭിണിയെന്ന പരിഗണനയിലാണ് സീമയ്ക്ക് ജാമ്യം കിട്ടിയതെന്ന് പൊലീസും സൂചന നല്‍കുന്നു. ഇതായാലും നിറപറ അരി മുതലാളിയുടെ പരാതിയില് പൊലീസ് വലിയൊരു അന്വേഷണം ഇപ്പോള് നടത്തുന്നില്ലെന്നതാണ് ലഭിക്കുന്ന സൂചന.\nതാന് ഗര്‍ഭിണിയാണെന്നും വയറ്റില് വളരുന്ന കുഞ്ഞിന്റെ പിതാവ് ബിജുവാണെന്നും തങ്ങള് തമ്മിലുണ്ടായിരുന്നത് അടുത്ത ബന്ധമായിരുന്നെന്നും അതിനാലാണ് പണം നല്‍കിയതെന്നും മറ്റുമായിരുന്നു സീമ പൊലീസില് വെളിപ്പെടുത്തിയിരുന്നത്. ജാമ്യം കിട്ടി പുറത്തിറങ്ങിയാല് ഡി എന് എ ടെസ്റ്റ് നടത്തി താന് ഇക്കാര്യം പുറം ലോകത്തെ അറിയിക്കുമെന്നും പത്രസമ്മേളനം വിളിച്ച് ഇക്കാര്യം മാധ്യമങ്ങളെ അറിക്കുമെന്നെല്ലാം സീമ പൊലീസ് കസ്റ്റഡിയിലായിരുന്നപ്പോള് വെല്ലുവിളിച്ചതായും മറ്റുമുള്ള സൂചനകളും പുറത്തുവന്നിട്ടുണ്ട്. എന്നാല് സീമയുടെ പരാമര്‍ശങ്ങള് പൊലീസ് തള്ളി. ഒരിക്കല് ഹോട്ടലില്‍വച്ച് കണ്ടുവെന്നുള്ളത് ശരിയാണെന്നും ഈ ദിവസവും ഇപ്പോഴത്തെ സീമയുടെ ഗര്‍ഭാവസ്ഥയും തമ്മില് യോജിച്ച് പോകുന്നില്ലന്നുമാണ് പൊലീസ് കണ്ടെത്തല്.\nസീമയുടെ ആരോപണങ്ങള് ശരിയല്ലന്നും താന് ഡി എന് പിരശോധനയ്ക്ക് തയ്യാറാണെന്നും ബിജു കര്‍ണ്ണന് വാക്കാല് പൊലീസില് വെളിപ്പെടുത്തിയതായ വിവരവും ഇതിനകം പുറത്തുവന്നിരുന്നു. എന്നാല് തുടര്‍നീക്കങ്ങള് നടന്നതായി വിവരങ്ങളൊന്നും ലഭ്യമായിട്ടില്ല. ഇതിനിടെയാണ് കേസ് ഒത്തുതീര്‍പ്പിലായെന്ന വാര്‍ത്ത പുറത്തു വരുന്നത്. പരാതിയുമായി ബിജു കര്‍ണ്ണന് മുന്നോട്ട് പോകില്ലെന്നാണ് പുറത്തുവരുന്ന റിപ്പോര്‍ട്ടുകള്. എന്നാല് ഇത് നിറപറ അരി മുതലാളി സമ്മതിക്കുന്നില്ല. നിയമ പോരാട്ടം തുടരുമെന്നാണ് അദ്ദേഹം ഇപ്പോഴും പറയുന്നത്.\nതന്റെ ഗര്‍ഭത്തിന് ഉത്തരവാദി ബിജുവാണെന്ന് തെളിക്കുന്നതിനുള്ള രേഖകള് തന്റെ പക്കലുണ്ടെന്ന് ചോദ്യം ചെയ്യലില് സീമ പൊലീസിനോട് വെളിപ്പെടുത്തിയിരുന്നു തെളിവ് ശേഖരണത്തിനായി പെരുമ്പാവൂര് പൊലീസ് സീമയെ കസ്റ്റഡിയില് വാങ്ങിയിരുന്നു. ഈയവസരത്തില് നടത്തിയ ചോദ്യം ചെയ്യലിലാണ് സീമ ഇത്തരത്തില് മൊഴി നല്‍കിയതെന്നാണ് അറിയുന്നത്. അന്ന് മണിക്കൂറികളോളം ചോദ്യം ചെയ്തെങ്കിലും ഇതുവരെ തന്റെ കൈവശമെത്തിയ തുക ഏതുവഴിക്ക് ചിലവഴിച്ചു എന്ന കാര്യത്തില് ഇവര് വ്യക്തമായ ഉത്തരം നല്‍കിയില്ല.15 ലക്ഷത്തോളം രൂപ സ്ഥലം വാങ്ങുന്നതിനായി ചിലവഴിച്ചു എന്നും ബാക്കി തുക ചികത്സയ്ക്കായി വിനയോഗിച്ചു എന്നും മറ്റുമാണ് സീമ പൊലീസില് സമ്മതിത്.\nRead more topics: # biju karnan, # seema, # biju karnan nirapara owner,


ഇറച്ചിയോട് ഏറെപ്രിയം ഉള്ളവർ ഒന്ന്ശ്രദ്ധിക്കുക – Thozhil vartha\nഇറച്ചിയോട് ഏറെപ്രിയം ഉള്ളവർ ഒന്ന്ശ്രദ്ധിക്കുക\nഇറച്ചി കഴിക്കുന്നവർ സൂക്ഷിക്കേണ്ടതാണ് കാരണം വൃക്കരോഗം അവരുടെ പിന്നിൽ തന്നെയുണ്ട്. മനുഷ്യൻറെ വൃക്കയെ തകർക്കുന്ന ഇറച്ചി കച്ചവടം നിങ്ങൾ ഒന്ന് ഞെട്ടി അല്ലേ? കൂടുതലായി ഇറച്ചി ഉപയോഗിക്കുന്നവർക്ക് വൃക്കത്തകരാറുകൾ മാത്രമല്ല ക്യാൻസർ വരെ പിടികൂടാനുള്ള സാധ്യതയുണ്ട്. പോത്തിനെയും കാളിയുടെയും ഇറച്ചി പൊതുവേ മലയാളികൾക്ക് ഒഴിച്ചു കൂടാനാവാത്ത ഒന്നാണ്.\nമുൻപ് ഇറച്ചിക്ക് തൂക്കം കിട്ടാൻ കൊല്ലുന്നതിനു മുൻപ് കാളയെ കാരം കലക്കിയ കാടി കുടിപ്പിക്കും എന്ന് കേട്ടിട്ടുണ്ട്. ഇപ്പോൾ അതിനുപകരം പുതിയ ടെക്നോളജി വന്നു. അതായത് കൊല്ലുന്നതിന് മൂന്നുനാല് ദിവസം മുൻപ് പോത്തിനെ ഒരു കുത്തിവെപ്പ് എടുക്കുന്നു. അതോടുകൂടി പോത്തിനെ കിഡ്നി രണ്ടും അടിച്ചു പോകുന്നു. ശരീരത്തിലെ ജലാംശം പുറത്തുപോകാതെ പോത്ത് നീരുകൊണ്ട് കൊണ്ട് വീർത്ത് വരുമ്പോൾ അതിനെ ഇറക്കുന്നു. ഇനി വിഷയത്തെക്കുറിച്ച് കൂടുതലായി അറിയുന്നതിന് നിങ്ങൾ ഈ വീഡിയോ പൂർണമായും കാണേണ്ടതാണ്.


നൃത്തച്ചുവടുകളുമായി മീര ജാസ്മിൻ; ശ്രദ്ധനേടി വിഡിയോ -\nഒരു കാലത്ത് മലയാള സിനിമ ലോകത്ത് സജീവ സാന്നിധ്യമായിരുന്നു മീര ജാസ്മിൻ. പിന്നീട് വെള്ളിത്തിരയിൽ നിന്നും വിട്ടുനിന്ന താരം സിനിമ ലോകത്ത് വീണ്ടും സജീവമാകാൻ ഒരുങ്ങുകയാണ്. സത്യൻ അന്തിക്കാട് സംവിധാനം ചെയ്യുന്ന പുതിയ ചിത്രത്തിലൂടെയാണ് മീര ജാസ്മിന്റെ മടങ്ങിവരവ്. ഇപ്പോഴിതാ സിനിമ വിശേഷങ്ങൾക്കൊപ്പംതന്നെ ആരാധകർക്കിടയിൽ ആവേശമാകുകയാണ് താരം സമൂഹമാധ്യമങ്ങളിൽ പങ്കുവെച്ച നൃത്ത വിഡിയോ. ഫ്രോക്കണിഞ്ഞ് ഗ്ലാമർ ചുവടുകളുമായി എത്തുന്ന മീരയുടെ വിഡിയോ ഇതിനോടകം ആരാധകരും ഏറ്റെടുത്തുകഴിഞ്ഞു.\nഅതേസമയം സത്യൻ അന്തിക്കാട് ചിത്രത്തിൽ കേന്ദ്ര കഥാപാത്രത്തെ അവതരിപ്പിക്കുന്നത് ജയറാം ആണ്. ഏഴ് വർഷങ്ങൾക്ക് ശേഷമാണ് ജയറാമും മീര ജാസ്മിനും ഒന്നിക്കുന്നത്. സത്യൻ അന്തിക്കാടിനോടൊപ്പമുള്ള മീര ജാസ്മിന്റെ അഞ്ചാമത്തെ ചിത്രം എന്ന പ്രത്യേകതയും പുതിയ സിനിമയ്ക്കുണ്ട്. ഞാൻ പ്രകാശന് ശേഷം സത്യൻ അന്തിക്കാട് ഒരുക്കുന്ന പുതിയ ചിത്രമാണിത്. ഡോ. ഇക്ബാൽ കുറ്റിപ്പുറമാണ് ചിത്രത്തിന് തിരക്കഥ ഒരുക്കിയിരിക്കുന്നത്.\nജൂലിയറ്റ് എന്ന കഥാപാത്രത്തെയാണ് ചിത്രത്തിൽ മീര ജാസ്മിൻ അവതരിപ്പിക്കുന്നത്. ദേവിക, ഇന്നസെന്റ്, സിദ്ദിഖ്, കെ പി എ സി ലളിത, ശ്രീനിവാസൻ തുടങ്ങിയ താരങ്ങളും ചിത്രത്തിൽ അണിനിരക്കുന്നുണ്ട്.\nStory highlights: meera jasmine shares new dance video


വസ്തുതകള്: September 2010\nമാറുന്ന ക്യൂബയും ഫിഡല് കാസ്‌ട്രോയും\nദി അറ്റ്‌ലാന്‍ഡിക്' മാസികയുടെ ലേഖകന് ജെഫ്രി ഗോള്‍ഡ്‌ബെര്‍ഗ് ക്യൂബന് നേതാവ് ഫിഡല് കാസ്‌ട്രോയുമായി ഈയിടെ നടത്തിയ കൂടിക്കാഴ്ചയുടെ റിപ്പോര്‍ട്ടിന്റെ പരിഭാഷ. അരനൂറ്റാണ്ട് പിന്നിടുന്ന ക്യൂബന് കമ്യൂണിസ്റ്റ് മാതൃകയെ കാസ്‌ട്രോ തള്ളിപ്പറഞ്ഞത് ഈ അഭിമുഖ സംഭാഷണ വേളയിലാണ്.\nഹവാനയില് എന്നെ കാത്തിരുന്നത് നിരവധി അസാധാരണ കാര്യങ്ങളായിരുന്നു. ഡോള്‍ഫിന് പ്രദര്‍ശനമുള്‍പ്പെടെയുണ്ട് അവയില്. എങ്കിലും ഫിഡല് കാസ്‌ട്രോയുടെ സ്വയവിമര്‍ശനമായിരുന്നു അതില് ഏറ്റവും പ്രധാനപ്പെട്ടതായി എനിക്ക് തോന്നിയത്. കമ്മ്യൂണിസ്റ്റ് ഏകാധിപതികളുമായി എനിക്ക് ഏറെ പരിചയമില്ല. അതിലുമധികം കമ്മ്യൂണിസ്റ്റേതര ഏകാധിപതികളുമായാണ് ഞാന് സംവദിച്ചിട്ടുള്ളത്. അതുകൊണ്ടുതന്നെ ക്യൂബന് മിസൈല് പ്രശ്‌നം കൈകാര്യം ചെയ്തത് തെറ്റായ രീതിയിലാണെന്ന് കാസ്‌ട്രോ സമ്മതിക്കാന് തയ്യാറായപ്പോള് ഞാനൊന്ന് അമ്പരന്നു. പക്ഷേ അതൊരു തുടക്കം മാത്രമായിരുന്നു. ഞങ്ങള് ആദ്യം കണ്ട ദിനത്തില് ഉച്ചഭക്ഷണത്തിനിരിക്കുമ്പോഴായിരുന്നു കാസ്‌ട്രോയുടെ മറ്റൊരു കുമ്പസാരം. ചെറിയൊരു മേശയ്ക്കു ചുറ്റുമിരിക്കുകയായിരുന്നു ഞങ്ങള്. കാസ്‌ട്രോ, അദ്ദേഹത്തിന്റെ പത്‌നി ഡാലിയ, മകന് അന്റോണിയോ, സര്‍ക്കാരിന്റെ വാര്‍ത്താമാധ്യമ വകുപ്പിലെ ഒരു പ്രധാന ഉദ്യോഗസ്ഥന് റാന്‍ഡി അലോന്‍സോ, എന്നോടൊപ്പം വന്ന പരിഭാഷകയും ലാറ്റിന് അമേരിക്കന് പണ്ഡിതയുമായ ജൂലിയ സ്വെയ്ഗ് എന്നിവരായിരുന്നു അപ്പോഴുണ്ടായിരുന്നത്.\nകാസ്‌ട്രോ ഭക്ഷണം കഴിക്കുന്നതിലായിരുന്നു ഞാന് ശ്രദ്ധയൂന്നിയത്. ഉദരരോഗങ്ങളായിരുന്നല്ലോ അദ്ദേഹത്തെ മരണവക്രത്തിലെത്തിച്ചത്. അതിനാല് അദ്ദേഹം കഴിച്ച ഓരോ ഇനവും കൃത്യമായി ഞാന് മനസില് കുറിച്ചിട്ടു. കുറച്ചേ അദ്ദേഹം ഭക്ഷിച്ചുള്ളൂ-ഒരല്‍പ്പം മീന്, സാലഡ്, ഒലീവ് എണ്ണയില് മുക്കിയ റൊട്ടി, പിന്നെ ഒരു ഗ്ലാസ് റെഡ് വൈന്. ഭക്ഷണത്തിനിടെ കൊച്ചുകാര്യങ്ങളായിരുന്നു ഞങ്ങള് സംസാരിച്ചിരുന്നത്. നേരത്തെ ഇറാനെക്കുറിച്ചും ഗള്‍ഫ് മേഖലയെക്കുറിച്ചും മൂന്നുമണിക്കൂറോളം അദ്ദേഹം വര്‍ത്തമാനം പറഞ്ഞിരുന്നു. അതിനാല് അത് പിന്നീട് വിഷയമാക്കിയില്ല. ''അന്യരാജ്യങ്ങള്‍ക്ക് ക്യൂബന് മോഡല് പിന്തുടരാനാവുമെന്ന് കരുതുന്നുണ്ടോ?'' - പെട്ടെന്ന് ഞാന് ചോദിച്ചു\nഉടനെയായിരുന്നു ഉത്തരം -'' ഞങ്ങള്‍ക്കുപോലും ഒരിക്കലും പറ്റുന്നതല്ല അത്!''.\nഞാന് നടുങ്ങിപ്പോയി. ക്യൂബന് വിപ്ലവ നായകനാണോ ഇപ്പറയുന്നത്? അദ്ദേഹത്തിന്റെ വാചകങ്ങള് പൂര്‍ണമായി വ്യാഖ്യാനിക്കാന് ഞാന് ജൂലിയയോട് പറഞ്ഞു.\nവ്യാഖ്യാനം ഇങ്ങനെ: ''വിപ്ലവത്തിന്റെ ആശയങ്ങള് അദ്ദേഹം നിരാകരിക്കുന്നില്ല. എന്നാല് ക്യൂബന് മോഡലില് രാജ്യത്തിന്റെ സാമ്പത്തിക ജീവിതത്തില് സര്‍ക്കാരിന് വലിയ പങ്ക് വഹിക്കേണ്ടിവരുമെന്നാണ് അദ്ദേഹം പറയുന്നത്.''\nജൂലിയ വീണ്ടും വിശദീകരിച്ചു: ''സഹോദരന് കൂടിയായ നിലവിലുള്ള പ്രസിഡന്റ് റൗളിന് ആവശ്യമായ പരിഷ്‌കാരങ്ങള് വരുത്തുന്നതിന് വേണ്ടി കളമൊരുക്കുകയാണ് കാസ്‌ട്രോ. യാഥാസ്ഥിതിക കമ്മ്യൂണിസ്റ്റ് ആശയങ്ങളിലുണ്ടാക്കുന്ന പരിഷ്‌കാരങ്ങള്‍ക്ക് പാര്‍ട്ടിയിലും ഉദ്യോഗസ്ഥവൃന്ദത്തിലുമുണ്ടാകുന്ന എതിര്‍പ്പിനെ മറികടക്കാനുള്ള ഒരു തന്ത്രമാണിത്. രാജ്യത്തിന്റെ സമ്പദ് രംഗത്ത് പാര്‍ട്ടിക്കുള്ള സ്വാധീനം റൗള് ഇപ്പോള്‍ത്തന്നെ അയച്ചുകൊണ്ടിരിക്കുകയാണ്.\nചെറുകിട ബിസിനസുകാര്‍ക്ക് പ്രവര്‍ത്തിക്കാമെന്നും വിദേശനിക്ഷേപകര്‍ക്ക് ക്യൂബയിലെ റിയല് എസ്റ്റേറ്റില് പ്രവേശിക്കാമെന്നും അദ്ദേഹം ഈയിടെ പ്രഖ്യാപിച്ചിരുന്നു. (ഈ പ്രഖ്യാപനത്തിലൊരു രസകരമായ വശം കൂടിയുണ്ട്. അമേരിക്കക്കാര്‍ക്ക് ക്യൂബയില് നിക്ഷേപം നടത്താനാകില്ല എന്നതാണത്. ഇതുപക്ഷേ, ക്യൂബന് നയംകൊണ്ടല്ല, അമേരിക്കന് നയം മൂലമാണ്. യു എസ് സര്‍ക്കാരിന്റെ ഉപരോധനയങ്ങള് നിമിത്തമാണ് ഈ സ്വതന്ത്ര വിപണി പരീക്ഷണത്തില് പങ്കുകൊള്ളാന് അമേരിക്കക്കാര്‍ക്ക് സാധിക്കാതാവുന്നത്. പിന്നീടിതില് സര്‍ക്കാരിന് ഖേദിക്കേണ്ടിവരുമെന്നുറപ്പ്. കാരണം യൂറോപ്യന്മാരും ബ്രസീലിയന്മാരുമായി ചേര്‍ന്ന് ക്യൂബക്കാര് മികച്ച ഹോട്ടലുകളെല്ലാം സ്വന്തമാക്കിയിരിക്കും.)\nക്ഷമിക്കുക, മുഖ്യവിഷയത്തില് നിന്ന് വ്യതിചലിച്ചുപോയി. ഏറെ നേരമെടുത്ത് ഉച്ചഭക്ഷണം പൂര്‍ത്തിയാക്കിയപ്പോള് ഒരു കാര്യം വ്യക്തമായി-കാസ്‌ട്രോ വളരെ ക്ഷീണിതനാണ്, ഏതാണ്ട് പൂര്‍ണമായി വിരമിച്ച അവസ്ഥയിലാണ് അദ്ദേഹം. പിറ്റേന്ന് തിങ്കളാഴ്ച. നേതാക്കളൊക്കെ സാമ്പത്തിക ഇടപാടുകള് തിരക്കിട്ട് നടത്തുന്ന ദിനം, വിമതര് തടങ്കല് പാളയങ്ങളിലേക്ക് നീങ്ങുന്നു. പക്ഷേ ഫിഡലിന് മാത്രം തിരക്കില്ല. അതുകൊണ്ട് അദ്ദേഹം ചോദിച്ചു - ''എന്നോടൊപ്പം ഡോള്‍ഫിന് ഷോ കാണാന് താല്‍പര്യമുണ്ടോ?''\n''ഡോള്‍ഫിന് ഷോ?''-ഞാന് ചോദിച്ചു.\n''അതേ. ഡോള്‍ഫിനുകള് അസാമാന്യ ബുദ്ധിയുള്ള ജീവികളാണ്'' - കാസ്‌ട്രോയുടെ നിരീക്ഷണം.\nപിറ്റേന്ന് രാവിലെ ക്യൂബയിലെ യഹൂദ വിഭാഗത്തിന്റെ അധ്യക്ഷയായ അഡെല ഡ്വോറിനുമായി കാണാമെന്ന് നിശ്ചയിച്ചിരുന്ന കാര്യം അപ്പോഴാണോര്‍ത്തത്. അക്കാര്യം ഞാന് അദ്ദേഹത്തെ ഓര്‍മിപ്പിച്ചു.\n''അവരെയും കൊണ്ടുവരൂ'' - കാസ്‌ട്രോയുടെ ഉപദേശം.\nതിങ്കളാഴ്ചകളില് അക്വേറിയം അവധിയായിരിക്കുമെന്ന് തീന്‍മേശയുടെ അരികിലിരുന്ന ആരോ പറഞ്ഞു.\nഅപ്പോള് കാസ്‌ട്രോയുടെ കടുത്ത സ്വരം -''എന്തായാലും നാളെ അത് തുറന്നിരിക്കും.''\nപിറ്റേന്ന് പ്രഭാതത്തില് അഡെലയെ സിനഗോഗില്‍നിന്ന് കൂട്ടി ഞങ്ങള് ഡോള്‍ഫിന് ഹൗസിലെത്തി. വാതില്‍പ്പടിയില് വച്ചുതന്നെ കാസ്‌ട്രോയെ കണ്ടു. ക്യാമറക്കണ്ണില്‍പ്പെടാതെ അദ്ദേഹം അഡെലയെ ചുംബിച്ചു (ഒരു പക്ഷേ അത് അഹമ്മദ് നെജാദിനുള്ള സന്ദേശമാകാം).\nനീലവെളിച്ചം നിറഞ്ഞ വലിയൊരു മുറിയിലേക്കാണ് ഞങ്ങള് പോയത്. നേരെനോക്കിയാല് ചില്ലുകൊണ്ടുള്ള കൂറ്റന് ഡോള്‍ഫിന് ടാങ്ക് കാണാം. ഹവാന അക്വേറിയത്തിലെ ഡോള്‍ഫിന് ഷോയാണ് ലോകത്തില് ഏറ്റവും മികച്ചതെന്ന് കാസ്‌ട്രോ വിശദീകരിച്ചു. പൂര്‍ണമായും സവിശേഷമാണിത്. വെള്ളത്തിനടിയിലുള്ളതായതുകൊണ്ടാകാം ഇങ്ങനെയൊരു വിശേഷണം. മൂന്ന് മുങ്ങല് വിദഗ്ധര് ശ്വസനോപകരണങ്ങളില്ലാതെയെത്തി ഡോള്‍ഫിനുകളോടൊപ്പം അക്രോബാറ്റിക്‌സ് നടത്തി.\n''ഡോള്‍ഫിനെ ഇഷ്ടമാണോ?''-കാസ്‌ട്രോയുടെ ചോദ്യം.\nഅതെ എന്ന് ഞാന് മറുപടി നല്‍കി.\nകാസ്‌ട്രോ ഉടനെ അക്വേറിയം ഡയറക്ടര് ഗ്വില്ലര്‍മോ ഗാര്‍ഷ്യയോട് വരാന് പറഞ്ഞു. (അവധിയായിട്ടും എല്ലാ ജീവനക്കാരും അക്വേറിയത്തില് സ്വയമെത്തിയിരുന്നു)\nഗില്ലര്‍മോ എത്തി ഞങ്ങളോടൊപ്പമിരുന്നു.\n''ഗോള്‍ഡ്‌ബെര്‍ഗ്, ഡോള്‍ഫിനുകളെക്കുറിച്ച് ചോദിച്ചോളൂ'' - കാസ്‌ട്രോ പറഞ്ഞു.\n''എന്തുതരം ചോദ്യങ്ങള്?'' - ഞാന്.\n''നിങ്ങളൊരു പത്രപ്രവര്‍ത്തകനാണ്. നല്ല ചോദ്യങ്ങള് ചോദിക്കാം'' - അദ്ദേഹം വിശദമാക്കി. ഞാന് ചോദിക്കാനൊരുമ്പെടുംമുമ്പേ ഗില്ലര്‍മോയെ ചൂണ്ടി കാസ്‌ട്രോയുടെ വാചകം - ''ഡോള്‍ഫിനെക്കുറിച്ച് ഇയാള്‍ക്ക് ഒന്നുമറിയില്ല. ശരിക്കും ഇയാളൊരു അണുശാസ്ത്രജ്ഞനാണ്.''\n''അതെ''- ഖേദപൂര്‍വമായിരുന്നു ഗില്ലര്‍മോയുടെ ഉത്തരം.\n''എന്തിനാണ് നിങ്ങള് അക്വേറിയത്തിന്റെ ചുമതല നോക്കുന്നത്?'' എന്റെ ചോദ്യത്തിന് പൊട്ടിച്ചിരിയോടെ കാസ്‌ട്രോയാണ് മറുപടി പറഞ്ഞത്.\n''അണുബോംബ് ഉണ്ടാക്കാതിരിക്കാനാണ് ഞങ്ങള് ഇയാളെ ഇവിടെ തളച്ചിട്ടിരിക്കുന്നത്.''\n''ക്യൂബയില് സമാധാനകാര്യങ്ങള്‍ക്കുവേണ്ടിയാണ് ഞങ്ങള് ആണവോര്‍ജം ഉപയോഗിക്കുന്നത്'' - ഗില്ലര്‍മോ വിശദീകരിച്ചു.\n''ഇറാനില് ഇങ്ങനെയായിരിക്കുമെന്ന് ഞാന് കരുതുന്നില്ല''- ഞാന് മറുപടി നല്‍കി.\nഅംഗരക്ഷകര് കൊണ്ടുവന്ന പ്രത്യേക കസേരയുടെ അടിയില് സൂക്ഷിച്ചിരുന്ന ചെറിയൊരു കമ്പിളിപ്പുതപ്പ് ചൂണ്ടിക്കാട്ടി കാസ്‌ട്രോ പറഞ്ഞു, '' ഇത് പേര്‍ഷ്യനാണ്.'' വീണ്ടും ചിരി.\n''ഇനി ഡോള്‍ഫിനെക്കുറിച്ച് ചോദിക്കു?'' കാസ്‌ട്രോ എന്നെ വിടുന്ന മട്ടില്ല.\n''ഡോള്‍ഫിന് എത്ര തൂക്കം വരും?'' എന്റെ ചോദ്യം.\n''നൂറ് നൂറ്റമ്പത് കിലോ വരും''\n''ഇവയെ എങ്ങനെയാണ് പരിശീലിപ്പിക്കുന്നത്?''\nഅത് നല്ലൊരു ചോദ്യമാണെന്ന് കാസ്‌ട്രോ ഇടക്കുകയറി പറഞ്ഞു.\nവിശദമായ ഉത്തരം നല്‍കാന് അക്വേറിയത്തിലെ മൃഗഡോക്ടര്‍മാരിലൊരാളെ ഗില്ലര്‍മോ വിളിച്ചുവരുത്തി. സീലിയ എന്ന യുവതി. അല്‍പനേരം കഴിഞ്ഞ് അന്റോണിയോ കാസ്‌ട്രോ അവളുടെ രണ്ടാമത്തെ പേരും പറഞ്ഞു. ഗുവേരയെന്നായിരുന്നു അത്.\n''നിങ്ങള് ചെഗുവേരയുടെ മകളാണോ?'' - ഞാന് അവളോട് ചോദിച്ചു.\nഅതേ എന്ന് അവള് മറുപടി നല്‍കി.\n''നിങ്ങളിവിടെ ഡോള്‍ഫിനുകളുടെ ഡോക്ടറാണോ?''\n''അക്വേറിയത്തിലെ എല്ലാത്തരം ജീവികളെയും ഞാന് നോക്കാറുണ്ട്'' - സീലിയ പറഞ്ഞു. ചെഗുവേരയ്ക്ക് മൃഗങ്ങളെയും ഇഷ്ടമായിരുന്നുവെന്ന് അന്റോണിയോ കൂട്ടിച്ചേര്‍ത്തു.\nഷോ തുടങ്ങാന് നേരമായി. ലൈറ്റുകള് മങ്ങിത്തുടങ്ങി. മുങ്ങല് വിദഗ്ദ്ധര് വീണ്ടും ജലോപരിതലത്തിലെത്തി. പിന്നെ ഷോ. കാസ്‌ട്രോ അവകാശപ്പെട്ടതു ശരിതന്നെയായിരുന്നു. ലോകത്തിലെ ഏറ്റവും മികച്ച ഡോള്‍ഫിന് ഷോ ആയിരുന്നു അത്.\n- പരിഭാഷ: ക്ലീറ്റസ് കാക്കനാട്\nPosted by Editor at 10:56 AM2comments\nLabels: കമ്മ്യൂണിസം, കാസ്‌ട്രോ, ക്യൂബ, വിവർത്തനം\nആമുഖം:-ഞാനിട്ട ‘കൈവെട്ടും മുസ്ലീം പ്രതിനായകത്വവും’ എന്ന പോസ്റ്റില് ശ്രീ.മുരളി(murali)-യുടെ കമന്റില്, അംബേദ്ക്കറൈറ്റുകള്‍ക്ക് മുസ്ലീം ജനതയോടുള്ള സാഹോദര്യത്തെ ചോദ്യം ചെയ്യുന്നുണ്ട്. അത്, ബുദ്ധമതത്തെ നശിപ്പിച്ച മതമാണ് ഇസ്ലാം എന്നതുകൊണ്ടാണത്രെ !. വായൂജിത് (വിഹഗ വീഷണം)സമാനമായൊരു നിരീക്ഷണമാണു നടത്തിയിരിക്കുന്നത്. സംഘപരിവാരങ്ങളുടെ നിരവധി കമന്റുകളില് "മുസ്ലീം ഭീകര"രില് നിന്നും ദലിതരെ രക്ഷപെടുത്തേണ്ടതിന്റെ ആവശ്യവും സമൂഹത്തെ ശുദ്ധീകരിക്കേണ്ടുന്ന അടിയന്തര കടമയും അക്കമിട്ടു പറയുന്നു. ചിത്രകാരന് എന്ന ബ്ലോഗര് മുസ്ലീം പേടി കാരണം ഏതാണ്ട് ഉന്മാദാവസ്ഥയിലുമാണ്. യുക്തിവാദികള്, മാര്‍ക്സിസ്റ്റുകള്, തികഞ്ഞ മാനവികതാവാദികള്(?) എന്നിവര് ആഗോളഭീകരരായി ഇസ്ലാമിനെ കാണുമ്പോള്, കീഴാളപക്ഷത്തുനിന്നും ചിലതു സൂചിപ്പിക്കേണ്ടിവരുന്നു.\nഇന്ത്യാചരിത്രത്തില് അതിക്രമങ്ങളുടേയും അധിനിവേശങ്ങളുടെയും ഭരണാധികാര സ്ഥാപനങ്ങളുടെ തകര്‍ച്ചകളുടെയും കഥകള് ഒരുപാടുണ്ട്. അതില് ബുദ്ധമതത്തിന്റെ തകര്‍ച്ചയില് ഇസ്ലാംഭരണാധികാരികളുടെ പങ്ക് അംബേദ്ക്കര് ഊന്നിപ്പറയുന്നുമുണ്ട്. പക്ഷേ എന്തുകൊണ്ട് 'ബ്രാഹ്മണിസം' തകര്‍ന്നില്ല എന്ന ചോദ്യം നിര്‍ണായകമാണ് ! ബുദ്ധമതത്തിന്റെ തകര്‍ച്ചയോടൊപ്പം തന്നെ ബ്രാഹ്മണിസത്തിന്റെ ബീഭത്സമായ ഉയിര്‍ത്തെഴുന്നേല്‍ക്കലാണ് ദലിതുകളുടെയും മറ്റ് പാര്‍ശ്വവത്കൃതരുടെയും വിമോചനത്തിന് വിലങ്ങു തടിയാകുന്നത്. മൌര്യ രാജാധികാരത്തെ തകര്‍ത്തുകൊണ്ടാണ് ബ്രാഹ്മണാധിപത്യത്തിന്റെ സുദീര്‍ഘകാലം തുടങ്ങുന്നത്. ചില ഇടുങ്ങിയ മതബോധമുള്ള മുസ്ലീം ഭരണാധികാരികള് ബ്രാഹ്മണിസവുമായി സന്ധിചെയ്ത് സ്വയം വരേണ്യവല്‍ക്കരിക്കുകയും ചെയ്തു. ഇവരുടെ ചിന്താശൂന്യതയാണ് ബുദ്ധമതത്തിന്റെ സര്‍വ്വനാശത്തിനു വഴിയൊരുക്കിയത്. ഇതേ സമയം ഇസ്ലാമിക നൈതികത ഉള്‍കൊണ്ട് ചില ഭരണാധികാരികള് എടുത്ത നടപടികള് കീഴാള ജനസമൂഹത്തിന്റെ അതിജീവനത്തിനും കാരണമായി എന്ന് ഗെയില് ഓംവേദ് നിരീക്ഷിക്കുന്നു. (കീഴാള മുന്നേറ്റമായ ഭക്തിപ്രസ്ഥാനത്തിനു കാരണമായത് ഇസ്ലാമിക ദാര്‍ശനിക പദ്ധതികളായിരുന്നുവെന്നും കൂടി അവര് പറയുന്നുണ്ട്).അതായത് ഏറ്റുമുട്ടലിന്റേയും ഇഴുകിച്ചേരലിന്റേയും വഴിയില് ഭരണകൂടം സ്ഥാപിക്കപ്പെടുമ്പോള്, മതം എന്ന നിലക്ക് കീഴാള ജനതയെ വലിയതോതില് ആകര്‍ഷിക്കുകയും അഭയം കൊടുക്കുകയും ചെയ്തത് ഇസ്ലാമാണ്. മുഗള് സാമ്രാജ്യത്തിന്റെ തകര്‍ച്ച പൂര്‍ണമാകുകയും ബ്രിട്ടീഷ് കോളനിവല്‍ക്കരണത്തിന്റെ വിജയവും ഹിന്ദു നവോത്ഥാന പരിശ്രമങ്ങളും ഇസ്ലാമിന്റെ അപരത്വവത്ക്കരണവും അന്യവത്ക്കരണവും ഏതാണ്ട് പൂര്‍ണ്ണമായി. ദേശീയ പ്രസ്ഥാനത്തിന്റെ വിവിധ ഘട്ടങ്ങളില് നമുക്കിത് വായിച്ചെടുക്കാം. ഹിന്ദു മധ്യവര്‍ഗ്ഗബോധം കഥകളിലൂടെയും രൂപകങ്ങളിലൂടെയും നിര്‍മ്മിച്ചെടുത്ത് അടിത്തട്ടിലേക്കു വ്യാപിപ്പിച്ചതാണ് ദേശത്തെ ‘നെടുകേ പിളര്‍ന്നവര് ‘ എന്ന മുസ്ലീമിനുള്ള ഖ്യാതി. അതിന്റെ വര്‍ത്തമാനകാലതുടര്‍ച്ചയാണ് ‘മതരാഷ്ടം’, ‘സദാചാരകോടതി” (ശരിയത് / താലിബാന്) എന്നീ ‘ഭീകര രൂപങ്ങളെ’ ന്യൂനപക്ഷ വര്‍ഗ്ഗീയഭീകരതയായി അടയാളപ്പെടുത്തുകയും രണ്ടാംതരം പൌരത്വം കല്പിക്കുകയും ദേശക്കൂറ് തെളിയിക്കേണ്ടത് ബാധ്യതയാവുകയും ചെയ്യുന്നത്. അതിന് കമ്മ്യൂണിസ്റ്റെന്നോ, സോഷ്യലിസ്റ്റന്നോ ഭേദമില്ല (കെ.ഇ.എന്/പോക്കര് എന്നിവരുടെ ഗതികേട് നോക്കണേ!).മുപ്പത് കോടി ജനസംഖ്യയുള്ളൊരു മത സമൂഹത്തില് പ്രതിരോധം തീര്‍ക്കുന്ന ഒരു ചെറിയ പ്രസ്ഥാനത്തെ നോക്കിയാണ് ഈ ഹാലിളക്കം എന്നറിയണം.\nഇസ്ലാംപേടി എനിക്കും ഉണ്ടായിരുന്നുവെന്ന് തുറന്നു സമ്മതിക്കുന്നു. കാരണം ഒരടഞ്ഞ മത സമൂഹമായായിരുന്നു ഇക്കാലമത്രയും അത് നിലനിന്നത്. എന്നാല് ഉല്പതിഷ്ണുക്കളായ ഒരു\nവിഭാഗം സാമൂഹ്യ വിഷയങ്ങളില് ഇടപെടുകയും കീഴാളപ്രസ്ഥാനങ്ങളോട് ഐക്യപ്പെടുകയും ചെയ്യുന്നു. ചെങ്ങറ പോലെ നിര്‍ണ്ണായകവും, ചരിത്രപരവുമായ ഒരു സമരത്തിനെ എല്ലാ മുഖ്യധാരാ പ്രസ്ഥാനങ്ങളും എതിര്‍ക്കുകയും അവഗണിക്കുകയും ചെയ്ത ഘട്ടത്തില് ‘സോളിഡാരിറ്റി’യെന്ന യുവജന സംഘടനയാണ് സഹായവുമായെത്തിയതെന്ന് , സലീന പ്രാക്കാനം (മാധ്യമം ആഴ്ചപ്പതിപ്പില്) അനുസ്മരിക്കുന്നു. ഡി എച്ച് ആര് എം ഭരണകൂടത്താലും പ്രാദേശിക രാഷ്ട്രീയ പ്രസ്ഥാനങ്ങളാലും ആക്രമിക്കപ്പെടുകയും വര്‍ക്കല കൊലപാതകം ഇവരുടെ മേല് കെട്ടിവെച്ച് അവരെ ഭീകരരായി ചിത്രീകരിച്ച് അടിച്ചമര്‍ത്തുകയും ചെയ്തപ്പോള്, കൊല്ലം -തിരുവനന്തപുരം ജില്ലകളിലെ ബാര് അസോസിയേഷനുകളുടെ, നിയമ സഹായം കൊടുക്കണ്ട എന്ന തീരുമാനപ്രകാരം അഡ്വക്കേറ്റുമാര് വക്കാലത്ത് ഏറ്റെടുക്കണ്ട എന്ന് ഒറ്റക്കെട്ടായി തീരുമാനിക്കുകയും ചെയ്തപ്പോള് സോളിഡാരിറ്റി, SDPI തുടങ്ങിയ പ്രസ്ഥാനങ്ങള് മാത്രമാണ് മനുഷ്യത്വപരമായി നിയമസഹായം കൊടുത്ത് അവരെ സഹായിക്കാന് തയ്യാറായതെന്നും അതിന്റെ നേതാക്കള് പറയുന്നു. കൂടാതെ NCHRO, PUCL ഉം സഹായിച്ചു. (ഭീകരന്മാരുടെ അജണ്ടയെന്നും പറഞ്ഞ് ചാടി വീഴുമെന്നറിയാം).\nജമാഅത്തെ ഇസ്ലാമിയുടെ മാധ്യമം പത്രവും ആഴ്ചപ്പതിപ്പും പൌരസമൂഹത്തിനു മുന്നില് വന്‍സംവാദ സാദ്ധ്യതയാണ് തുറന്നത്. അതിലൂടെയാണ് ദലിത് വിഷയങ്ങളും സംവാദങ്ങളും കുറേയെങ്കിലും പുറത്തു വന്നത്.(മാതൃഭൂമി ആഴ്ച്പ്പതിപ്പ് പിന്നീടാണ് ഈ ലൈനെടുത്തത്). മൂലധന ശേഷി തീരെയില്ലാത്ത ഒരു സമൂഹത്തിന് അതുണ്ടാക്കിയ ഗുണം ചെറുതല്ല.\nഅംബേദ്ക്കറെ ഇസ്ലാം വിരുദ്ധനായി സ്ഥാപിക്കുന്നവരുടെ അജണ്ട തിരിച്ചറിയേണ്ടതുണ്ട്. വിഭജനനാന്തര ആധുനിക-ജനാധിപത്യ ഭരണ സംവിധാനത്തില് സംവരണം അടക്കം ന്യുനപക്ഷ പദവിയും പരിഗണനകളും സ്ഥാപിച്ചു കൊടുത്തത് മഹാനായ ബാബാസാഹിബ് അംബേദ്ക്കര് തന്നെയാണ്. ഈ പരിരക്ഷകളും സിവില് സമൂഹത്തിന്റെ അവിഭാജ്യഘടകമാവാന് മുസ്ലീം സമൂഹത്തിനു കാരണമായിട്ടുണ്ട്. അതിന്റെ ആന്തരികമായ ശേഷി ബഹുസ്വരതയെ നിര്‍ണയിക്കുന്ന വ്യവഹാരമായി നിലനില്‍ക്കും. അത് ന്യൂനപക്ഷ വര്‍ഗീയതയെന്ന കമ്മ്യ്യുണിസ്റ്റ്/(കു)യുക്തിവാദങ്ങളില് തട്ടി തകരുന്നതല്ല.\nPosted by നിസ്സഹായന് at 10:37 AM\nLabels: ഇസ്ലാം, ചരിത്രം, തീവ്രവാദം, ദലിത്, പലവക, ഭീകരവാദം, രാഷ്ട്രീയം, ലേഖനം